title: লেভ ইয়াসিন

text: মস্কোর একটি শ্রমিক পরিবারে জন্মগ্রহণ করেন ইয়াসিন। দ্বিতীয় বিশ্বযুদ্ধ সময়কালীন সময়ে ১২ বছর বয়সে যুদ্ধে সহায়তাকল্পে কারখানায় তাঁকে জোরপূর্বক কাজ দেয়া হয়। তারপর তাঁকে মস্কোর সামরিক কারখানায় কাজ করার জন্য প্রেরণ করা হয়। তৎকালীন সোভিয়েত গোলরক্ষক আলেক্সি টাইগার খোমিচ তাঁর ক্রীড়ানৈপুণ্যে মুগ্ধ হয়ে সম্ভাব্য উত্তরাধিকারীরূপে ইয়াসিনকে প্রশিক্ষণের মাধ্যমে গড়ে তোলেন। খোমিচ তাঁর ক্লাবের সহ-খেলোয়াড়, প্রতিপক্ষ ও মন্ত্রণাদাতার ভূমিকায় ছিলেন। এছাড়াও, ইয়াসিনের অভ্যন্তরীণ প্রতিপক্ষ গোলরক্ষক ছিলেন ওয়াল্টার সানায়া যিনি ১৯৫৩ সালে ক্লাব ত্যাগ করতে বাধ্য হয়েছিলেন। এরপর ১৯৫০ সালে ডায়নামো দলের আমন্ত্রণে ডায়নামো মস্কো যুব দলের পক্ষে ফুটবলে এক প্রীতি খেলার মাধ্যমে অভিষেক ঘটে তাঁর। ঐ খেলায় তিনি একটি গোলও করেন। ঐ বছর তিনি কেবলমাত্র লীগের দুই খেলায় অংশ নিয়েছিলেন। বড়দের দলে ১৯৫৩ সালে অংশগ্রহণ করেন। এ দলে তিনি ১৯৭১ সালে অবসর-পূর্ব পর্যন্ত অবস্থান করেন। অবস্থানকালীন সময়ে ডায়নামো পাঁচবার ইউএসএসআর ফুটবল চ্যাম্পিয়নশীপের শিরোপা ও তিনবার ইউএসএসআর কাপ শিরোপা জয় করে। স্থির প্রতীজ্ঞাবদ্ধ থাকায় সংরক্ষিত খেলোয়াড় হিসেবে ডায়নামোতে অবস্থান করতে থাকেন। এই ফাঁকে ইয়াসিন মস্কো’র ডায়নামো ক্লাবে আইস হকি’র গোলি হিসেবে অংশগ্রহণ করেন। ১৯৫৩ সালে তিনি ইউএসএসআর আইস হকি কাপ জয়ে ভূমিকা রাখেন ও গোলরক্ষক হিসেবে ইউএসএসআর আইস হকি চ্যাম্পিয়নশীপে দলকে তৃতীয় স্থান এনে দেন।


title: লেভ ইয়াসিন

text: সোভিয়েত ইউনিয়ন জাতীয় ফুটবল দলে ১৯৫৪ সালে অভিষিক্ত হন লেভ ইয়াসিন ও ৭৪তম খেলোয়াড়রূপে জাতীয় দলের সদস্য হন। এ সময়েও সোভিয়েত দল আন্তর্জাতিক ফুটবলে প্রভূত উন্নতি সাধন করে। অস্ট্রেলিয়ার মেলবোর্নে অনুষ্ঠিত ১৯৫৬ সালের গ্রীষ্মকালীন অলিম্পিকে সোভিয়েত ফুটবল দলকে স্বর্ণপদক জয়ে সহায়তা করেন। এছাড়াও, ১৯৬০ সালে প্রথমবারের মতো ইউরোপীয় চ্যাম্পিয়নশীপ বিজয়ে অন্যতম ভূমিকা রাখেন। তিনি তাঁর সমগ্র খেলোয়াড়ী জীবনে সর্বমোট ১৫১টি পেনাল্টি রক্ষা করেন।


title: লেভ ইয়াসিন

text: বিশ্বকাপ ফুটবলে সোভিয়েত দলের পক্ষে ইয়াসিন চারবার অংশগ্রহণ করেন। সোভিয়েত দলের নেতৃত্বও দিয়েছেন তিনি। তাঁর সুযোগ্য নেতৃত্বে সোভিয়েত দল ১৯৫৮ ও ১৯৬২ সালে কোয়ার্টার-ফাইনালে উত্তীর্ণ হয়। এছাড়াও, তাঁর দল ১৯৬৬ সালের বিশ্বকাপে চতুর্থ স্থান অধিকার করেছিল। বিশ্বকাপে তিনি সর্বমোট ১২ খেলায় অংশগ্রহণ করেন ও চারবার কোন গোল হজম করেননি।


title: লেভ ইয়াসিন

text: সুইডেনে অনুষ্ঠিত ১৯৫৮ সালের বিশ্বকাপে ইয়াসিন তাঁর ক্রীড়াশৈলী প্রদর্শনের সুযোগ পান। তাঁর দল কোয়ার্টার-ফাইনালে উত্তীর্ণ হয়। গ্রুপ-পর্বে এ বিশ্বকাপ বিজয়ী দল ব্রাজিলের বিপক্ষে ২-০ ব্যবধানে হারলেও তিনি গোল সংখ্যা বৃদ্ধিতে প্রতিবন্ধকতা সৃষ্টি করেছিলেন। এ বিশ্বকাপে তিনি সেরা তারকাদের দলের সদস্যরূপে নির্বাচিত হয়েছিলেন।


title: লেভ ইয়াসিন

text: ১৯৬২ বিশ্বকাপে দুইবার আঘাতপ্রাপ্তি স্বত্ত্বেও আরও একবার দলকে কোয়ার্টার-ফাইনালে নিয়ে যান। কিন্তু স্বাগতিক চিলির কাছে পরাজিত হয়ে তাঁর দল প্রতিযোগিতা থেকে বিদায় নিতে বাধ্য হয়। এ প্রতিযোগিতায় ইয়াসিন অতিমানবীয় ক্রীড়াশৈলী প্রদর্শন করলেও কিছু কিছু অমার্জনীয় ভুলও করেছেন। কলম্বিয়া’র বিপক্ষে ৪-১ ব্যবধানে এগিয়ে থাকা স্বত্ত্বেও ফিফা বিশ্বকাপের ইতিহাসে প্রথম ও একমাত্র গোল হিসেবে কর্নার কিক থেকে মার্কোস কলের সরাসরি বাঁকানো গোলও হজম করেন। খেলাটি ৪-৪ ড্র হলে ফরাসি দৈনিক আই’ইকুইপ ইয়াসিনের খেলোয়াড়ী জীবন শেষ হয়েছে বলে তুলে ধরে।


title: লেভ ইয়াসিন

text: ১৯৬২ বিশ্বকাপে তাঁর নিষ্প্রভতা স্বত্ত্বেও অদ্যাবধি একমাত্র গোলরক্ষক হিসেবে ইয়াসিন ১৯৬৩ সালের বাঁলু দো’অর পুরস্কার জয় করেন। ঐ বছর এফএ কাপের শতবর্ষ প্রতিষ্ঠাবার্ষিকী উপলক্ষে অনুষ্ঠিত খেলায় বহিঃবিশ্ব একাদশের হয়ে ইংল্যান্ডের বিপক্ষে খেলেন। ওয়েম্বলি স্টেডিয়ামে অনুষ্ঠিত খেলায় তিনি বেশকিছুসংখ্যক শ্বাসরূদ্ধকর ও অবিশ্বাস্য গোল রক্ষা করেন। ইংল্যান্ডে অনুষ্ঠিত ফিফা বিশ্বকাপে ইয়াসিনের নেতৃত্বে সোভিয়েত দল তাদের সেরা ক্রীড়া প্রদর্শন করে ও চতুর্থ স্থান অর্জন করে। সর্বদাই পরামর্শ দিতে অভ্যস্ত ইয়াসিন মেক্সিকোতে অনুষ্ঠিত ১৯৭০ সালের বিশ্বকাপে দলকে কোয়ার্টার ফাইনালে নিয়ে যান।


title: লেভ ইয়াসিন

text: ১৯৭১ সালে মস্কোতে অনুষ্ঠিত নিজস্ব শেষ খেলায় অংশগ্রহণ করেন লেভ ইয়াসিন। মস্কোর লেনিন স্টেডিয়ামে প্রায় এক লক্ষ সমর্থকের উপস্থিতিতে ফিফা স্মারক খেলায় পেলে, ইউসেবিও এবং ফ্রাঞ্জ বেকেনবাওয়ারের ন্যায় প্রমূখ ফুটবল তারকা উপস্থিত ছিলেন।


title: লেভ ইয়াসিন

text: ১৯৬৭ সালে দেশ ও দশের জন্য অসাধারণ সেবা প্রদান করায় সোভিয়েত ইউনিয়নের সর্বোচ্চ পুরস্কার অর্ডার অব লেনিন উপাধিতে ভূষিত হন ইয়াসিন। অবসর-পরবর্তী সময়কালে কোচের দায়িত্বেও ছিলেন তিনি। ১৯৯৪ সালে ফিফা বিশ্বকাপ সর্বকালের সেরা দলেও তিনি অন্যতম সদস্যরূপে মনোনীত হন। এ বছরই ফিফা বিশ্বকাপের চূড়ান্ত খেলায় সেরা গোলরক্ষক নির্বাচনে লেভ ইয়াসিন পুরস্কার প্রবর্তন করে। এছাড়াও, ১৯৯৮ সালে ফিফা কর্তৃক সংঘটিত ভোটে বিংশ শতকের বিশ্ব দলের সদস্যও ছিলেন লেভ ইয়াসিন। ২০০২ সালে গঠিত বিশ্বকাপ ফুটবলের ইতিহাসে ফিফা স্বপ্নের দলে তাঁকে অন্তর্ভুক্ত করা হয়। ১৯৬৩ সালে একমাত্র গোলরক্ষক হিসেবে ইউরোপীয় বর্ষসেরা ফুটবলার হিসেবে তিনি অন্তর্ভুক্ত হন। আইএফএফএইচএস কর্তৃক তিনি বিংশ শতকের শ্রেষ্ঠ গোলরক্ষকের মর্যাদা লাভ করেন। ওয়ার্ল্ড সকার ম্যাগাজিন কর্তৃক বিংশ শতকের ১০০ সেরা খেলোয়াড়দের একজন হিসেবে তাঁকে অন্তর্ভুক্ত করে। অনেক ধারাভাষ্যকারদের মতে তিনি এখনও ফুটবলের ইতিহাসে সেরা গোলরক্ষক হিসেবে রয়েছেন। এ প্রেক্ষাপটেই তাঁকে ফিফা বিশ্বকাপর সর্বকালের দল ও ফিফা স্বপ্নের দলের মতো বিশ্বের অধিকাংশ সর্বকালের দলের সদস্যরূপে চিত্রিত করা হয়েছে।


title: চট্টগ্রাম চিড়িয়াখানা

text: চট্টগ্রাম চিড়িয়াখানা বাংলাদেশের চট্টগ্রাম জেলার অবস্থিত চিড়িয়াখানা। এটি শহর থেকে প্রায় তিন কিলোমিটার উত্তর-পূর্বদিকে পাহাড়তলী ইউএসটিসি মেডিকেল কলেজের বিপরীত পাহাড়ের পাদদেশে ছয় একর ভূমির উপর অবস্থিত।


title: চট্টগ্রাম চিড়িয়াখানা

text: ১৯৮৮ সালে, চট্টগ্রামের তৎকালীন জেলা প্রশাসক এম এ মান্নান এবং চট্টগ্রামের অন্যান্য অভিজাত ব্যক্তিবর্গ প্রাথমিকভাবে ফয়েজ লেকে চিত্তবিনোদন, শিক্ষা এবং গবেষণার উদ্দেশ্যে চিড়িয়াখানা স্থাপনের উদ্যোগ নেয়। পরবর্তিতে ১৯৮৯ সালের ২৮ ফেব্রুয়ারি এই চিড়িয়াখানা সাধারণের জন্যে উন্মুক্ত করা হয়। প্রথমদিকে এক টিকিটেই চিড়িয়াখানা এবং ফয়’স লেকে প্রবেশের সুযোগ থাকলেও ১৯৯৫ সালে দর্শনার্থীদের স্বাচ্ছন্দ্যের পাশাপাশি বাড়তি লাভের বিষয়টি বিবেচনা করে চিড়িয়াখানা কর্তৃপক্ষ দুইটি আলাদা গেটে পৃথক টিকিটের মাধ্যমে প্রবেশের ব্যবস্থা করে। ১৯৮৯ সালে চিড়িয়াখানা উদ্বোধনের পর টিকিটের মূল্য ছিল ১ টাকা। পরর্তীতে তা বৃদ্ধি করা হয় ২ টাকা এভাবে পশু-পাখির সংখ্যা বাড়ার সঙ্গে সঙ্গে বাড়তে থাকে টিকিটের দামও। বর্তমানে প্রতি টিকিটের দাম ৩০ টাকা।


title: চট্টগ্রাম চিড়িয়াখানা

text: বর্তমানে এখানে ৭২ প্রজাতির সর্বমোট ২৮০টি প্রাণী রয়েছে; যার মধ্যে ৩০ প্রজাতির স্তন্যপায়ী, ৩৮ প্রজাতির পাখি এবং ৪ প্রজাতির সরীসৃপ। ২০০০ সালের হিসাব অনুযায়ী এখানকার প্রাণীর সংখ্যা ছিল প্রায় ২৫০টি, তবে গত ৭ বছরে মাত্র ৩০টি নতুন প্রাণী যোগ হয়েছে। এর মধ্যে উল্লেখযোগ্য হচ্ছে প্যারা হরিণ, ধনেশ, তিতির, মুখপোড়া হনুমান প্রভৃতি।


title: চট্টগ্রাম চিড়িয়াখানা

text: ২০১৫ সালে, এই চিড়িয়াখানায় সর্বমোট প্রাণীর সংখ্যা ছিল ৩২০।


title: সাইক্সের ফুটকি

text: দেহের উপরিভাগ ফিকে বাদামি বর্ণের এবং নিচের দিক সাদাটে। লেজের বহিঃস্থ পালকগুলোর ধার ভোঁতা। মাথায় চোখের কাছে একটি ছোট ফিকে দাগ রয়েছে। চঞ্চু শক্তিশালী।


title: পে-মা-রিগ-'দ্জিন

text: পে-মা-রিগ-'দ্জিন () (১৬২৫-১৬৯৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন।


title: পে-মা-রিগ-'দ্জিন

text: পে-মা-রিগ-'দ্জিন ১৬২৫ খ্রিষ্টাব্দে তিব্বতের স্পু-বো-রা-ঝি () নামক স্থানে জন্মগ্রহণ করেন। তাঁর পিতা বাল-পো-ব্ক্রা-শিস () একজন দক্ষ নেপালী শিল্পী। শৈশবে ছাব-ম্দো-ব্যাম্স-পা-গ্লিং () নামক স্থানে পে-মা-রিগ-'দ্জিন লেখাপড়া শুরু করেন। কৈশোরে কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের এক বিখ্যাত পন্ডিতের নিকট রত্ন গ্লিং-পা দ্বারা আবিষ্কৃত ব্লা-মা'ই-ঝি-দ্রাগ () গ্রন্থ সম্বন্ধে ও কার্মা-গ্লিং-পা দ্বারা আবিষ্কৃত ঝি-খ্রো-দ্গোংস-পা-রোং-গ্রোল () গ্রন্থ সম্বন্ধে শিক্ষাগ্রহণ করেন। দক্ষিণ পশ্চিম তিব্বতের স্পো-বো () নামক স্থানে তিনি ব্দুদ-'দুল-র্দো-র্জে () নামক গ্তের-স্তোনের নিকট র্দ্জোগ্স-ছেন-স্ন্যিং-থিগ () নামকগ্রন্থ সম্বন্ধে শিক্ষালাভ করেন। এছাড়া ছোস-ক্যি-র্গ্যা-ম্ত্শো () নামক পন্ডিতের নিকট ম্খা'-'গ্রো-স্ন্যিং-থিগ () নামক অতিযোগ তত্ত্বের ওপর লিখিত গ্রন্থ সম্বন্ধে অধ্যয়ন করেন। তাঁর অন্যতম উল্লেখযোগ্য শিক্ষক ছিলেন গ্নাম-ছোস-মি-'গ্যুর-র্দো-র্জে () নামক গ্তের-স্তোন।


title: পে-মা-রিগ-'দ্জিন

text: পে-মা-রিগ-'দ্জিনের সর্বাপেক্ষা উল্লেখযোগ্য শিষ্য ছিলেন ন্যি-মা-গ্রাগ্স-পা ()। ১৬৬৩ খ্রিষ্টাব্দে গুরু-শিষ্য দুই জনে মিলে তিব্বতের বিভিন্ন স্থানের বৌদ্ধবিহারে যাত্রা করেন। লাসা শহরে পঞ্চম দলাই লামা এই সময় পে-মা-রিগ-'দ্জিনের নিকট শিক্ষালাভ করেন। এরপর গ্তের-ব্দাগ-গ্লিং-পা (), ম্ঙ্গা'-ব্দাগ-ছোস-ক্যি-দ্বাং-পো (), ত্শুল-খ্রিম্স-র্দো-র্জে () প্রভৃতি বৌদ্ধ পন্ডিত পে-মা-রিগ-'দ্জিন ও তাঁর শিষ্য ন্যি-মা-গ্রাগ্স-পাকে শিক্ষাদান করেন। ১৬৬৮ খ্রিষ্টাব্দে তিন বছরের জন্য এই গুরু-শিষ্য সাধনায় লিপ্ত হন। এরপর শিষ্যের থেকে বিদায় নিয়ে খাম্স অঞ্চলে চলে যান। তাঁর অন্যান্য উল্লেখযোগ্য শিষ্য ছিলেন নাম-ম্খা'-'ওদ-গ্সাল (), রাব-ব্যাম্স-পা-ব্স্তান-পা'ই-র্গ্যাল-ম্ত্শান (), য়ে-শেস-স্ন্যিং-পো () নামক সপ্তম ঝ্বা-দ্মার-পা প্রভৃতি।


title: পে-মা-রিগ-'দ্জিন

text: ১৬৮৪ খ্রিষ্টাব্দে তিনি পঞ্চম দলাই লামার নির্দেশে ও সাংস-র্গ্যাস-ব্স্তান-পা () নামক স্দে-দ্গে রাজ্যের তৎকালীন রাজার সহায়তায় রু-দাম-স্ক্যিদ-খ্রাম () নামক উপত্যকায় ও-র্গ্যান-ব্সাম-গ্তান-গ্লিং () নামক একটি মঠ স্থাপন করেন। ধীরে ধীরে এই মঠ র্দ্জোগ্স-ছেন বৌদ্ধবিহার হিসেবে গড়ে ওঠে।


title: বটতলি রেলওয়ে স্টেশন

text: বটতলি রেলওয়ে স্টেশন ( চট্টগ্রাম রেলওয়ে স্টেশন প্রাচীন টার্মিনাল) বাংলাদেশের চট্টগ্রাম জেলার বটতলি এলাকায় অবস্থিত প্রাচীন এবং চট্টগ্রাম শহরের মূখ্য রেলওয়ে স্টেশন।


title: বটতলি রেলওয়ে স্টেশন

text: ১৮৯৬ সালের ৭ নভেম্বর, আসাম বেঙ্গল রেলওয়ের এজেন্ট স্টেশনের বানিজ্যিক স্থাপনার সংস্থান এবং স্টেশন মাস্টারের আবাসনের প্রয়োজন মেটাতে প্রধান প্রকৌশলী সহযোগে দুই তলা পুরোনো ভবনের অঙ্কন স্বাক্ষর করেন যা পরবর্তীতে পুন:সংস্কার করা হয়। এটি বাংলাদেশে স্থাপত্য সংরক্ষণের শ্রেষ্ঠ উদাহরণ হিসেবে বিবেচিত হয়ে থাকে।


title: বটতলি রেলওয়ে স্টেশন

text: স্টেশন ভবনটি পূর্ব থেকে পশ্চিমে প্রায় ৫৬.২৪ মিটার দৈর্ঘ্য এবং ১০.৩৭ মিটার প্রস্থের একটি দ্বিতল ভবনের সমন্বয়ে তৈরি করা হয়েছে। ভবনের নিচ তলায় ব্যবসায়িক স্থান এবং দ্বিতীয় তলায় রেলওয়ে কর্মকর্তাদের আবাসনের ব্যাবস্থা রয়েছে। শুরুতে স্টেশন প্রাঙ্গনে একটি উন্মুক্ত চত্বর থাকলেও বর্তমানে তা নেই। ভবনেনর পরিপাটি ফ্যাসাদ স্থাপত্যিক অলঙ্করণে সজ্জিত। জাঁকজমকপূর্ণ গাড়ি-বারান্দার মধ্যখানে সংযুক্ত রয়েছে ধাতব শীর্ষভূষণ এবং গম্বুজ শৈাভিত অর্ধ-অষ্টালক মিনার। পূর্বে চট্টগ্রাম বিশ্ববিদ্যালয়ের শাটল ট্রেন এই স্টেশন থেকে ছেড়ে যতো, তবে ২০১৩ সাল থেকে রেলপথ সংস্কারের কারণে তা বন্ধ রাখা হয়েছে।


title: গ্নাম-ছোস-মি-'গ্যুর-র্দো-র্জে

text: গ্নাম-ছোস-মি-'গ্যুর-র্দো-র্জে () (১৬৪৫-১৬৬৭) তিব্বতের র্ন্যিং-মা ধর্মসম্প্রদায়ের একজন গ্তের-স্তোন ছিলেন।


title: গ্নাম-ছোস-মি-'গ্যুর-র্দো-র্জে

text: গ্নাম-ছোস-মি-'গ্যুর-র্দো-র্জে ১৬৪৫ খ্রিষ্টাব্দে তিব্বতের খাম্স অঞ্চলে ঙ্গোম () নামক স্থানে জন্মগ্রহণ করেন। তাঁর পিতার নাম ছিল ম্গোন-পো-ত্শে-ব্র্তান ()। কৈশোরাবস্থায় তাঁর পরিবারের সমস্ত সম্পত্তি কেড়ে নেওয়া হয় ও তাঁরা খুব দুরবস্থার সম্মুখীন হন। সেই সময় তিনি কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের এক বিখ্যাত পন্ডিতের সান্নিধ্যে এসে তাঁর নিকট হতে শিক্ষালাভ করেন। পরবর্তীকালে তিনি বেশ কিছু লুক্কায়িত গ্রন্থ ও মূর্তি আবিষ্কার করেন। তাঁর উল্লেখযোগ্য শিষ্য ছিলেন পে-মা-রিগ-'দ্জিন।


title: হেসেন

text:
হেসেন ( , "হেসিয়ান কথ্যভাষা": "Hesse" ) জার্মানির ষোলটি রাজ্যের অন্যতম। হেসেন বলতে জার্মানির একটি বিশেষ সাংস্কৃতিক অঞ্চলকেও বোঝায়। এই সাংস্কৃতিক অঞ্চল হল, হেসেন রাজ্য এবং পার্শ্ববর্তি রিনেল্যান্ড-প্যালাটিনাটা রাজ্যের রেনিশ হেসেন অঞ্চলের চমন্বয়ে গঠিত। এই সাংস্কৃতিক অঞ্চলের সবচেয়ে প্রাচীন শহর হল মাইন্স, যা রিনেল্যান্ড-প্যালাটিনাটাতে অবস্থিত। অপরদিকে হেসেন রাজ্যটি এই সাংস্কৃতিক অঞ্চলের অন্তর্গত একটি রাজ্য যার আয়তন ২১,১১০ বর্গ কিলোমিটার এবং জনসংখ্যা ছয় মিলিয়নের কিছু বেশি। এই রাজ্যের রাজধানী ভিসবাডেন এবং সবচেয়ে বড় শহর ফ্রাঙ্কফুর্ট আম মেইন।
ইংরেজি হেসেন শব্দটি হেসেন নামক উপভাষা থেকে উৎপত্তি হয়েছে। ইউরোপীয় কমিশন জার্মান শব্দ হেসেন ব্যবহার করে, কারণ কমিশনের নীতিমালা হল আঞ্চলিক নামগুলোকে ভাষান্তর না করা। সামগ্রিকভাবে, হেসেন শব্দটির উৎপত্তি জার্মানির একটি উপজাতির নাম থেকে, যারা জার্মানিতে খ্রিষ্টপূর্ব প্রথম শতকে বসতি স্থাপন করে। হেসেন অধিবাসীদের বলা "হেসেনইয়ান" বা "হেসিন"।


title: হেসেন

text:
প্যালিওলিথিক সময় থেকে হেসেন অঞ্চলে মানুষের বসবাস ছিল। স্থানটির অনুকূল জলবায়ুর জন্য ৫০০০০ বছর আগেও মানুষ সেখানে বাস করতো। ইউরোপের একটি গুরুত্বপূর্ণ প্রাগৈতিহাসিক মেগালিথিক (একাধিক পাথরখন্ডের সমন্বয়ে গঠিত সৌধ) সমাধি ‘জুসান সমাধি’ হেসেনতে অবস্থিত।
হেসেনতে সেল্টিক সভ্যতার নিদর্শন পাওয়া গেছে। এছাড়া রোমান সাম্রাজ্যের কিছু মিলিটারি ক্যাম্পছিল হেসেনতে।


title: হেসেন

text: ঊনবিংশ শতাব্দীতে পুণ্য রোমান সাম্রাজ্যের রাজ্য হেসেন-কালেসকে ইলেক্টোরেট মর্যাদা দেয়া হয়। ভেস্টফালিয়া রাজ্য ১৮০৬ সালে এই হেসেন-কাসেলকে দখল করে যা আবার ১৮১৩ সালে ফিরিয়ে দেয়া হয়। এসময়ে যখন অন্যান্য রাজ্যের ইলেক্টোরেটরা রাজা বা গ্র্যান্ড ডিউকের মর্যাদা লাভ করলো, তখন হেসেন-কাসেল এর ইলেক্টোরেট তার রাজ্যে একক ক্ষমতার অধিপতি হয়ে একই মর্যাদায় রইলো। ১৮৬৬ সালে প্রুশিয়া হেসেন-হোমবুর্গ এবং ফ্রি সিটি অফ ফ্রাঙ্কফুর্টের সাথে এই রাজ্যে দখল করে। এসময় হেসেন-নাসাউ প্রদেশ স্থাপিত হয়।


title: হেসেন

text: ১৮০৬ সালে হেসেন-ডার্মস্টাটকে গ্র্যান্ড ডাচি মর্যাদায় উন্নীত করে হেসেন গ্র্যান্ড ডাচি প্রতিষ্ঠা করা হয়। ১৮৬৬-এর জার্মান গৃহযুদ্ধে হেসেন অস্ট্রিয়ার পক্ষে অবস্থান করে। যুদ্ধে জার্মান কনফেডারেশনের পরাজয় হলেও হেসেন তার স্বায়ত্বশাসন বজায় রাখে। এর কারণ জার্মান কনফেডারেশনের বড় একটি অংশ মাইন নদীর দখিণে অবস্থিত এবং প্রুশিয়া মাইন নদী পেরিয়ে তার রাজ্যশাসন বৃদ্ধি করতে চায়নি। কিন্তু মাইন নদীর উত্তরে অবস্থিত হেসেনর অংশ নর্দডয়শে বুন্ড এর অন্তর্ভুক্ত করা হয়। নর্দডয়শে বুন্ড ছিল কতকগুলো জার্মান রাজ্যের ফেডারেশন। প্রুশিয়া ১৮৬৭ সালে এটি প্রতিষ্ঠা করে। ১৮৭১ সালে ফ্রান্স-প্রুশিয়া যুদ্ধে ফ্রান্সের পরাজয়ের পরে হেসেন গ্র্যান্ড ডাচি জার্মান সাম্রাজ্যের অন্তর্ভুক্ত হয়। বিংশ শতাব্দীর শুরুতে ডার্মস্টাট ছিল আর্ট নোভিউ-এর (১৮৯০-১৯১০ এর মধ্যে প্রচলিত শিল্প, স্থাপত্যের এক নতুন ধারা) অন্যতম প্রভাবশালী কেন্দ্র।


title: হেসেন

text: ১৯১৮ সালের বিপ্লবের ফলে হেসেন-ডার্মষ্টাট রাজতন্ত্র থেকে প্রজাতন্ত্রে পরিবর্তিত হয় এবং অনুষ্ঠানিকভাবে নাম পরিবর্তন করে ফোকস্টাট হেসেনন করা হয়। রাইনহেসেনন প্রদেশের পশ্চিমের অবস্থিত হেসেন-ডার্মস্টাটের অংশ ১৯৩০ সাল অবধি ভার্সেইলিস শান্তি চুক্তির শর্ত অনুসারে ফ্রান্সের দখলে ছিল। অবশেষে ১৯১৯ সালে প্রথম বিশ্বযুদ্ধে এই চুক্তি অকার্যকর হয়।


title: হেসেন

text: দ্বিতীয় বিশ্বযুদ্ধের পরে হেসেন অঞ্চলের একটা অংশ আবার ফ্রান্স দখল করে। অবশিষ্ট অংশ মার্কিন শাসন-বেষ্টিত পশ্চিম জার্মানির অধীনে ছিল। ফ্রান্স তাদের দখলকৃত অংশ জার্মানি থেকে পৃথক করে এবং নতুন প্রতিষ্ঠিত রিনেল্যান্ড-প্যালাটিনাটা রাজ্যের অন্তর্গত করে। অপরপক্ষে মার্কিন যুক্তরাষ্ট্র সাবেক প্রুশিয়ান প্রদেশ হেসেন-নাসাউ-এর অধিকাংশ অংশ এবং হেসেন-ডার্মস্টাট সমন্বয়ে নতুন রাজ্য গ্রেটার হেসেন বা বৃহত্তর হেসেন (জার্মান ভাষায় "Groß-Hessen") প্রতিষ্ঠা করে। ১৯৪৬ সালের ডিসেম্বরে এই বৃহত্তর হেসেন-কে আনুষ্ঠানিকভাবে হেসেন নামকরণ করা হয়।


title: হেসেন

text:
হেসেন জার্মানির পশ্চিমে অবস্থিত। হেসেনর সীমান্তে জার্মান রাজ্য লোয়া জ্যাক্সোনি, থুরিনগিয়া, বাভারিয়া, বাডেন-ভুর্টেমবার্গ, রিনেল্যান্ড-প্যালাটিনাটা এবং নর্থ রিনে-ভেস্টফালিয়া।
হেসেনর প্রধান শহরগুলো হল ফ্রাঙ্কসুর্ট, ভিসবাডেন, ডার্মস্টাট, ওফেনবাখ, হানাউ, গিসেন, লিমবুর্গ, কাসেন। হেসেনর গুরুত্বপূর্ণ নদী হল রাজ্যের মধ্যাঞ্চলে ফুলডা, ইডার এবং দক্ষিণাঞ্চলে মাইন ও রিনে। হেসেনর পল্লী অঞ্চল পর্বতময়। হেসেনর অধিকাংশ মানুষ দক্ষিণাঞ্চলের রিনে মাইন এলাকায় বাস করে। রিনে নদী দক্ষিণ-পশ্চিমে হেসেনর সীমান্ত নির্দেশ করে। মাইন ও নেকার নদীর মধ্যবর্তী পার্বত্য অঞ্চল ওডেনভাল্ড নামে পরিচিত। মাইন, রিনে ও নেকার নদী এবং ওডেনভাল্ড-এর মধ্যবর্তী সমতলভূমিকে বলা হয় রিড। হেসেন জার্মানির সবচেয়ে সবুজ রাজ্য, কারণ রাজ্যটির ৪২% স্থান বন দ্বারা আবৃত।


title: হেসেন

text: হেসেনর অর্থনীতি জার্মানির রাজ্যগুলোর মধ্যে অন্যতম বলিষ্ঠ। ২০১২ সালে এর জিডিপি ২৩০ বিলিয়ন ইউরো অতিক্রম করে। এককভাবে হেসেন ইউরোপেরও অন্যতম বড় অর্থনীতি এবং বিশ্বের ৩৮তম বৃহৎ অর্থনীতি। মাথাপিছু জিডিপির দিক থেকে হামবুর্গ ও ব্রেমেন-এর পরেই হেসেনর অবস্থান। হেসেনর মাথাপিছু জিডিপি ৪৮৫০০ মার্কিন ডলার।


title: হেসেন

text: নরথ রিনে-ভেস্টফালিয়ার রুর এলাকার পরে হেসেনর রিনে-মাইন অঞ্চল জার্মানির সবচেয়ে বড় শিল্প এলাকা। গুরুত্বপূর্ণ শিল্প ক্ষেত্রগুলো হল কেমিক্যাল, ফার্মাসিউটিক্যাল, যন্ত্রকৌশল, ইলেকট্রনিক, ব্যাংকিং ও আর্থিক খাত। স্থানীয় গাড়ি নির্মাতা প্রতিষ্ঠানগুলোর মধ্যে সবচেয়ে বড় হল ওপেল। ফ্রাঙ্কসুর্ট ইউরোপ ও বিশ্বের অন্যতম বড় ও গুরুত্বপূর্ণ অর্থনৈতিক কেন্দ্র। ইউরোপিয়ান সেন্ট্রাল ব্যাংক এবং ডয়েশে বুন্দেসব্যাংকের সদর দপ্তর ফ্রাঙ্কসুর্টে অবস্থিত। এছাড়া, ডয়েশে ব্যাংক, কমার্সব্যাংক, ডিজেড ব্যাংকসহ অনেক মাঝারি ও ছোট ব্যাংক, আর্থিক প্রতিষ্ঠানের এবং বিভিন্ন বিদেশি ব্যাংকের অফিস ফ্রাঙ্কসুর্টে অবস্থিত। জার্মানির সবচেয়ে গুরুত্বপূর্ণ স্টক মার্কেট ফ্রাঙ্কফুর্ট স্টক এক্সচেঞ্জ। হেসেনর রাজধানী ভিসবাডেনে বিভিন্ন বীমা কোম্পানি রয়েছে। এই শহরের সবচেয়ে বড় কর্মসংস্থান সৃষ্টিকারী প্রতিষ্ঠান হল আর+ভি ফেরশেরুং এবং ডিভিবি-ভিনটারথুর। চামড়া শিল্প প্রধানত ওফেনবাখ ভিত্তিক। ফ্রাঙ্কসুর্ট এয়ারপোর্ট জার্মানির সবচেয়ে বড় কর্মসংস্থান সৃষ্টিকারী প্রতিষ্ঠান যেখানে ৭০,০০০-এরও বেশি মানুষ কাজ করে।


title: ন্যি-মা-গ্রাগ্স-পা

text: ন্যি-মা-গ্রাগ্স-পা () (১৬৪৭-১৭১০) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিনি কিছু সময়ের জন্য ষষ্ঠ দলাই লামা ত্শাংস-দ্ব্যাংস-র্গ্যা-ম্ত্শোর শিক্ষক ইসেবে নিযুক্ত হয়েছিলেন।


title: ন্যি-মা-গ্রাগ্স-পা

text: ন্যি-মা-গ্রাগ্স-পা ১৬৪৭ খ্রিষ্টাব্দে তিব্বতের নাং-ছেন () নামক স্থানে ফ্যাগ-স্বাল () নামক গ্রামে দ্ব্রা-দ্কার-পো () পরিবারগোষ্ঠীতে জন্মগ্রহণ করেন। তাঁর পিতার নাম ছিল ব্যাম্স-মে-দ্বোন-পো-কার্মা-র্নাম-র্গ্যাল () এবং মাতার নাম ছিল ব্লা-জা-ব্সোদ-নাম্স-ম্ত্শো ()। কৈশোরে তিনি স্প্যি-বুগ-পা-কার্মা-ব্যাং-ছুব () নামক এক ভিক্ষুর নিকট শিক্ষালাভ করেন। এরপর তিনি ব্দুদ-'দুল-র্দো-র্জে () ও পে-মা-রিগ-'দ্জিন () নামক দুই র্ন্যিং-মা ধর্মসম্প্রদায়ের পন্ডিতের নিকট দীক্ষালাভ করেন।


title: ন্যি-মা-গ্রাগ্স-পা

text:
১৬৬৩ খ্রিষ্টাব্দ থেকে আগামী পাঁচ বছর ধরে পে-মা-রিগ-'দ্জিনের সঙ্গে তিনি তিব্বতের বিভিন্ন স্থানের বৌদ্ধবিহারে যাত্রা করেন। গ্তের-ব্দাগ-গ্লিং-পা (), ম্ঙ্গা'-ব্দাগ-ছোস-ক্যি-দ্বাং-পো (), ত্শুল-খ্রিম্স-র্দো-র্জে () প্রভৃতি বৌদ্ধ পন্ডিত পে-মা-রিগ-'দ্জিন ও তাঁর শিষ্য ন্যি-মা-গ্রাগ্স-পাকে শিক্ষাদান করেন। তিনি পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পোর নিকট হতে ব্যাং-গ্তের () বা উত্তর দিকের সম্পদ সম্বন্ধে অধ্যয়ন করেন। ১৬৬৮ খ্রিষ্টাব্দ থেকে পরবর্তী তিন বছর তিনি ও পে-মা-রিগ-'দ্জিন সাধনায় লিপ্ত হন। ১৬৭১ থেকে ১৬৭৪ খ্রিষ্টাব্দ পর্যন্ত তিনি দ্পাল-গ্যি-খাম-শাগ-র্দো-র্জে-স্ন্যিং-র্দ্জোং () নামক স্থানে একাকী সাধনা করেন। এরপর তিনি পশ্চিমে যাত্রা করে অগ্নিকান্ডে ক্ষতিগ্রস্ত ব্সাম-য়াস বৌদ্ধবিহার সংস্কারের জন্য অর্থ প্রদান করেন। গার-দ্বাং-র্দো-র্জে ) নামক এক গ্তের-স্তোন তাঁকে তাঁর আবিষ্কৃত "র্দো-সেম্স-থুগ্স-ক্যি-মে-লোং" () এবং থুগ্স-র্জে-ছেন-পো-র্ত্সা-গ্সুম-স্ন্যিং-থিগ () গ্রন্থদুটি সম্বন্ধে শিক্ষাদান করেন। তাঁর অন্যান্য উল্লেখযোগ্য শিক্ষক ছিলেন 'জাম-দ্ব্যাংস-ছোস-র্গ্যাল-র্দো-র্জে () নামক সিক্কিমের এক পন্ডিত, র্গ্যাল-থাং-পা-ঙ্গাগ-দ্বাং-জিল-গ্নোন-র্দো-র্জে () প্রভৃতি। ১৬৭৬ খ্রিষ্টাব্দে তিনি মাঙ্গুল অঞ্চলের ব্যাম্স-স্প্রিন () নামক মন্দির থেকে "থুগ্স-র্জে-ছেন-পো-মা-রিগ-মুন-সেল" () নামক গ্রন্থ আবিষ্কার করেন।
১৬৮৪ খ্রিষ্টাব্দে পে-মা-রিগ-'দ্জিন ও-র্গ্যান-ব্সাম-গ্তান-গ্লিং () নামক একটি মঠ স্থাপন করলে ন্যি-মা-গ্রাগ্স-পাকে ঐ মঠের প্রধান হওয়ার অনুরোধ করলে তিনি তা প্রত্যাখ্যান করেন। ১৬৯০-এর দশকে তিনি গ্লাং-থাং অঞ্চলে রে-ঝেগ-ঝে-ছেন () নামক পার্বত্য মঠের নির্মাণ করেন। ১৬৯৩ খ্রিষ্টাব্দে সাংস-র্গ্যাস-ব্স্তান-পা () নামক স্দে-দ্গে রাজ্যের রাজার অনুরোধে তিনি স্তাগ-মো-গ্সাং-ব্স্কাল-ব্জাং-ফুন-ত্শোগ্স-গ্লিং () নামক ধর্মকেন্দ্র প্রতিষ্ঠা করেন।


title: ন্যি-মা-গ্রাগ্স-পা

text: ১৬৯৭ খ্রিষ্টাব্দে ত্শাংস-দ্ব্যাংস-র্গ্যা-ম্ত্শোকে ষষ্ঠ দলাই লামা হিসেবে আনুষ্ঠানিকভাবে স্বীকৃতি দেওয়ার পরে রাজপ্রতিনিধি সাংস-র্গ্যাস-র্গ্যা-ম্ত্শোর অনুরোধে তিনি ষষ্ঠ দলাই লামার শিক্ষক নিযুক্ত হন। কিন্তু মোঙ্গল নেতা ল্হাজাং খান সাংস-র্গ্যাস-র্গ্যা-ম্ত্শোকে হত্যা করলে, ন্যি-মা-গ্রাগ্স-পা লাসা থেকে দক্ষিণ তিব্বতে পালিয়ে আসতে বাধ্য হন। পরবর্তীকালে তিনি স্দে-দ্গে রাজ্যের ফিরে যান ও ১৭১০ খ্রিষ্টাব্দে সেখানেই তাঁর মৃত্যু হয়।


title: 'গ্যুর-মেদ-থেগ-ম্ছোগ-ব্স্তান-'দ্জিন

text: 'গ্যুর-মেদ-থেগ-ম্ছোগ-ব্স্তান-'দ্জিন () (১৬৯৯-১৭৫৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক অন্যতম র্ন্যিং-মা ধর্মসম্প্রদায়ের প্রধান বৌদ্ধবিহারের তৃতীয় প্রধান ছিলেন।


title: 'গ্যুর-মেদ-থেগ-ম্ছোগ-ব্স্তান-'দ্জিন

text: গ্যুর-মেদ-থেগ-ম্ছোগ-ব্স্তান-'দ্জিন ১৬৯৯ খ্রিষ্টাব্দে মোঙ্গল বংশে জন্মগ্রহণ করেন। নাম-ম্খা'-'ওদ-গ্সাল () নামক বৌদ্ধ লামা তাঁকে পে-মা-রিগ-'দ্জিন নামক র্দ্জোগ্স-ছেন বৌদ্ধবিহারের প্রতিষ্ঠাতার পুনর্জন্ম রূপে চিহ্নিত করেন। র্দ্জোগ্স-ছেন বৌদ্ধবিহারের বিহারের প্রধান নাম-ম্খা'-'ওদ-গ্সাল তাঁকে বিহারে এনে দ্বিতীয় র্দ্জোগ্স-ছেন-গ্রুব-দ্বাং হিসেবে অধিষ্ঠিত করেন। তাঁর উল্লেখযোগ্য শিক্ষক ছিলেন ন্যি-মা-গ্রাগ্স-পা () নামক পে-মা-রিগ-'দ্জিনের এক গুরুত্বপূর্ণ শিষ্য, ও-র্গ্যান-ব্স্তান-'দ্জিন () নামক প্রথম ছাগ্স-রি-ন্যি-গ্রাগ্স-র্গ্যা-স্রাস () উপাধিধারি লামা, 'ব্রি-গুং-দ্কোন-ম্ছোগ-'ফ্রিন-লাস-ব্জাং-পো () প্রভৃতি। র্দো-র্জে-'ব্রাগ বৌদ্ধবিহারে গ্তের-ব্দাগ-গ্লিং-পা () নামক বিখ্যাত পন্ডিত তাঁকে বোধিচিত্ত সম্বন্ধে শিক্ষা, পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পো উপাধিধারী লামা তাঁকে শ্রমণের শপথ এবং র্দোর-ব্রাগ-ম্ছোগ-স্প্রুল-স্কাল-ব্জাং-পে-মা-দ্বাং-ফ্যুগ () তাঁকে ভিক্ষুর শপথ দান করেন।


title: 'গ্যুর-মেদ-থেগ-ম্ছোগ-ব্স্তান-'দ্জিন

text: ১৭২৬ খ্রিষ্টাব্দে নাম-ম্খা'-'ওদ-গ্সাল মৃত্যুবরন করলে তিনি র্দ্জোগ্স-ছেন বৌদ্ধবিহারের পরবর্তী প্রধান হিসেবে অধিষ্ঠিত হন। এই সময় তিনি ব্স্তান-পা-ত্শে-রিং ( নামক স্দে-দ্গে রাজ্যের তৎকালীন রাজার সঙ্গে মিলিত ভাবে স্দে-দ্গে-পার-খাং নামক তিব্বতের অন্যতম বিখ্যাত ছাপাখানা নির্মাণ করেন। ১৭৪০ খ্রিষ্টাব্দে তিনি পে-মা-কুন-গ্রোল-র্নাম-র্গ্যাল নামক এক ভিক্ষুকে র্দ্জোগ্স-ছেন বৌদ্ধবিহারের দায়িত্ব দিয়ে তিনি লাসা যাত্রা করেন। এই সময় তিনি সপ্তম দলাই লামা ব্স্কাল-ব্জাং-র্গ্যা-ম্ত্শো এবং ত্রয়োদশ র্গ্যাল-বা-কার্মা-পা ব্দুদ-'দুল-র্দো-র্জের সঙ্গে সাক্ষাৎ করেন। তিনি পঞ্চম দলাই লামার স্মরণসভা সহ বেশ কিছু উৎসবে অর্থদান করেন। এই সময় তিনি দ্পাল-ল্দান-ছোস-স্ক্যোং () নামক চৌত্রিশতম ঙ্গোর-ছেন, দ্পাল-ছেন-ছোস-ক্যি-দোন-গ্রুব নামক অষ্টম ঝ্বা-দ্মার-পা, ব্স্তান-পা'ই-র্গ্যাল-ম্ত্শান () নামক প্রথম ঝে-ছেন-রাব-'ব্যাম্স () প্রভৃতি বিখ্যাত অবতারী লামাদের নিকট শিক্ষালাভ করেন। ১৭৫৩ খ্রিষ্টাব্দে একটি ভয়ানক অগ্নিকান্ডে র্দ্জোগ্স-ছেন বৌদ্ধবিহার প্রচন্ড রকম ক্ষতিগ্রস্ত হলে তিনি বিহার সংস্কার করান। এছাড়া তিনি প্রায় একশোটির বেশি থাংকা চিত্রকলা তৈরী করান। তিনি থার-লাম-ব্গ্রোদ-ব্যেদ-শিং-র্তা-ব্জাং-পো () নামক একটি গ্রন্থও রচনা করেন। তাঁর উল্লেখযোগ্য শিষ্য ছিলেন পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব (), 'গ্যুর-মেদ-কুন-ব্জাং-র্নাম-র্গ্যাল নামক দ্বিতীয় ঝে-ছেন-রাব-'ব্যাম্স () প্রভৃতি অবতারী লামারা।


title: নারা ড্রীমল্যান্ড

text: এই পার্কটির প্রবেশপথ প্রায় ডিজনীল্যান্ডের অনুসরণে ডিজাইন করা হয়েছে। যার মধ্যে ট্রেন স্টেশন, মার্কিন যুক্তরাষ্ট্রে একটি প্রধান সড়ক এবং জনপ্রিয় স্লিপিং বিউটি ক্যাসেল অন্তর্ভুক্ত। এছাড়া এখানে একটি ম্যাটারহর্ন ধরনের পর্বত আছে, যার মধ্য দিয়ে আকাশ পথ চলাচল করার পাশাপাশি অটোপিয়া ধরনের রাইড এবং একটিমাত্র লাইনের রেলপথ অন্তুর্ভূক্ত। এছাড়া এই পার্কের নিজস্ব মাস্কটও আছে, Ran-chan এবং Dori-chan, এই দুইজন ভালুকের চামড়ার সদৃশ পোশাক পরিধান করে।


title: নারা ড্রীমল্যান্ড

text: বন্ধের পূর্বে এই পার্কের বেশ কিছু রাইড ছিল, যার মধ্যে অন্যতম হলঃ


title: উমিয়া ডিজাইন ইনস্টিটিউট

text: উমিয়া ডিজাইন ইনস্টিটিউট () বা ইউআইডি হল উমিয়া বিশ্ববিদ্যালয়ের অধীন একটি ইনস্টিটিউট। ইউআইডি ১৯৮৯ সালে কার্যক্রম শুরু করে এবং ইন্ড্রাস্টিয়াল ডিজাইনের জন্যই মূলত নকশাকৃত ও সজ্জিত। এটি উমিয়া কেন্দ্রীয় শহরের একটি অংশ চারুকলা অনুষদ ও বিশ্ববিদ্যালয় প্রাঙ্গনের ঠিক মাঝে অবস্থিত।


title: উমিয়া ডিজাইন ইনস্টিটিউট

text:
ইউআইডি-ই একমাত্র স্ক্যান্ডিনেভীয় ইনস্টিটিউট যা বিজনেসউইকের শীর্ষ ৬০টি ডিজাইন ইনস্টিটিউটের (সারা বিশ্বের মধ্যে) মধ্যে স্থান করে নিতে পেরেছে পরপর তিনবার (২০০৬, ২০০৭ ও ২০০৯)। এবং ২০১০ সালে বিশ্বের ১৮টি চমৎকার ডিজাইন স্কুলের মধ্যে একটি হিসেবে স্বীকৃতি পেয়েছে।
২০১১ সালে ইউআইডি "ইউরোপা ও আমেরিকা" অঞ্চলের মধ্যে দ্বিতীয়-বৃহত্তম ডিজাইন ইনস্টিটিউট হিসেবে রেড ডট ইনস্টিটিউট কর্তৃক স্বীকৃতি পায় এবং ২০১২ সালে ইউআইডিন প্রথম অবস্থানে চলে আসে।


title: উমিয়া ডিজাইন ইনস্টিটিউট

text: ইনস্টিটিউট একটি তিন-বছরের ডিজাইন প্রোগ্রামের আয়োজন করে যা ব্যাচেলর ডিগ্রী (১৮০ ক্রেডিট) দিয়ে থাকে। (শুধুমাত্র সুইডীয়তে)


title: উমিয়া ডিজাইন ইনস্টিটিউট

text: এখানে তিনটি আন্তর্জাতিকভাবে স্বীকৃত ও বিশেষায়িত দুই-বছরের স্নাতকোত্তর কর্মসূচী (১২০ ক্রেডিট) চালু আছে। এই প্রোগ্রামগুলো হল প্রোডাক্ট ডিজাইন, উন্নতমানের প্রোডাক্ট ডিজাইন, মিথস্ক্রিয়া ডিজাইন এবং পরিবহন ডিজাইন।


title: উমিয়া ডিজাইন ইনস্টিটিউট

text: ইউআইডি'তে দুইটি ফুলটাইম এক বছরের কোর্স (উভয়ই ইংরেজিতে) দেওয়া হয়। অন্য কোন একাডেমিক ক্ষেত্রে একটি পূর্ববর্তী ডিগ্রীপ্রাপ্ত শিক্ষার্থীদের জন্য ইন্ডাস্ট্রিয়াল ডিজাইন ভূমিকা (৬০ ক্রেডিট) চালু আছে যা নকশা ক্ষেত্রের মধ্যে বিশেষজ্ঞ বা ভবিষ্যতে নকশা গবেষনার জন্য প্রস্তুত করতে ইচ্ছুকদের ডিগ্রীপ্রদান করে থাকে। ডিজাইন সংযোগ (৬০ ক্রেডিট) শিল্পক্ষেত্রের ডিজাইন বিষয়ে স্নাতকোত্তর স্তরের উপর একটি বিশেষায়িত কোর্স।


title: উমিয়া ডিজাইন ইনস্টিটিউট

text: ইনস্টিটিউট এছাড়াও ডিজাইন রিসার্চ গ্রুপ এবং ভলভো রিসার্চ প্রোগ্রাম (এসইটি)-এর মধ্যে প্রয়োগমূলক গবেষণা এবং উন্নয়নের কাজ পরিচালনা করা হয়। ২০০১ এর শরৎ থেকে ডিজাইন ইন্সটিটিউট শিল্প নকশাবিষয়ক গবেষণার ওপর ডক্টরেট দেওয়া হয় (ইংরেজিতে)।


title: উদয়ী নলফুটকি

text: উদয়ী নলফুটকি ("Acrocephalus orientalis") দক্ষিণ, দক্ষিণ-পূর্ব ও পূর্ব এশিয়া অঞ্চলের পাখি। আগে একে পশ্চিম ইউরেশিয়ার "Acrocephalus arundinaceus" প্রজাতিটির একটি উপপ্রজাতি বলে মনে করা হত।


title: উদয়ী নলফুটকি

text: দেহ ১৮-২০ সেমি., তবে ডানা ২৩-২৬ সেমি. দীর্ঘ হয়। দেহের উপরিভাগের পালক বাদামি বর্ণের। লেজে সাদা পালক দেখা যায়। দেহের নিচের দিক সাদাটে, পেটের দিকে এবং লেজের নিচের দিকের ভিত্তি পালকের বর্ণে বাদামি ভাব রয়েছে। চোখে ঘন কালো দাগ এবং চোখের উপরে সাদাটে দাগ দেখা যায়। লম্বা, ভারী চঞ্চুটি বাদামি বর্ণের তবে নিচের দিক গোলাপি বর্ণের এবং মুখের অভ্যন্তরভাগ উজ্জ্বল কমলা বর্ণের হয়। পা দুটি হয় ধূসর বর্ণের। পাখিটি গান করে তবে এরা জোরালো, কর্কশ কণ্ঠে ডাকে যা শুনতে অনেকটা "চ্যাক" ধ্বনির মত মনে হয়।


title: উদয়ী নলফুটকি

text: প্রজনন ক্ষেত্র সাইবেরিয়া,মঙ্গোলিয়া, উত্তর, মধ্য এবং পূর্ব চীন, কোরিয়া এবং জাপান। শীতকাল-এ দক্ষিণ এশিয়া এবং দক্ষিণ পূর্ব এশিয়া তে আগমন করে যার বিস্তৃতি উত্তর-পূর্ব ভারত থেকে ফিলিপাইন এবং ইন্দোনেশিয়া। কখনো কখনো নিউগিনি এবং অস্ট্রেলিয়াতে পৌঁছায়। তবে একে অপ্রত্যাশিতভাবে ইসরায়েল এবং কুয়েত-এ পাওয়া গেছে। পোকামাকড় এবং অন্যান্য অমেরুদণ্ডী প্রাণীর খোঁজে এটি জলাবন, বীরুৎ আচ্ছাদিত জলাশয়, শস্যক্ষেত্র এবং তৃণভূমিতে বসবাস করে।


title: উদয়ী নলফুটকি

text: এদের প্রজনন এলাকা ছোট হয় এবং এরা উচ্চ জনসংখ্যা ঘনত্ত্ব অর্জন করতে পারে। ভূমি থেকে ১-১.৫ মিটার উপরে বাসা বাঁধে এবং তাতে ২-৬টি ডিম দেয়। এরপর ১২-১৪ দিন ধরে ডিম নিষিক্ত করে। ১০-১৫ দিন বয়সে পাখির ছানা অন্যত্র চলে যায়। "Mustela sibirica" এবং "Elaphe" গণের সাপ এদের প্রধান শত্রু।


title: চট্টগ্রামের কলেজসমূহের তালিকা

text: বাংলাদেশের চট্টগ্রামের কলেজসমূহের তালিকা নিম্নে দেওয়া হলঃ-


title: হন্ডুরাস জাতীয় ফুটবল দল

text: হন্ডুরাস জাতীয় ফুটবল দল, যাদেরকে "লস ক্যাঁতরাচোস", "লা বাইকালার" অথবা "লা এইচ", নামে ডাকা হয়; আন্তর্জাতিক ফুটবলে হন্ডুরাসের প্রতিনিধি। এটি নিয়ন্ত্রণ করে ফেডারেশন ন্যাসিওনাল অটোনোমা দে ফুটবল দে হন্ডুরাস। হন্ডুরাস দক্ষিণ ও মধ্য আমেরিকা এবং ক্যারিবিয় দ্বীপরাষ্ট্রসমূহ নিয়ে গড়ে ওঠা ফুটবলজোট কনকাকাফের উদীয়মান সদস্য । এখন পর্যন্ত তিনবার, ১৯৮২, ২০১০ এবং ২০১৪ সালে, তারা বিশ্বকাপের চূড়ান্ত পর্বে খেলার যোগ্যতা অর্জন করেছে।


title: মুমতাজ (অভিনেত্রী)

text: মুমতাজ (হিন্দি: मुमताज़; আরবী: ممتاز) (জন্মঃ ৩১ জুলাই ১৯৪৭), হলেন একজন ভারতীয় বলিউড অভিনেত্রী, যিনি বহু হিন্দি চলচ্চিত্রে অভিনয় করেছেন। মুমতাজ একজন শিশু অভিনেতী হিসেবে তার অভিনয় কর্মজীবন শুরু করেন এবং তিনি ১৯৬১-১৯৬৩ সালের সময়ে ৬টি চলচ্চিত্রে একজন অতিরিক্ত জুনিয়র শিল্পী হিসেবে কাজ করেন। ১৯৬৩ সাল থেকে ১৯৬৮ সাল পর্যন্ত তিনি কম বাজেটের চলচ্চিত্রে অভিনয় করেনে, যার ফলে দারা সিং বিপরীত তিনি বি গ্রেড সিনেমার তারকা হিসাবে পরিচিত হন। প্রথম শ্রেণীতে তিনি ১৯৬৫ সালের চলচ্চিত্র "মেরে সানাম" এর অভিনয়ের মাধ্যমে মনোযোগী হন যাতে তিনি একজন রক্তচোষা ব্যক্তির ভূমিকায় অভিনয় করেন। এরপর তিনি প্রথম সারীর চলচ্চিত্রে একজন সহকারী ভূমিকায় অভিনয়ে হাজির হন। যেমন: "পাথ্থার কি সানাম", "রাম অর শ্যাম", এবং"ব্রহ্মচারী"। কিন্তু ১৯৬৯ সালের জনপ্রিয় ব্যাবসাসফল চলচ্চিত্র "দো রাস্তে" তাকে রাতারাতি তারকা বানিয়ে দিয়েছিল। এটাই ছিল তার প্রথম সারির চলচ্চিত্রে প্রধান চরিত্রে নায়িকা হিসেবে প্রথম চলচ্চিত্র এবং এবং অভিনেতা রাজেশ খান্না এর সঙ্গে তার প্রথম চলচ্চিত্র। ১৯৭০ এর দশকে তিনি হিন্দি চলচ্চিত্রে ইতিহাসে একজন সফল অভিনেত্রী হিসেবে নিজেকে প্রমাণ করেন। তিনি ১৯৭০ সালের "খিলোনা" চলচ্চিত্রের জন্য ফিল্মফেয়ার শ্রেষ্ঠ অভিনেত্রীর পুরস্কার জিতে নেন। ২০১২ সালের ইন্টারন্যাশনাল ইন্ডিয়ান ফিল্ম একাডেমি (আইআইএফএ) এর উদ্যোগে তিনি ভারতীয় চলচ্চিত্রের ১০০ বছর উদযাপন উপলক্ষের অংশ হিসাবে পরিচালিত একটি জরিপে তিনি দ্বিতীয় সর্বাধিক জনপ্রিয় সৌন্দর্যবতী অভিনেত্রীর ভোট পান।


title: মুমতাজ (অভিনেত্রী)

text: মুমতাজ ১৯৪৭ সালের ৩১ জুলাই তারিখে একজন শুষ্ক ফল বিক্রেতা আব্দুল সেলিম আসকারী এবং শাব্দি হাবিব আগার ঘরে বম্বে (বর্তমান মুম্বাই) শহরে জন্মগ্রহণ করেন। মুমতাজ বোম্বে জন্মগ্রহণ করেন (বর্তমানে মুম্বাই) ইরানি বংশোদ্ভুত মুমতাজ এর পিতা খুব তাড়াতাড়ি তার ১ম জন্মদিনের পরেই আলাদা হয়ে যান। তবে তিনি মাত্র ১৬ বছর বয়নে তার মাকে হারান এবং পেশা হিসেবে চলচ্চিত্রে অভিনয়ে যোগদান করেন। তার মল্লিকা নামের একটি বড় বোন রয়েছে এবং শাহজাদ ও শাহরুখ নামে ২টি সম-ভাই রয়েছে। তিনি অভিনেতা রুপেশ কুমার এর চাচাত বোন।


title: মুমতাজ (অভিনেত্রী)

text: মুমতাজ ১৯৫৮ সালে "সোনে কি চিড়িয়া" নামক একটি হিন্দি চলচ্চিত্রে একজন শিশু শিল্পি হিসেবে চলচ্চিত্র শিল্পে আগমন করেন। কিশোরী হিসেবে তিনি প্রথম দিকে ১৯৬০ দশকের দিকে "বাল্লা ক্যায় বাত হ্যায়", "স্ত্রী", "সেহরা" নামক চলচ্চিত্রে একটি অতিরিক্ত চরিত্রে হিসাবে অভিনয় করেন। একজন পূর্ণবয়স্ক হিসাবে তিনি প্রথম সারির চলচ্চিত্র ছিল ও.পি রালহানের "গেহরা দাগ"; যাতে তিনি নায়কের বোনের চরিত্রে অভিনয় করেন। তিনি সফল চলচ্চিত্রে ছোট ভূমিকায়ও অভিনয় করেন। যেমন: "মুঝে জিনে দো"। পরবর্তীতে তিনি নায়িকা হিসেবে প্রধান চরিত্রে অভিনয় করেন। যেমনঃ "ফাওলাদ", "বীর বিমসেন", "টারজান কামস টু দিল্লি", "সিকান্দার-ই-আযম", "রুস্তম-ই-হিন্দ", "রাকা", এবং "ডাকু মঙ্গল সিং"। উক্ত প্রায় সকল চলচ্চিত্রেই দারা সিং-মুমতাজকে জুটিবদ্ধ করা হয়েছিল। যেখানে প্রতিটি চলচ্চিত্রের জন্য দারা সিং এর পারিশ্রমিক ৪৫০.০০০ এবং মুমতাজ এর বেতন ২৫০০,০০০।


title: মুমতাজ (অভিনেত্রী)

text: মুমতাজ ১৯৭৪ সালের ২৯ মে তারিখে ময়ুর মাধবানীকে বিয়ে করেন। তাদের দুটি কন্যা সন্তান রয়েছে; একজন হলেন নাতাশা এবং অপরজনের নাম তানিয়া। বড় মেয়ে নাতাশা, ২০০৫ সালের ডিসেম্বরে ফিরোজ খান এর পুত্র ফারদিন খান এর সাথে বিবাহ বন্ধনে আবদ্ধ হন। তার বোন মল্লিকা চলচ্চিত্র অভিনেতা দারা সিং এর ছোট ভাই রন্ধযাকে বিয়ে করেন।


title: মুমতাজ (অভিনেত্রী)

text: বিজয়ী


title: মুমতাজ (অভিনেত্রী)

text: মনোনয়ন


title: সোহেল খান

text: সোহেল খান (জন্মঃ ২০ ডিসেম্বর ১৯৭০) হলেন একজন ভারতীয় ভারতীয় চলচ্চিত্র অভিনেতা, পরিচালক এবং প্রযোজক যিনি প্রধাণত হিন্দি চলচ্চিত্রে কাজ করে থাকেন। তিনি অভিনেতা সালমান খান এবং আরবাজ খান এর ছোট ভাই হন। তিনি তার নিজের প্রযোজনা প্রতিষ্ঠান সোহেল খান প্রোডাকসন্স এর অধীনে চলচ্চিত্র নির্মাণ করে থাকেন।


title: সোহেল খান

text: সোহেল খান চিত্রনাট্যকার সেলিম খান ও তার প্রথম স্ত্রী সুশিলা চরক এর ঘরে মুম্বাই, মহারাষ্ট্রে জন্মগ্রহণ করেন। তাঁর পৈতৃক পিতামহ আফগানিস্তান থেকে ভারতে আসেন এবং ইন্দোর এর মধ্য প্রদেশে বসবাস শুরু করেন। তার বিমাতা বলিউড অভিনেত্রী হেলেন যিনি তার নাচ এবং আইটেম গানের জন্য বিখ্যাত ছিলেন। তার বড় ভাই আরবাজ খান মালাইকা আরোরা খানকে বিয়ে করেন। তার বোন আলভিরা খান বলিউড অভিনেতা অতুল অগ্নিহোত্রীকে বিয়ে করেন।


title: সোহেল খান

text: সোহেল খান জনপ্রিয় চিত্রনায়ক সালমান খান এবং লিপিলেখক সেলিম খান এর সন্তান। তিনি সীমা সচদেবকে বিয়ে করেন এবং এই দম্পতির নির্বান খান ও ইয়োহন নামের ২টি সন্তান রয়েছে। তিনি ১৯৯৭ সালে এ্যাকশনধর্মী চলচ্চিত্র "অজার"-এ একজন চলচ্চিত্র প্রযোজক ও পরিচালক হিসেবে আত্মপ্রকাশেমর মাধ্যমে তার কর্মজীবন শুরু করেন। উক্ত চলচ্চিত্রে তার ভাই সালমান খান এবং সঞ্জয় কাপুর অভিনয় করেছিলেন। এরপর তিনি ১৯৯৮ সালের ব্যাবসাসফল চলচ্চিত্র "প্যায়ার কিয়া তো ডারনা ক্যা" তে সালমান খান এবং আরবাজ খান উভয় ভাইকে সাথে নিয়ে চলচ্চিত্র পরিচালনা করেন এবং এর কম ধারবাহিকতার সাফল্য নিয়ে জি.এস. ইন্টারটেইন্টমেন্ট এর ব্যানারে "হ্যালো ব্রাদার" (১৯৯৯) নির্মাণ করেন।


title: সোহেল খান

text: ২০০২ সালে তিনি লেখা, প্রযোজনা, নির্দেশনা দেওয়া এবং বক্স অফিসে গড় আয়ের "মে দিল তুঝকো দিয়া" চলচ্চিত্রে সর্বপ্রথম অভিনেতা হিসেবে আত্মপ্রকাশ করেন। এরপর তিনি কয়েকটি চলচ্চিত্রে অভিনয় করেন, কিন্তু কোনটাই বাণিজ্যিকভাবে সফলতা পায়নি। তিনি ২০০৫ সালের ব্যাবসাফল চলচ্চিত্র "ম্যায়নে প্যায়ার কিউ কিয়া?" তে অভিনয়ের মাধ্যমে পুনরায় অভিনয়ে ফিরে আসেন; উক্ত চলচ্চিত্র প্রধান চরিত্রে অভিনয় করেন তার ভাই সালমান খান এবং ক্যাটরিনা কাইফ।


title: সোহেল খান

text: খান সীমা সচচেদবে বিয়ে করেন এবং তাদের ২টি পুত্র সন্তান রয়েছে: প্রথমজনের নাম নির্বান খান এবং অন্যজন ইয়োহান। মাঝে মধ্যে তাকে আসলাম ইয়াকুব খান নামে ডাকা হয় (জন্ম জুন ২০১১)।


title: কিয়ের্কব্রোন, উমিয়া

text: কিয়ের্কব্রোন হল সুইডেনের উমিয়ার একটি সেতু যা ওস্ট্রা কিয়ের্কোগাটানকে উমে নদীর ওপর দিয়ে টেক-এর দক্ষিণ পাশে নিয়ে গেছে। কিয়ের্কব্রোনের নির্মাণকাজ শুরু হয় ১৯৭৩ সালে এবং ২৬শে সেপ্টেম্বর, ১৯৭৫-এ এটি জনগণের জন্য খুলে দেয়া হয়। এটি উমে নদীর ওপরকার উমিয়ার তৃতীয় বৃহত্তম সেতু। গীর্জার পাশে অবস্থিত এই সেতুটির অবস্থান নিয়ে ১৯৬০ সালের প্রথম থেকে ১৯৭০ সাল পর্যন্ত বিতর্ক চলে। এর নির্মাণের সময় একটি অজানা সমাধি বেরোয় (সমাধির পুরাতন অংশ)। এটি প্রত্নতাত্ত্বিক এক্সকারশন ঘটায়।


title: কিয়ের্কব্রোন, উমিয়া

text: সেতুটি দুটো সমান্তরাল কংক্রিটের বেষ্টক দিয়ে তৈরি। এর সাথে রয়েছে উল্লম্ব সোজা সমর্থন। এটি মূলত দুটো পৃথক সেতু, দুটোর সাথেই লেন রয়েছে এবং প্রস্থান র‍্যাম্প রয়েছে যা উত্তর দিকে নদীটিকে নিয়ে যায়। কিয়ের্কব্রোন নির্মাণের উদ্দেশ্য হল তেগসব্রোনকে ট্রাফিকের চাপ থেকে মুক্তি দেয়া এবং কিয়র্কব্রোন তৈরি হয়েছিল কেন্দ্রীয় শহরে যানবাহনের দ্রুত বৃদ্ধিলাভ ঘটবে। এই আশা সম্পূর্ণ রূপে পূর্ণ হয়।


title: কিয়ের্কব্রোন, উমিয়া

text: ১৯৩০ সালের দিকেই প্রমাণিত হয় যে উমিয়ার নদীর ওপরকার একমাত্র সেতু গামলা ব্রোন কিছুতেই ক্রমবর্ধমান যানবাহনের সাথে তাল মিলাতে পারবে না। ভ্যাস্টারবটেনের প্রাদেশিক বোর্ড হাইওয়ে প্রকৌশলী ও এইচ গ্রানহেনকে একটি কর্মপরিকল্পনা এবং নকশা তৈরির জন্য বলে যেন একটি নতুন সেতু নির্মাণ বা পুরাতন সেতু সংস্কার করা হয়। গ্রানহেন ১৬ই জুলাই তাঁর প্রকল্পে একাধিক সমাধান উপস্থাপন করেন। অন্যান্য সমাধানের মধ্যে উল্লেখযোগ্য হল উমিয়া শহর গীর্জার ঠিক পরেই ওস্ট্রা কিয়ের্কোগাটান-এর সম্প্রসারণ হিসেবে একটি সেতু নির্মাণ। এর একটি সমস্যা ছিল এই সেতুটি উপকূল থেকে যানবাহন ও অন্যান্য মালামাল নামানোর সময় অসুবিধা হবে। এরজন্য সেতুর সারির ন্যায় কতিপয় অংশের প্রয়োজন ছিল যেন জাহাজ চলাচল করতে পারে। তবে এক্ষেত্রে নির্মাণব্যায় অত্যন্ত বেশি হয়ে পড়ে। গ্রাহনেসের অপর একটি প্রকল্পানুযায়ী আগের সেতুটি মোটরের জন্য রেখে ভাস্ট্রা এসপ্লানাডেন-এর সম্প্রসারণ হিসেবে নতুন একটি সেতু নির্মাণ করা।


title: কিয়ের্কব্রোন, উমিয়া

text: তেগস মিউনিসিপ্যাল সোসাইটি তখন ওস্ট্রা কিয়ের্কোগাটানের প্রসারণ হিসেবে একটি সেতুর নির্মাণের কথা বলেন। প্রাদেশীক সরকার ও. এইচ. গ্রানহেন-কে এর ফয়সালা করার জন্য বলেন এবং তার তদন্ত প্রতিবেদন দেখায় যে একটি ঝুলন্ত সেতুই এর সকল সমস্যা সমাধান করতে পারে তবে এর অন্যান্য ব্যয় অধিক হিসেবে গৃহীত হয়। তাই গ্রানহেন অস্ট্রা কিয়ের্কোগাটানে একটি সেতু নির্মাণের কথা ভাবেন। গ্রানহেনের পরামর্শ সত্ত্বেও প্রাদেশিক সরকার ১৯৩৯ সালে ঠিক করেন যে একটি ঝুলন্ত সেতুই নির্মাণ করা হবে। কাউন্সিলের রাজা এই সমস্যা বিবেচনা করে প্রাদেশিক সরকারকে আবারও ভাবতে বলেন। প্রাদেশিক সরকার তাই তাদের মত পরিবর্তন করেন এবং ঠিক হয় যে ভাস্ট্রা এসপ্লানাদেন-এর সম্পরসারন হিসেবে একটি নতুন সেতু নির্মিত হবে। এই সেতু তেগসব্রোন কর্তৃক ১৯৪৯ সালে উদ্বোধিত হয়।


title: কিয়ের্কব্রোন, উমিয়া

text: তেগস মিউনিসিপ্যাল সোসাইটি ১৯৬০ সালে উমিয়া ল্যান্ডস্কোম্মান (উমিয়া গ্রামীণ মিউনিসিপ্যালিটি)-এর সাথে এক হয়ে যায় এবং সেখানে কেন্দ্রীয় তেগের জন্য একটি জোনিং প্রকল্প তৈরি করার প্রয়োজন দেখা দেয়। কয়েক বছর পরে ১৯৬৫ সালে যখন উমিয়া ল্যান্ডস্কোম্মান উমিয়া শহরের সাথে একত্রীত হয়, তখন ভূমি ব্যবহারের জন্য গোটা শহর অঞ্চলের জন্য অপর একট পরিকল্পনার প্রয়োজন দেখা দেয়। এই ভূমি পরিকল্পনায় গীর্জার একটি এলাকা সেতুর জন্য নির্ধারিত হয় এবং তেগসব্রোন থেকে কেন্দ্রীয় তেগস হয়ে একটি হাইওয়ে নির্মাণে কথা ছিল। মিউনিসিপ্যাল কাউন্সিলের একটি অংশ কিয়ের্কব্রোন এবং হাইওয়ের বিপক্ষে ছিল এবং তারা তেগকে একটি ইউনিট হিসেবে রাখতে চায়।


title: কিয়ের্কব্রোন, উমিয়া

text: গীর্জার পরেই সেতুর অবস্থানসহ ভূমি ব্যবহার পরিকল্পনা "ভ্যাস্টারবটেনসকমিউনার্নাস আর্কিটেক্ট - ওখ বিজ্ঞানদসকন্তর (ভিএবি)" কর্তৃক তৈরি হয়। এর সাথে প্রধান স্থপতি হিসেবে অ্যাকে লুন্ডবার্গ ছিল। এই প্রকল্প আলোচনার জন্য প্রেরিত হয় এবং উমিয়া শহর প্যারিশ-এর প্যারিশ কাউন্সিলে পাঠানী হয় যা গীর্জার পরেই সেতুর অবস্থান অনুমোদন করে।


title: কিয়ের্কব্রোন, উমিয়া

text: ১৯৬৩ সালে প্রকৌশল কোম্পানি ওর্জে এন্ড কোঃকে উমিয়া ট্রাফিক রুটের প্রকল্প উন্নয়নের জন্য ভাড়া করা হয়। মিউনিসিপ্যালের পূর্ত বিভাগ সেতুর অবস্থানের ওপর তদন্ত করে।


title: কিয়ের্কব্রোন, উমিয়া

text: অক্টোবর, ১৯৬৪-এ ওর্জে এন্ড কোঃ ট্রাফিক রুটের একটি পরিকল্পনা করে। এ পরিকল্পনা ১৯৮০ সালনাগাদ সেতুর ধারণক্ষমতা কত করতে হবে সেই অনুযায়ীই প্রকল্প প্রণয়ন করে। এই ধারণা ছিল যে তখন প্রতিদিন গড়ে ৪০,০০০ গাড়ি সেতুর ওপর দিয়ে যাবে। এতে আরো বলা হয় যে গীর্জার পাশে ওস্ট্রা কিয়ের্কোগাটানের সম্প্রসারণে এই সেতুর অবস্থান হওয়া উচিত।


title: কিয়ের্কব্রোন, উমিয়া

text: ১৯৬৫ সালে ফেব্রুয়ারিতে সিটি কাউন্সিল ওর্জে এন্ড কোঃ-এর প্রস্তাবকে ট্রাফিক রুটের প্রকল্প হিসেবে অনুমোদন করে। একই বছর প্যারিশ কাউন্সিল সেতুর অবস্থানের জন্য নতুন পরীক্ষার অনুরোধ করে কারণ গীর্জার স্বাভাবিক কার্যকলাপ ট্রাফিকের আওয়াজে বাধাগ্রস্ত হবে। এরফলে গীর্জার পবিত্র পরিবেশ নষ্ট হতে পারে। প্যারিশ কাউন্সিলের আপত্তিগুলো সিটি কাউন্সিলকে ভাবনায় ফেলে এবং সিটি কাউন্সিল ওর্জে এন্ড কোঃকে বলে যেন তারা সেতুর অন্য অবস্থান ঠিক করে।


title: কিয়ের্কব্রোন, উমিয়া

text: ১৯৬৫ সালের নভেম্বরে ওর্জে এন্ড কোঃ দুইটি প্রস্তাব করেঃ প্রথমটি গীর্জার পাশে এবং অপরটি অনুযায়ী সেতুটিকে জার্নভ্যাগসগাটান-এর সম্প্রসারণে স্থান দেয়া হবে। তবে অ্যাকে লুন্ডবার্গ, যিনি ১৯৬৪ সালে দেশের স্থপতি হন, তিনি পরামর্শ দেন যে ওর্জে এন্ড কোঃ-এর বিকল্প পরিকল্পনাই ব্যবহৃত হওয়া উচিত কারণ প্রযুক্তিগত ও অর্থনৈতিক সুবিধে হবে যদি গীর্জার পাশে সেতুটিকে স্থান দেয়া হয়। তিনি আরো বলেন যে এটি গীর্জার নান্দনিক এবং ঐতিহাসিক মান লঙ্ঘন করে না।


title: কিয়ের্কব্রোন, উমিয়া

text: ১৯৬৬ সালের এপ্রিল ও মেতে দুইটি গবেষণা করা হয়ঃ ওর্জে এন্ড কোঃ-এর ""নাই ব্রো ওভার উমে আল্ভ:তভা প্রিন্সিপফোরস্লাং"" এবং স্থপতি এরিক থেলাস-এর ""ব্রো ওভার উমিয়াল্ভেন. সিনপাঙটার পাঁ মিলজোগ্রাগোর এম এম""


title: কিয়ের্কব্রোন, উমিয়া

text: উমিয়া শহর কর্তৃক স্থপতি ফার্ম "ক্লেমিং ওখ থেলাস"কে গীর্জার পরেই সেতুর স্থানের ক্ষেত্রে পরিবেশগত প্রভাব নিয়ে গবেষণা করার ও একটি সেতু নকশা এবং তার মোড় উত্থাপনের দায়িত্ব অর্পণ করা হয়। অন্যান্যর মধ্যে একটি প্রকল্প ছিল ১:৪০০ স্কেলের মডেল। এইন স্মারকলিপি অনুযায়ী সেতুটি তেগসব্রোনের সাথে সমান্তরাল হওয়া উচিত যেন জমির লম্ব এবং নিয়মিত গঠনের সাথে তা খাপ খাইয়ে নিতে পারে। আরো বলা হয় যে সেতুর সাথে তেগসব্রোনের একটি দৃশ্যমান সংযোগ খুবই গুরুত্বপূর্ণ। তাই ফার্ম সোজা বেষ্টক সেতু নির্মাণ করতে বলে যার সাথে খাড়া অবলম্বন থাকবে।


title: কিয়ের্কব্রোন, উমিয়া

text: ১৯৬৬ সালের জুনে সেতুর স্থানের জন্য শহরের কাউন্সিল কর্তৃক একটি নতুন পরীক্ষা করানো হয়। শহরের অর্থনৈতিক দায়িত্বে থাকা ড্রাৎসেলকামারেন পূর্ত বিভাগের সাথে একমত হয় এবং গির্জার পরেই বসানো সেতুর অন্যান্য বিকল্প উপর প্রাধান্যর সম্পর্কে তর্ক করেন। শহরের কাউন্সিল ড্রাৎসেলকামারে]]নের প্রস্তাব কোন ভোট ছাড়াই মেনে নেন।


title: কিয়ের্কব্রোন, উমিয়া

text: ১৯৬৬ সালের আগস্টে ওর্জে এন্ড কোঃ "ফোর্সলাগ টিল নায় ব্রো ওভার উমে আল্ভ ই স্ট্র্যাকনিং ইদ্রোত্তসভ্যাগেন-ওস্ট্রা কিয়ের্কোগাটান" ("উমে নদীর উপর ইদ্রোত্তসভ্যাগেন-ওস্ট্রা কিয়ের্কোগাটান-এর দিকে একটি নতুন সেতুর প্রস্তাবনা") রিপোর্ট করে। রিপোর্ট কিয়ের্কব্রোনের ভিত্তি তৈরিকারী ট্রাফিক প্রকল্প দেখায়। শহরের ভূমি ব্যবহার পরিকল্পনাকে সহায়তা করার জন্যই এটি তৈরি হয়, ওর্জে এন্ড কোঃ এর রিপোর্ট অনুযায়ী ভূমি ব্যবহার পরিকল্পনা সংশোধিত হয় এবং সুইডিশ সড়ক প্রশাসনের সহযোগিতায় সেতুর অভিক্ষেপ ঠিক করা হয়। বিভিন্ন ঠিকাদারদেরকেই ডাকা হয়। তন্মধ্যে লগ ড্রাইভিং সংস্থাও ছিল, মোট ব্যাপ্তির ওপর যাদের সিদ্ধান্ত বেশ গুরুত্বপূর্ণ ছিল। এতে লগ ড্রাইভিং ক্ষতিগ্রস্ত হত না। সড়ক বিভাগের পরামর্শ মতে সেতুর দুইটি ড্রাইভিং পথের মধ্য দিয়ে বাইসাইকেল লেন রাখা হয়।


title: কিয়ের্কব্রোন, উমিয়া

text: ১৯৬৮ সালে নতুন শহরের পরিকল্পনা শহরের কাউন্সিল কর্তৃক অনুমোদিত হয়। সুইডেনের প্রশাসনিক বোর্ড ১৯৬৯ সালে ভূমির ব্যবহারের ওপর আপত্তি জানায় এবং সেতুর পূর্বপাশের স্থান নিয়ে আরো তদন্ত করতে চায়। এর কারণ হিসেবে দেখানো হয়েছিল যে উমিয়া বিশ্ববিদ্যালয় ও নরল্যান্ড বিশ্ববিদ্যালয় হাসপাতাল উক্ত স্থান বদলে দেয় কারণ উভয়েই উমিয়ার ডাউনটাউনে অবস্থিত। এছাড়া সুইডীয় জাতীয় ঐতিহ্য বোর্ড অবিচ্ছেদ্য মান লঙ্ঘনের অভিযোগে আপীল করে।


title: কিয়ের্কব্রোন, উমিয়া

text: কাউন্সিলের রাজা বিষয়টিকে স্টাটেনস প্লানভের্ক (জাতীয় পরিকল্পনা বিভাগ) এর কাছে হস্তান্তর করে। এর ফলে তারা সুইডীয় সড়ক প্রশাসনের মতামত জানতে চায় এবং পরে পরিকল্পনাকে অনুমোদিত করে। এর কারণ হিসেবে তারা দেখায় যে নতুন সেতু তেগসবার্নের ট্রাফিক কমিয়ে দেবে এবং এই কারণে নতুন সেতু তেগসবার্ন থেকে খুব দূরে হওয়া উচিত নয়। শেষ পর্যন্ত ১৯৬৯ সালের সেপ্টেম্বরে প্রকল্প অনুমোদিত হয়। দুইমাস পর কিয়ের্কব্রোনকে সুইডীয় সড়ক প্রশাসনীক বাজেট ১৯৭০-৭৪ এ সংযুক্ত করা হয়। কাজ শুরু হয় ১৯৭২ সালে।


title: কিয়ের্কব্রোন, উমিয়া

text: গণনা করা হয় যে কিয়ের্কব্রোন তেগসব্রোন থেকে ৫৪.৫ পার্সেন্ট ট্রাফিক নিয়ে নেবে। ঐ সময়ে প্রতিদিন গড়ে তেগসব্রোনের ওপর দিয়ে ২৫,০০০ যানবাহন চলাচল করত। এটি ছিল সেতুর ধারণক্ষমতার সর্বোচ্চ ব্যবহার। ১৯৯০ সালের জন্য পূর্বাভাস দেয়া হয় ৬০,০০০ যানবাহন/দিন।


title: কিয়ের্কব্রোন, উমিয়া

text: বার্ষিক বাজেটের সিটি কাউন্সিল এর হ্যান্ডলিং-এ, ২৮শে সেপ্টেম্বর ১৯৭১-এ মিউনিসিপ্যাল সরকার "ব্রো ওভার উমে আল্ভ" ("উমে নদীর ওপর সেতু") প্রস্তাব করে। এর ভোট হয় পক্ষে ২৬/২৫, যেখানে সভাপতি ভোট গণনা করেন। Thus the bridge's position at the church was settled. সেতুটির নির্মাণের সিদ্ধান্ত প্রাদেশিক সরকারকে ৪৩টি আপত্তি জানানো চিঠি পাইয়ে দেয়। মে, ১৯৭২ সালে উমিয়া মিউনিসিপ্যালিটি এবং সুইডীয় সড়ক প্রশাসনের মধ্যে একটি চুক্তি সাক্ষরিত হয়। এবি ভ্যাগফোরবাট্রিঙ্গার ১৮.৬ মিলিয়ন ক্রোনারে সেতুটি নির্মাণের জন্য দায়িত্বপ্রাপ্ত হয়। এটি সেতুর সাথে সম্পর্কযুক্ত অন্যান্য কাজকেও অন্তর্ভুক্ত করে।


title: কিয়ের্কব্রোন, উমিয়া

text: ১৯৬৫ সালে সেতুর ওপর বিতর্ক শুরু হয় যখন গির্জা কাউন্সিল শহরের কাউন্সিলে লেখে যে সেতুর ওপরকার ট্রাফিকের ফলে গীর্জা কাজ ক্ষতিগ্রস্ত হবে ১৯৭১ সালের জুনে দেশের স্থপতি আকে লুন্ডবার্গ আবারও সেতুর স্থানান্তরের কথা তোলে যা হমসান্ড-এর নানা তথ্যবিষয়ক অধিবেশনে উঠে আসে।


title: কিয়ের্কব্রোন, উমিয়া

text: স্থানীয় মিডিয়াতে এই আলোচনা চলতে থাকে এবং জাতীয় পর্যায়ের অনেক অভিজ্ঞ ব্যক্তি এ বিষয়ে তাঁদের মতামত ব্যক্ত করেন। ২রা অক্টোবর, ১৯৭১-এ এই বিরোধ এর শিখরে ওঠে যখন উমিয়াতে এই সেতুর বিরুদ্ধে প্রবল বিক্ষোভ শুরু হয়। এই প্রতিবাদ আরো সংঘবদ্ধ হয় কারণ প্রভাবশালী পত্রিকা ভ্যাস্টারবটেনস কুরিরেন তাদের পত্রিকায় এক জরিপ প্রকাশ করে যাতে দেখা যায় ৮৪% মানুষ সেতুর বিপক্ষে। নব্য নিযুক্ত গভর্ণর কার্ল জর্জ স্যামুয়েলসনও কিয়ের্কব্রোনের বিপক্ষে অবস্থান নেন।


title: কিয়ের্কব্রোন, উমিয়া

text: কেন্দ্রীয় পার্টির কতিপয় সদস্য ১৯৭৩ সালে এর নির্মাণকাজ বন্ধ করতে চান এই বলে যে এর খরচ ৪৫ মিলিয়ন ক্রোনারে উন্নীত হয়েছে। বলা হয়েছিল যে এটির পুনসংস্কার অত্যন্ত ব্যয়বহুল হয়ে ওঠে এবং শহরের বিরাট পরিমাণ স্থান দখল করবে। তবে সেতুটির নির্মাণ সম্পন্ন না হলে পৌরসভার মধ্যে চাকুরী হ্রাসের প্রভাব ভেবে দেখা হয়নি। এটি ভাবার পর কিয়ের্কব্রোনের বিরোধিতা কমে যায়।


title: কিয়ের্কব্রোন, উমিয়া

text: ১৯৭২ সালের গ্রীষ্মে কর্মচারীরা উমিয়া শহর গীর্জার পরেই সেতু নির্মাণের জন্য মাটি খোঁড়ার সময় এক অজানা সমাধি খুঁজে পায়। কবরস্থানের পুরোতন সীমানা অজানা ছিল এবং এর কোন সমাধি মানচিত্র ছিল না। এই আবিষ্কার পুরাকীর্তি সংরক্ষকদের উত্তেজিত করে এবং ঐ স্থানটি বাদ দিয়ে নির্মাণ কাজ করতে বলা হয় কারণ স্থানটি প্রত্নতাত্ত্বিক এক্সকারশন-এর জন্য কাজে লাগতে পারে। সিবিলিয়া হাসাম-এর নেতৃত্বে ১ জুলাই থেকে ১৭ আগস্টের মধ্যে ২২টি শ্যাফট খোঁড়া হয়।


title: কিয়ের্কব্রোন, উমিয়া

text: ফলে প্রায় ষাটটি মাথার খুলির সাথে চল্লিশ কৌটা সমাধি, কফিন, কফিনের হাতল, অন্যান্য জিনিসপত্র, নখ, অলঙ্কার, কবরের প্লেট, খুঁজে পাওয়া যায়। একটি গর্তে সতেরোটি কামান বল পাওয়া যায়। কামানের বলগুলো সম্ভবত ফিনীয় যুদ্ধ (১৮০৮-১৮০৯) সময়কার। যখন লেফটেন্যান্ট জেনারেল জোহান অ্যাডাম ক্রন্সটেট উমিয়াকে ১৮০৯ সালের মার্চ মাসে রক্ষা করে, বা যখন রাশীয় জেনারেল নিকোলাই কামেনস্কি ১৮০৯ সালের গ্রীষ্মে উমে নদীড় ওপর দিয়ে রাশিয়া নির্মিত সেতুটি রক্ষা করে, তখনই এ কামান বলগুলো রয়ে যায়। গীর্জার দক্ষিণ-দক্ষিণপূর্ব দিকে অবস্থিত শেষ সমাধিতে একটি ৩.৩ বাই ৩.৮ মিটার বড় কফিন পাওয়া যায় যার সহজপাঠ্য নামফলক বোঝায় যে এই সমাধি গভর্ণর পিয়ের অ্যাডাম স্ট্রমবার্গ ও তাঁর পরিবারের। কোনপ্রকার কবরের সাইনবোর্ড পাওয়া যায়না তবে ধারণা করা হয় সম্ভবত ১৮৮৭ সালে গীর্জায় যে আগুন লাগে তাতেই এটি ধ্বংস হয়ে যায় এবং তাঁর সাথে সাথেই ধ্বংস হয় সমাধির সকল সংরক্ষণশীল বস্তু।


title: কিয়ের্কব্রোন, উমিয়া

text: সেতুর নির্মাণের সময় কতিপয় প্রযুক্তিগত নতুনত্ব ব্যবহৃত হয় যেমন সার্ভে চলাকালীন ডেস্কটপ কম্পিউটার এবং লেজারের মাধ্যমে দূরত্ব নির্ণয় ইত্যাদি। ২৬শে সেপ্টেম্বর, ১৯৭৫ সালে সুইডীয় যোগাযোগ মন্ত্রী বেংট নর্লিং সেতুর উদ্বোধন করেন। সেতু নির্মাণের সাথে সাথে কেন্দ্রীয় উমিয়া ও টেগে ব্যাপক রিরুটিং করা হয়। টেগই পথচারী এবং সাইকেল গমনের দিক দিয়ে উমিয়ার প্রথম জেলা ওঠে।


title: কিয়ের্কব্রোন, উমিয়া

text: ১৯৯৮ সালে কোলব্যাকসব্রোন-এর নির্মাণ শুরু হলে কিয়ের্কব্রোনের ওপর দিয়ে প্রতিদিন আনুমানিক ১৬,৬০০ এবং তেগসব্রোন দিয়ে প্রায় ২১,৬০০ যানবাহন চলাচল করত। ২০১০ সালে প্রতিদিন গড়ে কিয়ের্কব্রোন প্রায় ১৫,১০০, তেগসব্রোন প্রায় ২৭,৩০০ এবং কোলব্যাকসব্রোন প্রায় ১২,২০০ যানবাহন বহন করত।


title: কিয়ের্কব্রোন, উমিয়া

text: কোলব্যাকসব্রোনের কারণে ট্রাফিকের সংখ্যা কেন্দ্রে কিছুটা কমে যায় এবং ট্রানজিট রুট থেকে স্ট্র্যান্ডগাটানের শহরের রাস্তায় স্থানান্তরও এর কারণ। এখন কিয়ের্কব্রোনের প্রয়োজনীয়তা কিছুটা কমে গেছে এবং সেতুটি বহুমাত্রিক হয়ে উঠেছে।


title: ডিএনএ আলেখন

text: ডিএনএ আলেখন ( বা DNA fingerprinting) হল একটি অত্যাধুনিক পদ্ধতি যার মাধ্যমে কোষের মধ্যে অবস্থিত ডিএনএ বিশ্লেষণ করে কোন মানুষের একটি প্রতিকৃতি বা আলেখ্য তৈরি করা হয়, যে আলেখ্য তাকে ভবিষ্যতে সঠিকভাবে শনাক্ত করতে ব্যবহৃত হতে পারে। প্রতিটি মানুষের আঙুলের ছাপের যেমন স্বাতন্ত্র্য থাকে, তেমনি তার কোষস্থ ডিএনএ-র গঠন ভঙ্গিতেও স্বাতন্ত্র্যতা দেখা যায়। দুটি মানুষের মধ্যে যেমন আঙুলের ছাপের পার্থক্য লক্ষণীয় তেমনি ডিএনএ সজ্জার মধ্যেও পার্থক্য দেখা যায়। ডিএনএ এর এমন পার্থক্যের ভিত্তিতে দুটি মানুষকে আলাদা করা যায়। সহোদর যমজ ছাড়া প্রত্যেক মানুষেরই ডিএনএ সজ্জা আলাদ। বিজ্ঞানীরা পরীক্ষা করে জেনেছেন যে মানুষের ডিএনএ এর মধ্যে এমন কিছু নিউক্লিওটাইডের পুনরাবৃত্তি থাকে যা নির্দিষ্ট মাতা এবং পিতার সঙ্গে কেবলমাত্র তাদের সন্তানেরাই ভাগ করে নেয় । মানুষের ক্ষেত্রে শ্বেত-কণিকাতে বা শুক্ররসে, চুলের গোড়ায় অথবা অস্থিতে অবস্থিত কোষ থেকে ডিএনএ সংগ্রহ করে এই ডিএনএ আলেখন প্রস্তুত করা হয়। ডিএনএ আলেখনকে পূর্ণ জিনোম সজ্জাকরন এর সাথে গুলিয়ে ফেলা ঠিক নয়।


title: ডিএনএ আলেখন

text: বহুদিন আগে থেকেই অপরাধীকে শনাক্ত করার জন্য একটি নির্ভরযোগ্য পদ্ধতি বের করার যে চেষ্টা চলছিল, তাকে পূর্ণতা দেয় আঙুলের ছাপের মাধ্যমে শনাক্তের পদ্ধতি। কিন্তু ১৯৮৬ সালে ইংল্যান্ডের Leicester বিশ্ববিদ্যালয়ের বিজ্ঞানী অ্যালেক জেফ্রিস (Alec Jeffreys) ফরেনসিক গবেষণায় এক অভূতপূর্ব পরিবর্তন আনলেন আলেখন আবিষ্কারের মাধ্যমে। ল্যাবটারিতে কাজ করার সময় তিনি একটি পরিবারের বিভিন্ন সদস্যের ডিএনএ এর এক্স-রে ফ্লিমের মধ্যে মিল খুঁজে পান, যা তার ডিএনএ আলেখন পদ্ধতি আবিষ্কারের মুল ভিত্তি। বর্তমানে এই পদ্ধতি National DNA database এ ব্যাপক ভাবে কাজে লাগানো হচ্ছে। ১৯৮৭ সাল থেকে এই পদ্ধতি commercial ক্ষেত্রে বাবহ্রিত হয় যখন Imperial Chemical Industries (ICI) নামে একটি কোম্পানি রক্ত পরীক্ষাগার খোলেন।


title: ডিএনএ আলেখন

text: মানুষের আঙুলের ছাপ দিয়ে যেমন আসল এবং নকল মানুষকে চেনা যায়, তেমনি ডিএনএ আলেখনের সাহায্যেও আসল এবং নকল মানুষকে শনাক্ত করা যায়। আসলে এই পদ্ধতিতে মানুষ চেনার বিষয়টি অনেক বেশি বিজ্ঞান সম্মত হওয়ায় অপরাধী নির্ণয়ের জন্য ফরেনসিক জীববিদ্যায় এই পদ্ধতি প্রয়োগ এর ফলে এক নতুন দিগন্ত উন্মুক্ত হয়েছে। পৃথিবীর প্রায় সব দেশে সঠিক অপরাধীকে চিহ্নিত করার ক্ষেত্রে ডিএনএ আলেখন ব্যাপকভাবে ব্যবহৃত হচ্ছে। ইতি মধ্যে জৈব বিবর্তনের বিভিন্ন কাজে এটি সফল ভাবে ব্যবহৃত হচ্ছে।


title: ডিএনএ আলেখন

text: কোন মানুষের দেহ কোষ থেকে যৎসামান্য ডিএনএ সংগ্রহ করা গেলেও তার থেকে ওই মানুষের একটি ডিএনএ আলেখ্য তৈরি করা যায়। সুতরাং কোন কোষ থেকে ডিএনএ আহরণ করার পর তার সাহায্যেই কোন মানুষের ডিএনএ আলেখ্য তৈরি করা সম্ভব হয়। প্রাপ্ত ডিএনএ এর পরিমাণ কম হলে পিসিআর (PCR) পদ্ধতিতে ওই ডিএনএ এর পরিমাণ বাড়িয়ে নেওয়া যায়। কোন লোকের দেহ কোষ থেকে প্রাপ্ত ডিএনএ এর থেকে কতিপয় পর্যায়ক্রমিক পদ্ধতি অনুসারে ওই ব্যাক্তির ডিএনএ আলেখ্য তৈরি করা যায়।


title: ডিএনএ আলেখন

text:
ডিএনএ আলেখ্যের মুখ্য উপাদান ডিএনএ প্রধানত কোন অপরাধের স্থান (যেমন – খুনের স্থল, কোন জায়গায় পরে থাকা রক্ত ইত্যাদি), মানব দেহের রক্ত, চুল, শুক্ররস এছাড়াও একবার বা দুবার পরা জামা কাপড় থেকে ডিএনএ সংগ্রহ করা যেতে পারে। অনেকদিন ধরে মাটির তলায় থাকা মানুষের মৃতদেহের কঙ্কাল থেকেও ডিএনএ সংগ্রহ করা যেতে পারে। মানুষের ক্ষেত্রে শ্বেত-কণিকার বা শুক্ররসে, চুলের গোড়ায় অথবা অস্থিতে অবস্থিত কোষ থেকে ডিএনএ সংগ্রহ করে ডিএনএ আলেখন করা হয়।
সংগৃহীত ডিএনএ কে প্রধানত টেস্ট টিউবে সংগ্রহ করা হয় এবং একে সংরক্ষিত রাখার জন্য ঠাণ্ডা বা কম উষ্ণতায় রাখা হয়।


title: ডিএনএ আলেখন

text: সংগৃহীত ডিএনএ, যাকে বলা হয় জিনোমের ডিএনএ, রেস্ট্রিকশন এন্ডনিউক্লিয়েজের সঙ্গে মেশানো হয়। এর ফলে সমস্ত ডিএনএ ছোট বড়ো টুকরোতে ভেঙে যায়। যদিও রেস্ট্রিকশন এন্ডনিউক্লিয়েজের ক্লিভেজ স্থানে পলিমরফিজম উপস্থিত থাকতে পারে, সাধারন ভাবে এই উৎসেচক এবং ডিএনএ খণ্ড ভিএনটিআর (VNTR) লোসাই গুলি চিনতে সহায়তা করে। যদিও সাউদার্ন ব্লট প্রক্রিয়াটি খুবই কষ্টসাধ্য এবং এর জন্য অনেক ডিএনএ খন্ড প্রয়োজন হয়। এই প্রক্রিয়ায় ডিএনএ টুকরো টুকরো হলেও তার মিনি স্যাটেলাইট পুনরাবৃত্ত অঞ্চল গুলি অবিকৃত থাকে। এই প্রক্রিয়ায় উৎপন্ন ডিএনএ খণ্ডাংশ গুলি বিভিন্ন আকারের হয়, যেগুলির ভোঁতা বা ছুঁচলো প্রান্ত দেখা যায়। এই খণ্ড গুলিকে বলা হয় Restriction Fragments Length Polymorphisms বা RFLP ।


title: ডিএনএ আলেখন

text:
ডিএনএ আলেখনের কাজে অনেক পরিমাণ ডিএনএ খন্ড প্রয়োজন হয়। তাই কম পরিমাণ নমুনা সংগৃহীত হলে polymerase chain reaction (PCR) পদ্ধতির মাধ্যমে ডিএনএ এর পরিমাণ দ্রুত হারে বাড়ানো যায়। এটি একটি কৃত্রিম ডিএনএ প্রতিলিপিকরন পদ্ধতি।
এই পদ্ধতিতে দ্বিতন্ত্রী ডিএনএ কে একতন্ত্রী ডিএনএ তন্ত্রীতে পৃথক করা হয়। একটি PCR মেশিন ২ ঘণ্টা বা তার কম সময়ে লক্ষাধিক কপি তৈরি করতে পারে।


title: ডিএনএ আলেখন

text:
সাধারণত জেল ইলেক্ট্রোফোরেসিস পদ্ধতিতে RFLP বা ডিএনএ খণ্ড গুলিকে পৃথক করা হয়। অ্যাগরোজ দিয়ে তৈরি জেল ব্লকের একদিকে চিরুনি দিয়ে গর্ত করা জায়গায় (যাকে ওয়েল বলা হয়) টুকরো ডিএনএ-কে একটু একটু করে দিয়ে দেওয়া হয়। প্রসঙ্গত ডিএনএ খণ্ড গুলি বাফার দ্রবণে গুলে থাকে।
এবার ইলেক্ট্রোফোরেসিসের সাহায্যে ওয়েলে রাখা ডিএনএ খণ্ড গুলিকে পৃথক করা হয়। ইলেক্ট্রোফোরেসিসের সময় অ্যাগরোজ জেলের ওয়েল প্রান্তের দিকে –ve ইলেক্ট্রোড এবং অপর প্রান্তের দিকে +ve ইলেক্ট্রোড যোগ করে বিদ্যুৎ প্রবাহ চালনা করা হয়। এর ফলে ডিএনএ খণ্ডগুলি ঋণাত্মক তড়িৎধর্মী বলে +ve ইলেক্ট্রোড এর দিকে যাত্রা করে। এই সময় অ্যাগারোজ ব্লকের ছোট ছোট ছিদ্রের মধ্য দিয়ে ওয়েল থেকে ডিএনএ +ve প্রান্তের দিকে যেতে পারে। অপর সিকে যে ডিএনএ খণ্ড গুলি আকারে বড়ো, তাদের যাত্রা অ্যাগারোজ ছিদ্রের মধ্যে বেশি
প্রতিবন্ধকতা পায় বলে পিছিয়ে পড়ে । ফলে বড়ো থেকে ছোট খণ্ড গুলি সারিবদ্ধ ভাবে অ্যাগারোজের মধ্যে পৃথক হয়ে পড়ে। এছাড়াও ক্ষারকীয় অংশগুলি হাইড্রোজেন বন্ধন ভেঙে ডিএনএ কে একতন্ত্রী করতে সাহায্য করে। ডিএনএ গুলি একতন্ত্রী হওয়ার ফলে এটি নিউক্লিওটাইড গুলিকে মুক্ত করে যা পড়ে প্রোবের সাথে জোড় বাঁধতে সাহায্য করে।


title: ডিএনএ আলেখন

text:
অ্যাগারোজ এর ব্লকের মধ্যে পৃথকীকৃত ডিএনএ খন্ডগুলিকে এমনিতে দেখা যায় না। এদের দেখার জন্য নিম্নলিখিত কৌশল গৃহীত হয়। অ্যাগারোজকে একটুকরো নাইলন এবং পাতলা পেপার টাওয়েল (Paper Towel) দিয়ে ঢেকে দেওয়া হয় যা জেল থেকে আর্দ্রতা দূরীকরণে সাহায্য করে এবং জেল থেকে ডিএনএ খণ্ডগুলি স্থানান্তরিত হয় নাইলনের উপরিভাগে। এই পদ্ধতিকে বলা হয় ব্লটিং।
বিজ্ঞানী ই এম সাদার্ন (E. M. Southern) এর নাম অনুসারে একে সাদার্ন ব্লটিং বলা হয়। এইভাবে অ্যাগারোজের ডিএনএ তন্তুগুলিকে সাদার্ন ব্লটিং পদ্ধতিতে একটি নাইট্রোসেলুলোজ পর্দায় তুলে নেওয়া হয়।


title: ডিএনএ আলেখন

text: নাইট্রোসেলুলোজ পর্দার সাথে বিশেষ তেজস্ক্রিয় প্রোব যোগ করা হয়। এর ফলে পৃথকীকৃত একতন্ত্রী ডিএনএ খন্ডকগুলির মিনি স্যাটেলাইট অঞ্চলে প্রোবগুলি আবদ্ধ হয়। তেজস্ক্রিয় মৌলের উপস্থিতির জন্য বিভিন্ন জায়গায় লেগে থাকা ডিএনএ খণ্ডকগুলির উপস্থিতি বোঝা সহজ হয়। এই তেজস্ক্রিয় প্রোবগুলি যুক্ত হয় নির্দিষ্ট সমগঠনিক ডিএনএ খন্ডকগুলির সাথে।


title: ডিএনএ আলেখন

text: নাইট্রোসেলুলোজ পর্দার ওপর একটি এক্স-রে ফ্লিম রাখলে ডিএনএ খণ্ডের অবস্থান অনুযায়ী এক্স-রে ফ্লিমের ওপর দাগ জেগে ওঠে। ফটোগ্রাফিক পদ্ধতিতে এক্স-রে ফ্লিম এর ওপর ডিএনএ খন্ডক অনুযায়ী কালো পটির মত দাগ দেখা যায়। অর্থাৎ বিভিন্ন জায়গায় জমা ডিএনএ খন্দকগুলির প্রতিচ্ছবি হল এক্স-রে ফ্লিমের ওপর দেখা দেওয়া কালো দাগ গুলি। এক্স-রে ফ্লিমের ওপর জেগে ওঠা কালো পটির মত দাগ গুলি ডিএনএ আলেখ্য বিশ্লেষণের কাজে লাগে।


title: ডিএনএ আলেখন

text: যখন ডিএনএ আলেখন সদ্য আবিষ্কৃত পদ্ধতি ছিল (১৯৮৫-১৯৯০) তখন পরীক্ষাগারে এটি সম্পন্ন করতে ৪-৬ সপ্তাহের বেশি সময় লাগত, কিন্তু অ্যালেক জেফ্রিস ১৯৯১ সালের নভেম্বর মাসে এক নতুন উন্নত প্রযুক্তির ডিএনএ আলেখন ফরেনসিক বিজ্ঞানের সামনে আনলেন যা ২ দিনেরও কম সময়ে খুব সুক্ষ ভাবে সম্পন্ন করা যায়।


title: ডিএনএ আলেখন

text: ডিএনএ তথ্য ভাণ্ডার এর প্রথম প্রয়োগ ছিল কেল্ভিন W.P. মিলার এবং জন এল ডাসণ এর কেমব্রিজ বিশ্ববিদ্যালয় এ মাইটোকন্ড্রিয়াল ডিএনএ একত্রীকরণ (১৯৯৬ - ১৯৯৮)। এই তথ্য মিলার এর PhD থিসিস এর জন্ন প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার পরিচালিত। আমেরিকা যুক্তরাষ্ট্র সবচেয়ে বড় ডিএনএ তথ্য ভাণ্ডার টি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত । ইউনাইটেড কিংডম ও একটি একই রকম ডিএনএ তথ্য ভাণ্ডার পরিচালনা করেন যার নাম National DNA Database (NDNAD) ।


title: ডিএনএ আলেখন

text:
ডিএনএ আলেখন সাধারনত প্রকৃত অপরাধীকে শনাক্ত করতে সাহায্য করে। কোন অপরাধমূলক কাজে যখন একাধিক সন্দেহভাজন লোক ধরা পড়ে, তখন প্রকৃত অপরাধীকেডিএনএ আলেখনের মাধ্যমে চিহ্নিত করা যায়। খুন ও ধর্ষণ দুটি চরম অপরাধমূলক কাজ। অপরাধ করার পর অপরাধী পালায় ও তাকে খুঁজে পাওয়া দুস্কর হয়ে দাঁড়ায়। তখন সন্দেহভাজন একাধিক লোককে ধরা হয় ও বিভিন্ন সূত্র ধরে প্রকৃত অপরাধীকে খোঁজার চেস্টা হয়। এতে অনেক ক্ষেত্রে প্রকৃত অপরাধী যে ছাড়া পেয়ে যায় তাই নয়, নিরপরাধ লোকও অভিযুক্ত হয়ে যায়। এমন সমস্যার হাত থেকে অব্যাহতি পেতে ডিএনএ আলেখন উল্লেখযোগ্যভাবে সাহায্য করে।
বেশির ভাগ ক্ষেত্রে যেখানে অপরাধমূলক ক্রিয়া (খুন বা ধর্ষণ) ঘটে থাকে সেখানে অপরাধী তার কোন না কোন জিনিস ফেলে যায়। এই পরিত্যক্ত জিনিস এক ফোঁটা রক্ত, গায়ের চামড়া থেকে খুলে পরা দু একটা কোষ, চুল কিংবা বীর্যও হতে পারে। অনুসন্ধানীরা অপরাধের জায়গায় অপরাধীর পরিত্যক্ত কোন পদার্থ পেলে তা সংরক্ষণ করে পরীক্ষাগারে নিয়ে যায়। কোষ থেকে ডিএনএ পদ্ধতিতে বের করা হয়। প্রাপ্ত ডিএনএ এর পরিমাণ কম হলে PCR মাধ্যমে তার পরিমাণ বাড়িয়ে নেওয়া হয়। এর সঙ্গে যত জন সন্দেহভাজন লোক ধরা পড়ে তাদের প্রত্যেকের ডিএনএ ও অপরাধের শিকার ব্যাক্তির ডিএনএ নিয়ে, সকল ডিএনএ এর আলাদা আলাদা ডিএনএ আলেখ্য তৈরি করা হয়। অপরাধের জায়গা থেকে পাওয়া ডিএনএ কে বলা যায়, এভিডেন্স (Evidence) বা প্রমান। প্রমান স্বরূপ ডিএনএ থেকে যে ডিএনএ আলেখ্য পাওয়া যায়, তার সঙ্গে আবার সকল সন্দেহ ভাজন লোকের ডিএনএ আলেখ্যের তুলনা করলে বোঝা যায় কে প্রকৃত অপরাধী। অপরাধী ও প্রমানের ডিএনএ আলেখ্যে ডিএনএ ব্যান্ডগুলি হুবহু মিলে যায়।


title: ডিএনএ আলেখন

text: অনেক সময় পিতৃত্ব ও মাতৃত্ব নিয়ে বিবাদ দেখা যায়। এমন বিতর্কিত সমস্যা সমাধানে ডিএনএ আলেখন বিশদ ভাবে কাজে লাগে। প্রসঙ্গত উল্লেখযোগ্য , যেহেতু সন্তান , পিতার অর্ধেক ও মাতার অর্ধেক ডিএনএ লাভ করে সেজন্য সন্তানের ডিএনএ আলেখ্যে সঙ্গে বাবা বা মায়ের ডিএনএ আলেখ্যের অর্ধেক মিল পাওয়া যায়।


title: ডিএনএ আলেখন

text: সাধারনত কোন মানুষের দেহ বা অন্যান্য অংশ অনেকদিন ধরে মাটির তলায় থাকলে বা কোন ভাবে আগুনে পুড়ে গেলে, অর্থাৎ দেহটি বিকৃত হলে, এটিকে সহজে সনাক্তকরন করা যায় না। এই ক্ষেত্রে সনাক্তকরনের জন্য ডিএনএ আলেখ্য এর সাহায্য নেওয়া হয়। প্রথমে ওই দেহাংশ থেকে নির্দিষ্ট পদ্ধতিতে ডিএনএ সংগ্রহ করা হয়, ওর বিভিন্ন কোষ থেকে বা অস্থি কোষ থেকে। অনেকসময় অবিকৃত চুল থেকেও ডিএনএ সংগ্রহ করা হয়।


title: ডিএনএ আলেখন

text: যেসব প্রাণী পৃথিবী থেকে লুপ্ত হতে চলেছে, অর্থাৎ লুপ্তপ্রায় প্রাণী গুলিকে এই পৃথিবীতে বাচিয়ে রাখতে গেলে এদের বংশ বৃদ্ধির হার বাড়াতে হবে, এর জন্য দরকার ওদের জিনগত সম্পর্কযুক্ত প্রাণীদের সাথে মিলন। এছাড়াও ডিএনএ আলেখ্য পদ্ধতির সাহায্যে ওইসব জীবদের কাছাকাছি আত্মীয়দের খোঁজ মেলে, যার ফলে এইসব প্রাণীদের পূর্বপুরুষ সম্পর্কে ধারনা করা যায়। এছাড়া একই গোষ্ঠীতে অবস্থিত প্রাণীদের শ্রেণীকরণ করতেও ডিএনএ আলেখন পদ্ধতি কাজে লাগে। কোন প্রাচীন কালে জীবাশ্ম থেকে ডিএনএ সংগ্রহ করে তখন ঐ জীব সমন্ধে ধারনা করা যায়।


title: ডিএনএ আলেখন

text: যে সমস্ত রোগীদের লিউকেমিয়া, অ্যাপ্লাস্টিক অ্যানিমিয়া, লিম্ফোমা যেমন- হজকিন্স ডিজিস, মাল্টিপিল মায়লেমা, ইমিউন ডেফিসিয়েন্সি সিন্ড্রোম এবং কিছু কঠিন টিউমার যেমন স্তন ক্যানসার, জরায়ু ক্যানসার আছে, তাদের অস্থি মজ্জার স্টেম সেল গুলি ঠিক মত কাজ করে না। ফলে তৈরি হয় প্রচুর পরিমানে ত্রুটিপূর্ণ এবং অপরিনত কণিকা ও অল্প পরিমাণ কণিকা। এই ত্রুটিপূর্ণ কণিকা গুলি স্বাভাবিক রক্তকনিকা প্রস্তুতিতে হস্তক্ষেপ করে, রক্তস্রোতে পুঞ্জিভূত হয় এবং কলা গুলিকে আক্রমণও করতে পারে। সেই কারনে অস্থিমজ্জা সংস্থাপনের প্রয়োজন হয়। অভিন্ন জমজদের অস্থি সংস্থাপনের জন্য বা একই পিতা মাতার সন্তান বা রোগীর নিজস্ব অস্থিমজ্জার জেনেটিক মেকাপ যতটা সম্ভব বেশি মিল থাকা প্রয়োজন। দাতা ও গ্রহীতার মধ্যে জেনেটিক মেকাপের মিল খোঁজার জন্য ডিএনএ আলেখনের সাহায্য নেওয়া হয়।


title: ডিএনএ আলেখন

text: আধুনিক মানুষ Homo sapiens sapiens এর পূর্বপুরুষ উদ্ভূত হএছিল আফ্রিকাতে ২.৪ মিলিয়ন বছর আগে, যার প্রমান ইথিওপিয়াতে (দক্ষিণ এশিয়া) পাওয়া গিয়েছিল। আরও অন্যান্য আলামত থেকে এটা প্রমান হয় যে প্রথম মানুষের উদ্ভব আফ্রিকাতেই (Jurmain et. al. 2005) । আদিম মানুষ থেকে বিবর্তনের মাধ্যমে আধুনিক মানুষে রুপান্তরিত হয়েছে। আণবিক জীববিজ্ঞানের গবেষণার ওপর ভিত্তি করে The Complete Replacement Theory অনুযায়ী কোষের মধ্যে থাকা mt ডিএনএ এবং তাদের প্রতিলিপি যা মায়ের মাধ্যমে সঞ্চারিত হয়। এটি বোঝা যায় সমস্ত মাতৃক বংশগত ত্রেটগুলি লক্ষ করলে। (Jenson, 1998) আদিম মানুষ বিবর্তনের পথে বিভিন্ন সময় বিভিন্ন জায়গায় ছড়িয়ে পড়লেও আবিষ্কৃত হওয়া জীবাশ্মের ডিএনএ আলেখন বিশ্লেষণের দ্বারা আধুনিক মানুষের সঙ্গে সম্পর্কিত করা যায়।


title: ডিএনএ আলেখন

text: সহোদর যমজদের ক্ষেত্রে ডিএনএ আলেখন সম্পূর্ণ এক হয় । পৃথিবীতে প্রায় ১২ মিলিয়ন মোনোজাইগোটিক যমজ রয়েছে । এর ফলে তাদের শনাক্ত করতে খুব অসুবিধা হয়। ফলস্বরূপ ডিএনএ আলেখনের উপযোগিতা সামান্য কমে গেছে।


title: ডিএনএ আলেখন

text: মিশ্র নমুনা যেমন- যৌন হেনস্থার শিকার হওয়া মহিলার থেকে প্রাপ্ত (Vagenal Swab ) থেকে ডিএনএ প্রফাইলিং করা খুব কঠিন।প্রতি ৫ মিলিয়ন লোকের মধ্যে এক জন মানুষের ডিএনএ আলেখন প্রায় মিলে যায়, তাই বলা যায় ৬০ মিলিয়ন মানুষের দেশে প্রায় ১২ জন মানুষের একই ডিএনএ আলেখন হওয়ার সম্ভাবনা থেকেই যায়।


title: আরবাজ খান

text: আরবাজ খান (জন্মঃ ৪ আগষ্ট, ১৯৬৭) হলেন একজন ভারতীয় অভিনেতা, পরিচালক এবং চলচ্চিত্র প্রযোজক, যিনি হিন্দি চলচ্চিত্রের তার কাজের জন্য সুপরিচিত। তিনি ১৯৯৬ সালে চলচ্চিত্রে আত্মপ্রকাশের পর থেকে তিনি অনেক চলচ্চিত্রে প্রধান চরিত্রে এবং সহ-কারী চরিত্রে অভিনয় করেছেন। তিনি নিজের চলচ্চিত্র প্রযোজনা সংস্থা আরবাজ খান প্রােডাকশন নির্মাণ করেন এবং ২০১০ সালের "দাবাং" চলচ্চিত্র তার বড় ভাই সালমান খানকে নিয়ে নির্মানের মাধ্যমে চলচ্চিত্র প্রযোজক হিসেবে আত্মপ্রকাশ করেন। ছবিটি সর্বকালের সর্বোচ্চ ব্যবসাসফল চলচ্চিত্রের তালিকায় প্রবেশ করে। তিনি শ্রেষ্ঠ জনপ্রিয় চলচ্চিত্রার হিসেবে পথ্য বিনোদন প্রদানের জন্য জাতীয় চলচ্চিত্র পুরস্কার লাভ করেন।


title: আরবাজ খান

text: আরবাজ খান বলিউড চলচ্চিত্র শিল্প থেকে দৃঢ় বন্ধন সঙ্গে অভিনয় প্রিয় একটি পরিবারে ২য় সন্তান হিসেবে জনপ্রিয় চিত্রনাট্যকার সেলিম খান এবং সুৃশিলার ঘরে জন্মগ্রহণ করেন। তার বিমাতা হলেন নৃত্যশিল্পি এবং বলিউড অভিনেত্রী হেলেন। যিনি হিন্দি চলচ্চিত্রে বিভিন্ন গানে বিশেষ উপস্থিতে খ্যাতি রয়েছে। তিনি হলেন বলিউডের জনপ্রিয় অভিনেতা সালমান খান এবং অভিনেতা-প্রযোজক সোহেল খান এর বড় ভাই। এছাড়াও তার আলভিরা খান ও গৃহীত বোন অর্পিতা খান রয়েছে। তিনি ১৯৯৭ সালে অভিনেত্রী মালাইকা আরোরা খানকে বিয়ে করেন। এই দম্পতির ১টি সন্তান রয়েছে।


title: আরবাজ খান

text: খান ১৯৯৬ সালের বলিউডি চলচ্চিত্র "দারার"এ খল-নায়ক চরিত্রে অভিনয়ের মাধ্যমে চলচ্চিত্র শিল্পে প্রবেশ করেন। উক্ত চলচ্চিত্রে অসাধারণ অভিনয়ের জন্য তিনি ফিল্মফেয়ার শ্রেষ্ঠ খল-নায়ক পুরস্কার লাভ করেন। যদিও তিনি অভিনেতা হিসেবে তার একক চলচ্চিত্রগুলোতে খুব একটা সাফল্য দেখাতে পারেননি, তিনি তার ভাই সালমান খান এর বিপরীত অভিনীত "প্যায়ার কিয়া তো ডারনা ক্যা" (১৯৯৮), গর্ব: প্রাইড এন্ড অনার (২০০৪) এর মত মিশ্রিত নায়কের চরিত্রে অভিনয় করে সফল হন।


title: আরবাজ খান

text: খান তার ছোট ভাই সালমান খানের সাথে "দ্যা সিন্ধিয়া স্কুল", গোয়ালিয়রে পড়াশোনা করেন। তিনি ১৯৯৭ সালে মডেল ও অভিনেত্রী মালাইকা অরোরা খান এর সাথে বিবাহ বন্ধনে আবদ্ধ হন। তাদের আরহান "(জন্মঃ২০০৪সাল)" নামে একটি পুত্র সন্তান রয়েছে।।


title: আরবাজ খান

text: নিম্নলিখিত চলচ্চিত্রগুলি তার ব্যানারের অধীনে প্রযোজনা করা হয়েছে:


title: প্রভুপাদ (দ্ব্যর্থতা নিরসন)

text: প্রভুপাদ (Prabhupad) একটি সম্মানসূচক বাংলা পদবি। আক্ষরিকঅর্থে প্রভুপাদ বলতে বুঝায় "প্রভুর চরণ" অথবা "পদ্মচরণ"।


title: প্রভুপাদ (দ্ব্যর্থতা নিরসন)

text: "প্রভুপাদ" এছাড়াও নিম্নলিখিত হিন্দু ধর্মীয় শিক্ষকদের নাম:-


title: মাইকোরাইজা

text: "মাইকোরাইজা" (গ্রীক μυκός, মাইকোস অর্থ ছত্রাক এবং ριζα, রাইজা অর্থ মূল) হচ্ছে ছত্রাক ও পরিবহন কলাবিশিষ্ট উদ্ভিদ মূলের একত্রে অবস্থান। মাইকোরাইজা কখনো কখনো দুর্বল প্যাথোজেন হতে পারে। এক্ষেত্রে ছত্রাকের কিছু অঙ্গ মূলের কোষের ভেতরও থাকতে পারে আবার বাইরেও থাকতে পারে। মাইকোরাইজা মৃত্তিকা বিজ্ঞান ও মৃত্তিকা রসায়নে খুবই গুরুত্বপূর্ণ। উদ্ভিদের মূল সংলগ্ন মাটি অর্থাৎ রাইজোস্ফিয়ারে এদের অবস্থানের ভিত্তিতে নামকরণ করা হয়।


title: মাইকোরাইজা

text:
উদ্ভিদের পাতায় তৈরি কার্বোহাইড্রেট যেমন গ্লুকোজ ও সুক্রোজ উদ্ভিদের মূলের কলার মধ্য দিয়ে ছত্রাকে পৌঁছায়। আবার মাটিতে মাইকোরাইজাল মাইসিলিয়ামের বিস্তৃতি উদ্ভিদ মূলের বিস্তৃতি অপেক্ষা বেশি হওয়ায় তা অধিক পরিমাণে পানি ও পুষ্টিদ্রব্য শোষণ করে। ফলে সমগ্র উদ্ভিদেরই পানি ও পুষ্টি শোষণক্ষমতা বৃদ্ধি পায়। ছত্রাকের কোষপ্রাচীরের রাসায়নিক গঠন পোষক উদ্ভিদের কোষপ্রাচীরের রাসায়নিক গঠন অপেক্ষা ভিন্ন হওয়ায় ছত্রাক এমন সব পদার্থ থেকে আয়ন বিশ্লেষণ করে যা উদ্ভিদ পারে না (যেমন জৈব অ্যাসিড থেকে আয়ন বিশ্লেষণ)। উদ্ভিদ মূল নির্দিষ্ট পিএইচ মাত্রাতে ফসফেট আয়ন বিশ্লেষণ করতে পারে না কিন্তু মাইকোরাইজাল ছত্রাক এই আয়ন বিশ্লেষণে পোষক উদ্ভিদকে সাহায্য করে। সি.মাইকেল হগ্যান এর মতে মাটি স্থানান্তর ব্যতীত ফসফেট আয়ন গ্রহণ করা সম্ভব হয় এবং উদ্ভিদের মৃত্যুর পর তা পরিবেশে ফিরে আসে বলে প্রকৃতি ফসফেটের জটিল আচরণের সাথে খাপ খেয়েছে। মাটির নিচে একাধিক মাইকোরাইজাল ছত্রাক মাইকোরাইজাল নেটওয়ার্ক গঠন করে, যার ফলে একটি উদ্ভিদ অন্য আরেকটি উদ্ভিদকে পানি, কার্বন ও পুষ্টি সরবরাহ করে। "Suillus tomentosus" ছত্রাক "Pinus contorta var. latifolia" পাইন গাছের সাথে এমন একটি গঠন সৃষ্টি করে যাতে নাইট্রোজেন সংবন্ধনকারী ব্যাকটেরিয়া অবস্থান করে উদ্ভিদকে নাইট্রোজেন সরবরাহ করে। যে অঞ্চলের মাটিতে পুষ্টি কম সেখানে মাইকোরাইজা উদ্ভিদকে টিকিয়ে রাখতে বিশেষ ভূমিকা পালন করে।
ইন্দোনেশিয়ার ব্রইজায়া বিশ্ববিদ্যালয়ের প্রফেসর ড. আন্তন মুহিবুদ্দিন আবিষ্কার করেন যে আরবুস্কুলার মাইকোরাইজাল ছত্রাকের সাথে মাটির পিএইচ এর সম্পর্ক না থাকলেও পানি, জৈব কার্বন, ফসফেট, সিইসি এবং রোগের সম্পর্ক আছে। এছাড়া মাটির ভৌত গুণাবলীতেও এর প্রভাব আছে।


title: মাইকোরাইজা

text: পাইন গাছে "Pisolithus tinctorius" বিদ্যমান থাকলে গাছের দূষণ প্রতিরোধ ক্ষমতা বেড়ে যায়। "Suillus luteus" এর উপস্থিতি দস্তা সহনের মাত্রা বাড়ায়। " Pinus sylvestris" এ "Suillus bovinus" উপস্থিত থেকেও একই কাজ করে। উপকারি পদার্থ উদ্ভিদে স্থানান্তর করে অন্যান্য ধাতব পদার্থ মাইকোরাইজাল মাইসেলিয়ামে আবদ্ধ রাখার ক্ষমতা থাকাতে এটা সম্ভব হয়েছে।


title: মাইকোরাইজা

text: মাইকোরাইজার প্রধানত দুইটি প্রকারভেদ আছে। এক্টোমাইকোরাইজা এবং এন্ডোমাইকোরাইজা। এক্টোমাইকোরাইজাল ছত্রাকের ফিলামেন্টাস উদ্ভিদের মূলের কোষপ্রাচীর ভেদ করতে পারে না। এন্ডোমাইকোরাইজাল ছত্রাকের ফিলামেন্টাস উদ্ভিদের মূলের কোষপ্রাচীর ভেদ করতে পারে। তবে Ericales বর্গের উদ্ভিদে এরিকয়েড মাইকোরাইজা দেখা যায়। আবার কিছু Ericales এ আরবুটয়েড এবং মনোট্রপয়েড মাইকোরাইজা দেখা যায়। সকল অর্কিড জীবনচক্রের কোন না কোন ধাপে মাইকো-হেটেরোট্রফিক থাকে এবং তারা অর্কিড মাইকোরাইজা গঠন করে।


title: মাইকোরাইজা

text: উদ্ভিদ ও ছত্রাকের সহাবস্থান সম্পর্কে ১৯ শতকের মধ্যভাগ থেকেই মানুষ জানলেও কোন গবেষণা হয়নি। ১৮৭৯-১৮৮২ সালে মাইকোরাইজার উপর প্রথম গবেষণা ও বর্ণনা করেন ফ্রাঞ্চিসজ্যাক ক্যামিএন্সকি। এরপর অ্যালবার্ট বারনার্ড ফ্র্যাঙ্ক অধিকতর গবেষণা করেন এবং ১৮৮৫ সালে মাইকোরাইজা শব্দটির প্রচলন করেন।


title: ফ্রান্ৎ‌স বেকেনবাউয়ার

text: ফ্রান্ৎ‌স আন্টন বেকেনবাউয়ার (, , জন্ম ১১ সেপ্টেম্বর ১৯৪৫) একজন জার্মান ফুটবল ম্যানেজার এবং প্রাক্তন খেলোয়াড়। সুরুচিসম্মত ধরণ, নেতৃত্ব এবং নামের প্রথম অংশে "ফ্রান্ৎ‌স" (যা অস্ট্রীয় সম্রাটদের কথা স্মরণ করিয়ে দেয়) থাকায় তাকে "Der Kaiser" ("সম্রাট") নামেও ডাকা হয়। তাকে জার্মানির সর্বকালের শ্রেষ্ঠ এবং ফুটবলের ইতিহাসের অন্যতম শ্রেষ্ঠ ও সুশোভিত ফুটবলার মনে করা হয়। বেকেনবাউয়ার একজন বহুমুখী খেলোয়াড়, যিনি মিডফিল্ডার হিসেবে শুরু করলেও খ্যাতি ছড়িয়েছেন ডিফেন্ডার হিসেবে। তাকে আধুনিক সুইপার বা লিবেরোর মূল ভূমিকার উদ্ভাবক হিসেবে গণ্য করা হয়।


title: গ্রিস জাতীয় ফুটবল দল

text: গ্রিস জাতীয় ফুটবল দল (, ) আন্তর্জাতিক ফুটবল অঙ্গনে গ্রিস দেশের প্রতিনিধিত্বকারী ফুটবল দল। গ্রিস ফুটবলের পরিচালনা পরিষদ হেলেনিক ফুটবল ফেডারেশন কর্তৃক গ্রিস দল পরিচালিত ও নিয়ন্ত্রিত হয়। পিরেয়াজে অবস্থিত কারাইজকাকিস স্টেডিয়াম গ্রিসের নিজস্ব অনুশীলনী মাঠ। ফার্নান্দো সান্তোস বর্তমানে দলের প্রধান কোচের দায়িত্ব পালন করছেন। ইউরোপীয় ফুটবলভূক্ত জাতীয় দলগুলোর মধ্যে গ্রিসও অন্যতম সফল দলরূপে পরিচিত। ইউরোপীয় চ্যাম্পিয়নশীপ শিরোপা লাভকারী নয়টি জাতীয় দলের একটি হিসেবে গ্রিস অন্তর্ভুক্ত।


title: গ্রিস জাতীয় ফুটবল দল

text: বড় ধরনের ফুটবল প্রতিযোগিতায় গ্রিস তেমন সফলতা লাভ করতে পারেনি। তবে, দলটি ফিফা বিশ্বকাপ ও উয়েফা ইউরোপীয় চ্যাম্পিয়নশীপের চূড়ান্ত পর্বে যথাক্রমে ১৯৯৪ ও ১৯৮০ সালে অংশ নিতে পেরেছে। কিন্তু ২০০৪ সালের উয়েফা ইউরো প্রতিযোগিতায় দ্বিতীয়বারের মতো অংশগ্রহণ ও শিরোপা লাভ করে সকলকে তাক লাগিয়ে দেয়। জুয়াড়ীরা প্রতিযোগিতা শুরুর পূর্বে ৮০-১ থেকে ১৫০-১ দর ধরে। পূর্বতন চ্যাম্পিয়ন ফ্রান্স এবং স্বাগতিক পর্তুগালকে সম্ভাব্য শিরোপালাভে আশাবাদ ব্যক্ত করা হলেও উভয় দলকেই উদ্বোধনী ও চূড়ান্ত খেলায় পরাভূত করেছিল। এ বিজয়ের পর থেকেই গ্রিস ইউরোপীয় চ্যাম্পিয়নশীপ ও বিশ্বকাপ বাদে সকল বড় ধরনের প্রতিযোগিতায় অংশগ্রহণ করেছে। এছাড়াও দলটি ২০১২ সালের ইউরো কাপে কোয়ার্টার-ফাইনালে অংশ নিয়েছে। ২০০৪ সালের পর থেকে চার মাস ছাড়া ফিফা বিশ্ব র‌্যাঙ্কিংয়ের শীর্ষ ২০ দলে ঠাঁই পায়। এপ্রিল-জুন, ২০০৮ এবং অক্টোবর, ২০১১ সালে দলটি সর্বোচ্চ র‌্যাঙ্কিং ৮-এ পৌঁছে।


title: গ্রিস জাতীয় ফুটবল দল

text: মার্কিন যুক্তরাষ্ট্রে অনুষ্ঠিত ১৯৯৪ সালের ফিফা বিশ্বকাপে গ্রিস দল চূড়ান্ত পর্বে খেলার যোগ্যতা অর্জন করে। উয়েফা বাছাই পর্ব থেকে দলটি অপরাজিত অবস্থায় রাশিয়া দলকে পাশ কাটিয়ে শীর্ষস্থান লাভ করে। চূড়ান্ত পর্বে ডেথ গ্রুপ নামে পরিচিত ডি গ্রুপে অবস্থান করে আর্জেন্টিনার কাছে ৪-০, বুলগেরিয়ার কাছে ৪-০ ও নাইজেরিয়ার কাছে ২-০ ব্যবধানে পরাভূত হয়। এ বিশ্বকাপে কোচ আলকেতাস পানাগোলিয়াস তিন খেলায় তিনজন গোলরক্ষককে মাঠে নামান যা বেশ দুর্লভ ঘটনা।


title: গ্রিস জাতীয় ফুটবল দল

text: ২০১০ সালের উয়েফা বিশ্বকাপ বাছাই-পর্বের ২নং গ্রুপে গ্রিস দল দ্বিতীয় স্থান লাভ করে ও বিশ্বকাপে খেলার যোগ্যতা অর্জন করে। ৪ নভেম্বর, ২০০৯ তারিখে দক্ষিণ আফ্রিকার কেপটাউনে অনুষ্ঠিত বিশ্বকাপ ড্র অনুষ্ঠানে আর্জেন্টিনা, নাইজেরিয়া ও দক্ষিণ কোরিয়া দলের সাথে বি গ্রুপে অবস্থান করে। গ্রিস তাদের উদ্বোধনী খেলায় কোরিয়ার কাছে ২-০ ব্যবধানে পরাজিত হয় ও নাইজেরিয়াকে ২-১ গোলে হারায়। কিন্তু শেষ খেলায় শক্তিশালী আর্জেন্টিনা দলেরসাথে ৭৭ মিনিট পর্যন্ত ০-০ ড্র রাখলেও শেষ পর্যন্ত ২-০ গোলে হেরে যায়। বিশ্বকাপ শেষে গ্রিস ফিফা র‌্যাঙ্কিংয়ে ১৩শ থেকে ১২শ অবস্থানে চলে আসে।


title: গ্রিস জাতীয় ফুটবল দল

text: আর্জেন্টিনার কাছে হেরে যাবার পর গ্রিক দলের ম্যানেজোর অটো রেহাগেলকে বরখাস্ত করা হয়। এর আট দিন পর হেলেনিক ফুটবল ফেডারেশন ফার্নান্দো সান্তোসকে গ্রিক ফুটবলের নতুন ম্যানেজাররূপে নিযুক্ত করে।


title: চিত্রা (দ্ব্যর্থতা নিরসন)

text:
নক্ষত্র
নদী
ব্যক্তি


title: চিত্রা (দ্ব্যর্থতা নিরসন)

text: সাহিত্য


title: চিত্রা (দ্ব্যর্থতা নিরসন)

text: চলচ্চিত্র


title: চিত্রা (দ্ব্যর্থতা নিরসন)

text: প্রজাতি


title: ইউটোপিয়া

text: ইউটোপিয়া বা কল্পলোক () হলো একটি সম্প্রদায় বা সমাজ যেটি উচ্চমাত্রায় কাঙ্খিত বা পরিপূর্ণ বৈশিষ্ট্যের অধিকারী। থমাস মুর ১৫১৬ খ্রিষ্টাব্দে তাঁর "ইউটোপিয়া" নামক বইয়ের জন্য সর্বপ্রথম এই নামটি গ্রিক থেকে উদ্ভাবন করেন। এখানে আটলান্টিক মহাসাগরের একটি কাল্পনিক দ্বীপ সম্প্রদায়ের বর্ণনা দেয়া হয়।


title: ইউটোপিয়া

text: ইউটোপিয়া শব্দ দ্বারা মূলত বোঝায় কল্পলৌকিক আদর্শ স্থান। এর মাধ্যমে বোঝানো হয় কোনো উপন্যাস বা দার্শনিক চিন্তাভাবনাসম্পন্ন কোনো রচনাকে যেখানে একটি আদর্শ স্থান বা "কল্পলোকে"র বিবরণ দেয়া হয়। মূল গ্রিক শব্দ:"eutopos" অর্থ সুরম্য স্থান। এটিকে কল্পভুবন বা কল্পস্বর্গও বলা হয়। আধুনিককালে ইউটোপিয়া বলতে সেই শ্রেণির কথাসাহিত্য বুঝি যা একটি আদর্শ রাষ্ট্র ও জীবনব্যবস্থার চিত্র তুলে ধরে। এর সর্বশ্রেষ্ঠ দৃষ্টান্ত সম্ভবত প্লেটোর রিপাবলিক। পরবর্তীকালের এই প্রকারের রচনায় কখনো কখনো নিছক স্বপ্নকল্পনা প্রশ্রয় পেয়েছে, কখনো কখনো ভবিষ্যতে সামাজিক ও প্রযুক্তিগত উন্নতির মধ্য দিয়ে নতুন জীবনে যে-উত্তরণ বাস্তবসম্মতভাবে আকাঙ্ক্ষিত তার রূপরেখা আঁকা হয়েছে। এইসব গ্রন্থের মধ্যে রয়েছে ফ্রান্সিস বেকনের "নিউ আটলান্টিস", এডওয়ার্ড বেলামির "লুকিং ব্যাকওয়ার্ড", উইলিয়াম মরিসের "নিউজ ফ্রম নোহোয়্যার" এবং জেমস হিল্টনের "লস্ট হরাইজন"।


title: বাংলা ভাষা আন্দোলন (বরাক উপত্যকা)

text: আসামের বরাক উপত্যকার বাংলা ভাষা আন্দোলন ছিল আসাম সরকারের অসমীয়া ভাষাকে রাজ্যের একমাত্র দাপ্তরিক ভাষা করার সিদ্ধান্তের বিরুদ্ধে প্রতিবাদ, যেহেতু ঐ অঞ্চলের জনসংখ্যার সংখ্যাগরিষ্ঠ অংশ ছিল বাংলাভাষী। এই গণ আন্দোলনের প্রধান উল্লেখযোগ্য ঘটনাটি ১৯৬১ সালের ১৯ মে ঘটে, সেদিন ১১ জন প্রতিবাদীকে শিলচর রেলওয়ে স্টেশনে প্রাদেশিক পুলিশ গুলি করে হত্যা করে।


title: বাংলা ভাষা আন্দোলন (বরাক উপত্যকা)

text: ১৯৬০ সালের এপ্রিলে, আসাম প্রদেশ কংগ্রেস কমিটিতে অসমীয়া ভাষাকে প্রদেশের একমাত্র দাপ্তরিক ভাষা হিসেবে ঘোষণা করার একটি প্রস্তাবের সূচনা হয়। এতে ব্রহ্মপুত্র উপত্যকায় উত্তেজনা বাড়তে থাকে। অসমীয়া উত্তেজিত জনতা বাঙালি অভিবাসীদের আক্রমণ করে। জুলাই ও সেপ্টেম্বরে সহিংসতা যখন উচ্চ রূপ নেয়, তখন প্রায় ৫০,০০০ বাঙালি হিন্দু ব্রহ্মপুত্র উপত্যকা ছেড়ে পশ্চিমবঙ্গে পালিয়ে যায়। অন্য ৯০,০০০ বরাক উপত্যকা ও উত্তর-পূর্বের অন্যত্র পালিয়ে যায়। ন্যায়াধীশ গোপাল মেহরোত্রার নেতৃত্বে এক ব্যক্তির একটি তদন্ত কমিশন গঠন করা হয়। কমিশনের প্রতিবেদন অনুযায়ী, কামরূপ জেলার গোরেশ্বর অঞ্চলের ২৫টি গ্রামের ৪,০১৯টি কুঁড়েঘর এবং ৫৮টি বাড়ি ধ্বংস ও আক্রমণ করা হয়; এই জেলা ছিল সহিংসতার সবচেয়ে আক্রান্ত এলাকা। নয়জন বাঙালিকে হত্যা করা হয় এবং শতাধিক লোক আহত হয়।


title: বাংলা ভাষা আন্দোলন (বরাক উপত্যকা)

text: ১০ অক্টোবর, ১৯৬০ সালের সেই সময়ের অসমের মুখ্যমন্ত্রী বিমলা প্রসাদ চলিহা অসমীয়াকে আসামের একমাত্র সরকারী ভাষা হিসাবে স্বীকৃতি দেয়ার প্রস্তাব উত্থাপন করেন। উত্তর করিমগঞ্জ-এর বিধায়ক রণেন্দ্রমোহন দাস এই প্রস্তাবের তীব্র বিরোধিতা করেছিলেন। কিন্তু ২৪ অক্টোবর প্রস্তাবটি বিধানসভায় গৃহীত হয়।


title: বাংলা ভাষা আন্দোলন (বরাক উপত্যকা)

text:
বরাক উপত্যকার বাঙালীদের ওপরে অসমীয়া ভাষা চাপিয়ে দেওয়ার বিরুদ্ধে প্রতিবাদ করতে ১৯৬১ সালের ৫ ফেব্রুয়ারি তারিখে "কাছাড় গণ সংগ্রাম পরিষদ" নামক সংগঠনটির জন্ম হয়। অসম সরকারের এই অন্যায়ের বিরুদ্ধে ১৪ এপ্রিল তারিখে শিলচর, করিমগঞ্জ আর হাইলাকান্দির লোকেরা সংকল্প দিবস পালন করেন । বরাকের জনগণের মধ্যে সজাগতা সৃষ্টি করার জন্য এই পরিষদ ২৪ এপ্রিল একপক্ষ দীর্ঘ একটি পদযাত্রা শুরু করেছিল। ২ মে তে শেষ হওয়া এই পদযাত্রাটিতে অংশ নেওয়া সত্যাগ্রহীরা প্রায় ২০০ মাইল উপত্যকাটির গ্রামে গ্রামে ঘুরে প্রচার চালিয়েছিলেন। পদযাত্রার শেষে পরিষদের মুখ্যাধিকারী রথীন্দ্রনাথ সেন ঘোষণা করেছিলেন যে, যদি ১৩ এপ্রিল,১৯৬১ সালের ভিতর বাংলাকে সরকারী ভাষা হিসেবে ঘোষণা করা না হয়, ১৯ মে তে তাঁরা ব্যাপক হরতাল করবেন।
১২ মে তে অসম রাইফেল, মাদ্রাজ রেজিমেন্ট ও কেন্দ্রীয় সংরক্ষিত পুলিশ বাহিনী শিলচরে ফ্ল্যাগ মার্চ করেছিল। ১৮ মে তে অসম পুলিশ আন্দোলনের তিনজন নেতা নলিনীকান্ত দাস, রথীন্দ্রনাথ সেন ও বিধুভূষণ চৌধুরী (সাপ্তাহিক যুগশক্তির সম্পাদক) কে গ্রেপ্তার করে।


title: বাংলা ভাষা আন্দোলন (বরাক উপত্যকা)

text: ১৯ মে তে শিলচর, করিমগঞ্জ ও হাইলাকান্দিতে হরতাল ও পিকেটিং আরম্ভ হয়। করিমগঞ্জে আন্দোলনকারীরা সরকারী কার্যালয়, রেলওয়ে স্টেশন, কোর্ট ইত্যাদিতে পিকেটিং করেন। শিলচরে তাঁরা রেলওয়ে স্টেশনে সত্যাগ্রহ করেছিলেন। বিকেল ৪টার সময়সূচির ট্রেনটির সময় পার হওয়ার পর হরতাল শেষ করার কথা ছিল। ভোর ৫:৪০ এর ট্রেনটির একটিও টিকিট বিক্রি হয় নি। সকালে হরতাল শান্তিপূর্ণ ভাবে অতিবাহিত হয়েছিল। কিন্তু বিকালে স্টেশনে অসম রাইফেল এসে উপস্থিত হয়।


title: বাংলা ভাষা আন্দোলন (বরাক উপত্যকা)

text: বিকেল প্রায় ২:৩০র সময় ন'জন সত্যাগ্রহীকে কাটিগোরা থেকে গ্রেপ্তার করে পুলিশের একটি ট্রাক তারাপুর স্টেশনের (বর্তমানের শিলচর রেলওয়ে স্টেশন) কাছ থেকে পার হয়ে যাচ্ছিল । পিকেটিংকারী সকলে তাদেরকে গ্রেপ্তার করে নিয়ে যেতে দেখে তীব্র প্রতিবাদ করেন। ভয় পেয়ে ট্রাকচালক সহ পুলিশরা বন্দীদের নিয়ে পালিয়ে যায়। এর পর কোনো অসনাক্ত লোক ট্রাকটি জ্বালিয়ে দেয়, যদিও দমকল বাহিনী এসে তৎপরতার সাথে আগুন নিয়ন্ত্রণে আনে। তারপর প্রায় ২:৩৫ নাগাদ স্টেশনের সুরক্ষায় থাকা প্যারামিলিটারী বাহিনী আন্দোলনকারীদেরকে বন্দুক ও লাঠি দিয়ে মারতে শুরু করে। এরপর সাত মিনিটের ভিতর তাঁরা ১৭ রাউণ্ড গুলি আন্দোলনকারীদের লক্ষ্য করে চালায়। ১২ জন লোকের দেহে গুলি লেগেছিল। তাঁদের মধ্যে ন'জন সেদিনই নিহত হয়েছিলেন; দু'জন পরে মারা যান। ২০ মে তে শিলচরের জনগণ শহীদদের শবদেহ নিয়ে শোকমিছিল করে প্রতিবাদ সাব্যস্ত করেছিলেন।


title: বাংলা ভাষা আন্দোলন (বরাক উপত্যকা)

text:
এই ঘটনার পর অসম সরকার বরাক উপত্যকায় বাংলাকে সরকারী ভাষা হিসাবে ঘোষণা করতে বাধ্য হয়।
প্রতি বছর বরাক উপত্যকাসহ ভারতের বিভিন্নপ্রান্তে ১৯ মে কে "বাংলা ভাষা শহীদ দিবস" হিসেবে পালন করা হয়।


title: বাংলা ভাষা আন্দোলন (বরাক উপত্যকা)

text: ২০১১ সালে, ভাষা আন্দোলনের পঞ্চাশ বছর পূর্তি উপলক্ষে শহীদ কমলা ভট্টাচার্য মূর্তি স্থাপন কমিটির পক্ষ থেকে গোপা দত্ত আইচ ছোটেলাল শেঠ ইনস্টিটিউটের প্রাঙ্গণে কমলার একটি ব্রোঞ্জের আবক্ষ মূর্তি উন্মোচন করেন।এছাড়াও আসামেই বাংলা ভাষার জন্য ১৯৭২ সালের ১৭ আগস্ট আরো একজন শহীদ হন:


title: বাংলা ভাষা আন্দোলন (বরাক উপত্যকা)

text: ১৯৮৬ সালের ২১ জুলাই শহীদ হন দুজন:


title: চিত্তরঞ্জিকা

text: চিত্তরঞ্জিকা ঊনবিংশ শতাব্দীর বাংলা সাময়িক পত্র। এটি সর্বপ্রথম ১৮৬২ খ্রিস্টাব্দে ব্রিটিশ ভারতের পূর্ববঙ্গের ঢাকা শহর থেকে প্রকাশিত হয়। ঢাকা কলেজের তৎকালীন ছাত্র সারদাকান্ত সেন এই পত্রিকাটি প্রতিষ্ঠা করেন। কে এই পত্রিকার সম্পদনার দায়িত্ব পালন করেছেন তা সঠিক নির্ণয় করা যায় নি। তবে এ পত্রিকাটির সম্পাদক হিসেবে হরিশ চন্দ্র মিত্র নাম উচ্চারিত হয়েছে। তিনি ঢাকা প্রকাশ পত্রিকাটির সহকারী সম্পাদকের দায়িত্ব পালন করেছেন। পত্রিকাটির প্রথম সংখ্যা ১২৬৯ বঙ্গাব্দের ১ লা জ্যৈষ্ঠ প্রকাশ করা হয়েছিল। “বাঙ্গালা যন্ত্র” নামীয় ছাপাখানা থেকে এটি মুদ্রিত হতো। এ পত্রিকায় হরিশ্চন্দ্র, কৃষ্ণচন্দ্র প্রমুখ কবির কবিতা প্রকাশিত হয়েছে। চিত্তরঞ্জিকা’র ২য় সংখ্যায় মাইকেল মধুসূদন দত্ত বিরচিত “বঙ্গভূমির প্রতি” কবিতাটি মুদ্রিত হয়েছিল ।


title: সেলিম খান

text: সেলিম খান (জন্মঃ ২৪ নভেম্বর ১৯৩৫) হলেন একজন ভারতীয় অভিনেতা এবং চিত্রনাট্যকার। হিন্দি চলচ্চিত্রে সেলিম-জাভেদ জুটির সাথে উন্নতমানের মানিকজোড় চিত্র্যনাট্যর হিসেবে পরিচিত। তিনি হলেন বলিউডের দাপুটে চিত্রনায়ক সালমান খান, সোহেল খান, এবং আরবাজ খান এর পিতা। তাঁর দ্বিতীয় স্ত্রী হলেন অভিনেত্রী হেলেন।


title: সেলিম খান

text: খান ব্রিটিশ শাসন আমলে কেন্দ্রীয় প্রদেশ ও বেরার (এখন মধ্য প্রদেশ) এর মধ্যে ইন্দোর শহরে জন্মগ্রহণ করেন। খানের পিতা একজন পুলিশ অফিসার ছিলেন এবং যখন তার মাতা মারা গিয়েছিলেন তখন তিনি খুব ছোট ছিলেন। ১৯৬৪ সালে তিনি মহরাষ্ট্রীয় মেয়ে সুশিলা চরকে বিয়ে করেন। সেলিম এবং সুশিলা দম্পত্তির চারটি সন্তান রয়েছে: সালমান খান, আরবাজ খান, সোহেল খান এবং আলভিরা খান।


title: সেলিম খান

text: ১৯৮১ সালে তিনি বলিউডের বিনোদনকারী চিত্রনায়িকা হেলেনকে বিয়ে করেন। তাদের অর্পিতা খান নামে একটি কন্যা সন্তান রয়েছে। অর্পিতা খান একটি গৃহহীন মহিলার জৈবিক কন্যা যিনি মুম্বাই ফুটপাথ মারা যান।


title: সেলিম খান

text: পরিচালক কে অমরনাথ একটি বিবাহের অনুষ্ঠানে সেলিম খানের সৌন্দর্য দ্বারা প্রভাবিত হন এবং পরবর্তীতে তিনি চলচ্চিত্রে অভিষিক্ত হন। তিনি তাকে মুম্বাই আসতে বলেন এবং খানকে ভারতীয় রুপি ৪০০ এর বিনিময়ে ১ মাসের জন্য একজন অভিনেতা হিসাবে তাকে ভাড়া করেন। খান সাত বছর ধরে ছোট ছোট চরিত্রে বিভিন্ন চলচ্চিত্রে অভিনয় করেন। তিনি জনগনেরে আগ্রহের বিষয়ের সাথে সামঞ্জস্য রাখতে সক্ষম হননি, যার ফলে তিনি অভিনয় থেকে দুরে সরে আসেন। খান অভিনিত বিভিন্ন চলচ্চিত্রের মধে রয়েছে: যেমন- "তিসরি মঞ্জিল" (১৯৬৬), "সরহাদি লুটেরা" (১৯৬৬) এবং "দিওয়ানা" (১৯৬৭)। ১৯৭০ দশক পর্যন্ত তিনি মোট ১৪টি চলচ্চিত্রে ছোট চরিত্রে সহ-তারকা হিসেবে অভিনয় করেন এবং আরও একটি চলচ্চিত্র বফাদার (১৯৭৭) অভিনয় করেন। কিন্তু তিনি ১৯৭১ সালের আগ পর্যন্ত চলচ্চিত্রে তেমন সাফল্য অর্জন করতে পারেননি।


title: সেলিম খান

text:
সেলিম খান "সরহদি লুটেরা" চলচ্চিত্রটি নির্মানের সময় প্রথমবারের মত জাভেদ আকতারের সাথে কথা হয়। সেলিম ছোট চরিত্রে অভিনয় করা একজন অভিনেতা ছিলেন এবং সরহদি লুটেরা চলচ্চিত্রটি ছিল তার সর্বশেষ অভিনিতি চলচ্চিত্রে।
প্রাথমিকভাবে ১৯৭০ দশকের সময়ে মানুষের চিত্রনাট্য, গল্প এবং সংলাপে কৃতিত্ব দেখানোর মত কোন ধারণা ছিলনা। রাজেশ খান্না সর্বপ্রথম সেলিম খান এবং জাভেদ আখতারকে "হাতি মেরে সাথি" নামক চলচ্চিত্রে চিত্রনাট্য লেখক হিসেবে সুযোগ দেন।
এছাড়াও তাদের ব্যবসাসফল জনপ্রিয় চলচ্চিত্রগুলির মধ্যে রয়েছে: ইয়াদো কি বারাত (১৯৭৩), জাঞ্জির (১৯৭৩), হাত কি সাফাই (১৯৭৪), দিওয়ার (১৯৭৫), শোলে (১৯৭৫), প্রেমাদা কান্নিকি, চাচা ভাতিজা (১৯৭৭), ডন (১৯৭৮), তিশুল (১৯৭৮), মনুশুলু চেছিনা দঙ্গালু, যুগনধার, দোস্তানা (১৯৮০), ক্রান্তি (১৯৮১), জামানা (১৯৮৫) এবং মি. ইন্ডিয়া (১৯৮৭)।তারা একত্রে প্রায় ২৪টির মত চলচ্চিত্রে কাজ করেছেন; যেমন: ২টি তেলেগু চলচ্চিত্র, মনুশুলু চেছিনা দঙ্গালু, যুগনধার এবং একটি কন্নাটা চলচ্চিত্র প্রেমাদা কান্নিকি। তাদের লেখা ২৪টি চলচ্চিত্রের মধ্যে ২০টি ব্যবসাফল হিট চলচ্চিত্র। তাদের লেখা স্ক্রিপ্ট বক্স অফিসে তেমন সাফল্য দেখাতে না পারা চলচ্চিত্র গুলি হল; আখিরী দাও (১৯৭৫), ইমান ধর্ম (১৯৭৭), কালা পাথ্তার (১৯৭৯), এবং শান (১৯৮০)।যদিও তারা ১৯৮২ সালের ব্যক্তিগত বিষয়ের কারণে আলাদা হয়ে যান। তাদের কিছু স্ক্রিপ্ট পরবর্তীকালে জামানা এবং মিষ্টার ইন্ডিয়া চলচ্চিত্রে লিখেছিলেন। সেলিম-জাভেদ জুটিকে সর্বকালের সর্বশ্রেষ্ঠ সফল চিত্রনাট্যাকার হিসাবে বর্ণনা করা হয়। এছাড়াও তারকাদের অবস্থান অর্জনে ভারতীয় চলচ্চিত্রের মধ্য প্রথম চিত্রনাট্যাকার হিসেবে উল্লিখ করা হয়।


title: সেলিম খান

text: সেলিম খান জাভেদ আক্তারের সাথে আলাদা হওয়ার পরে ১৯৯৬ সাল পর্যন্ত কোন চলচ্চিত্রের সাথে সক্রিয় ছিলেন না। তিনি ১৯৮৩ সাল থেকে ১৯৯৬ সাল পর্যন্ত মাত্র ১০টি চলচ্চিত্রের জন্য স্ক্রিপ্ট লিখেছিলেন। জাভেদ আক্তারের সাথে বিভক্তির পর তার লেখা স্ক্রিপ্টগুলি হল নাম, কবজা, তুফান, জুর্ম, আকায়লা, পাথ্তার কি ফুল, মাস্ত কালেন্দার, আ গালে লাগ জা, মাজদাহার, দিল তেরা দিওয়ানা (১৯৯৬।সালমান খান পাথ্থার কি ফুল এবং মাঝদার চলচ্চিত্রে তার পিতা সাথে কার করেন।


title: সেলিম খান

text: লাইফ টাইম অ্যাচিভমেন্ট অনার - অপ্সরা চলচ্চিত্র এবং টেলিভিশন প্রযোজক গিল্ড পুরস্কার - ২০১৪ সালের জানুয়ারি থেকে


title: রাজা প্রতাপাদিত্য চরিত্র

text: রাজা প্রতাপাদিত্য চরিত্র ঊনবিংশ শতাব্দীর শুরুতে প্রকাশিত একটি বাংলা গ্রন্থ । এর লেখক রামরাম বসু । এই গ্রন্থটিকে বাংলা ভাষায় কোন বাঙ্গালী লিখিত লিখিত প্রথম গদ্যগ্রন্থ বিবেচনা করা হয়। এটি সর্বপ্রথম ১৮০১ খ্রিস্টাব্দের জুলাই মাসে কলকাতা শহর থেকে প্রকাশিত হয়। গ্রন্থটি শ্রীরামপুর মিশন প্রেসে মুদ্রিত হয়েছিল। এটি একটি জীবনী গ্রন্থ। রাজা প্রতাপাদিত্য প্রাচীন যশোরের অন্তর্ভুক্ত সুন্দরবনের মহারাজা বিক্রমাদিত্যের পুত্র ছিলেন। রাজা প্রতাপাদিত্যের নামকরণ সম্পর্কে রামরাম বসু এই গ্রন্থে লিখেছেন, “জ্যোতিষিরা বললেন সব বিষয়েই উত্তম কিন্তু পিতৃদ্রোহী। হরিষেবিষাদ মনে রাজা অন্নপাশনে পুত্রের নাম রাখলেন প্রতাপাদিত্য।”


title: উচ্চ নরল্যান্ড-এর আপীল আদালত

text: উচ্চ নরল্যান্ড-এর আপীল আদালত () হল একটি আপীল - আদালত যা ভ্যাস্টারবটেন প্রদেশের ও নরবটেন প্রদেশের সম্পূর্ণ অঞ্চলের ওপর অবস্থিত। আপীল আদালত মূলত উমিয়া, সুইডেনে এই কার্যক্রম পরিচালনা করে। ভবনটি শহরের প্রাচীনতম ভবনগুলোর একটি এবং ১৮৮৮ সালের অগ্নিকাণ্ডে টিকে থাকা পাথুরে ভবনসমূহের মধ্যে অন্যতম। এ অগ্নিকাণ্ড শহরের অধিকাংশ এলাকা ধ্বংস করেছিল।


title: উচ্চ নরল্যান্ড-এর আপীল আদালত

text: ১৮৮৬-১৮৮৭ সালের মাঝে নির্মিত এই বৃহৎ শ্বেত ভবনটি নব-জাগরণ ধাঁচে তৈরি করা হয়। স্থপতি জোহান নর্ডকুইস্ট এই ভবনের স্থাপনা করেন। প্রথম কয়েক বছর ভবনটি ভল্কস্কুলে শিক্ষকদেরকে শিক্ষাদানের জন্য ব্যবহৃত হয়েছিল। ভবনে প্রধান শিক্ষকের বাসভবন, শ্রেণিকক্ষ, একটি অডিটোরিয়াম এবং একটি জিম রয়েছে। ভবনটি ছোট একটি পার্ক দ্বারা পরিবেষ্টিত।


title: উচ্চ নরল্যান্ড-এর আপীল আদালত

text: ১৯২০ সালের দিকে ভবনটি আর স্কু হিসেবে ব্যবহৃত হয়নি এবং কিছুকাল এটি গ্রন্থাগার ও জাদুঘর সহ একটি সিভিক সেন্টার হিসেবে ব্যবহৃত হয়। বৃহৎ অডিটোরিয়ামটি থিয়েটার ও কনসার্ট হল হিসেবে ব্যবহৃত হত।


title: উচ্চ নরল্যান্ড-এর আপীল আদালত

text: ১৯৫০ সালের দিকে ভবনটি পূর্ব ও পশ্চিমের দিকে নির্মিত হয়। ভবনটির ভেতরের দিক একাধিকবার পুনঃসংস্কারকৃত হয়। সম্প্রতি ১৯৯৯ সালে এটি সংস্কার করা হয়।


title: উচ্চ নরল্যান্ড-এর আপীল আদালত

text: ১৬ই ডিসেম্বর, ১৯৩৬ সালে রাজা পঞ্চম গুস্তভ উচ্চ নরল্যান্ডের জন্য আপীল আদালতের উদ্বোধন করেন। এই আদালতকে সুইডীয় আপীল আদালত থেকে পৃথক করা হয় যেন সুইডীয় আদালতের কাজের চাপ কমানো যায়।


title: উচ্চ নরল্যান্ড-এর আপীল আদালত

text: ২০১২ সাল থেকে আপীল আদালতের প্রেসিডেন্ট হলেন মার্গারেটা বার্গস্ট্রম। তিনি আন্দ্রেস ইয়াকোবায়েস-এর উত্তরসূরী। প্রেসিডেন্ট একটি প্রশাসনীক বিভাগ ও একটি বিচার বিভাগীয় দপ্তরের সভাপতিত্ব করেন, যার ফলে আদালতের সদস্যদের মাধ্যমে করা। এছাড়াও একটি প্রক্রিয়াজাতকরণ ইউনিটও রয়েছে।


title: নাম-ম্খা'-'ওদ-গ্সাল

text: নাম-ম্খা'-'ওদ-গ্সাল () (মৃত্যু-১৭২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন।


title: নাম-ম্খা'-'ওদ-গ্সাল

text: নাম-ম্খা'-'ওদ-গ্সাল সপ্তদশ শতাব্দীর দ্বিতীয়ার্ধে তিব্বতের নাগ-শোদ () নামক স্থানে জন্মগ্রহণ করেন। তাঁর পিতা সের-র্ত্সা-গ্রুব-থোব () একজন বিখ্যাত তান্ত্রিক যোগী ছিলেন। কৈশোরে তিনি কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের বিখ্যাত পন্ডিতের নিকট মহামুদ্রা সম্বন্ধে শিক্ষালাভ করেন বলে অনুমান করা হয়। পরবর্তীকালে তিনি পে-মা-রিগ-'দ্জিন নামক র্ন্যিং-মা ধর্মসম্প্রদায়ের এক পন্ডিতের নিকট অধ্যয়ন করেন। ১৬৮৪ খ্রিষ্টাব্দে তিনি পে-মা-রিগ-'দ্জিনকে রু-দাম-স্ক্যিদ-খ্রাম () নামক উপত্যকায় ও-র্গ্যান-ব্সাম-গ্তান-গ্লিং () নামক একটি মঠ স্থাপনে সহায়তা করেন। ১৬৯৭ খ্রিষ্টাব্দে তিনি এই বিহারের দ্বিতীয় প্রধান নির্বাচিত হন। তাঁর অন্যতম উল্লেখযোগ্য শিষ্য ছিলেন 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং, পে-মা-কুন-গ্রোল-র্নাম-র্গ্যাল, ও-র্গ্যান-ব্স্তান-'দ্জিন (), প্রভৃতি। তিনি শেষ জীবনে র্দ্জা-খোগ () নামক স্থানে লেগ্স-দ্গোন-গ্সাং-ছেন-স্মিন-গ্রোল-গ্লিং () নামক বৌদ্ধবিহার প্রতিষ্ঠা করেন।


title: স্খারিনস্কা ভিলান

text: স্খারিনস্কা ভিলান ডলবেনস পার্কের পরে উমিয়া, সুইডেনের ৬৩-৬৫ স্টোরগাটান -এ অবস্থিত একটি গোলাপি ভবন। স্খারিনস্কা ভিলান-এর নকশা করেন স্থপতি র‍্যাগনার ওস্টবার্গ এবং ১৯০৪-১৯০৫ সালে এগিল উনান্ডার-স্খারিন ও তাঁর পরিবারের এর পরিকল্পনা করেন। ১৯৫০ সালের দিকে ভবনটি এবি স্খারিনস সোনার এর পারিবারিক ব্যবসাকে ধারণ করত।


title: স্খারিনস্কা ভিলান

text: ভবনের বাহ্যিক দিক ভিক্টোরিয়ান স্থাপত্যর ধাঁচে তৈরি করা হয়েছে। এখানের জানালার ওপর একটি ত্রিকোণ ধার ঝুঁটি রয়েছে। এর সাথে নিচতলায় স্থায়ীভাবে নমিত জানালা রয়েছে। ছোট রোকোকোর বারান্দাও আছে। এগুলো পেটা লোহা দিয়ে তৈরি। বাড়িটি তিনতলার সমান উঁচু, সাথে আয়তনিক অফসেট আছে যা অন্যপাশের সাথে ভারসাম্য বজায় রাখে। রেফুরবিশ ছদ্মরূপ সামান্য সঙ্গে লালচে, এর সাথে তৃতীয় তলায় একটি মোটা জানালার সারি রয়েছে। এছাড়া এর অভ্যন্তরীণ দিক কাঠের শার্সি দিয়ে ঘেরাও করা। কেবল মাত্র স্পেনের মোজাইক দিয়ে তৈরি "স্প্যানিশ হল" দিয়ে তৈরি।


title: স্খারিনস্কা ভিলান

text: প্রধান প্রবেশদ্বারের সামনের দরজায় একটি ত্রাণের ছবি আছে। ছবিটির নকশা র‍্যাগনার ওস্টবার্গ করেন। এর বিষয় হল সাতজন শিশুর মাঝে একটি সারস পাতাদ্বারা আবৃত একটি স্থানে দাঁড়িয়ে আছে। সাতটি মুখ স্খারিন পরিবারের সাতজন শিশুকে প্রতিফলিত করে। স্খারিনস্কা ভিলানকে বলা হয়ে থাকে যৌবনে ওস্টবার্গের শ্রেষ্ঠ কাজগুলোর মধ্যে একটি।


title: স্খারিনস্কা ভিলান

text: পুরো স্থানকে ঘিরে এবং স্টোরগাটান ও ডলবেনসগাটান প্রতিবন্ধক দ্বারা ঘেরাও করা। মালীর বাড়ির দক্ষিণে একটি বাঁধানো বাগান রয়েছে (এর সাথে ইটের রঙয়ের কনক্রিট টাইলস্) যা দক্ষিণ ও পশ্চিমদিকে নমিত ধাতু দ্বারা ঘেরাও করা এবং পূর্বের দিকে একটি ধাতব রেল রয়েছে। ভবনটির উত্তরদিকে বাঁধানো পার্কিং লট রয়েছে। পার্কিং লটটি মিউনিস্প্যাল রিয়েল এস্টেটের অংশ বোস্টাদেনের প্রধান শাখার প্রবেশদ্বার হিসেবেও কাজ করে।


title: স্খারিনস্কা ভিলান

text: বাইরের ভবন, যা অ্যানেক্সে বা মালীর বাড়ি হিসেবেও পরিচিত, এই ভিলার অংশে অবস্থিত। এই বাইরের ঘরটি প্রধান ভবনের পশ্চিম দিকে অবস্থিত এবং এর ভিলার সাথে সংযুক্ত একটি ধরণ আছে। বাইরের ঘরটি এক তলার এবং সাথে এর পশ্চিম দিকে পালিশ করা চিলেকোঠা রয়েছে। এর সাথে পূর্বদিকে অর্ধ-তলা রয়েছে। বাইরের ঘরটি মূলত মালীর বাড়ি হিসেবে ও গাড়োয়ানের বাড়ি নির্মিত হয়েছিল। এর দক্ষিণ পাশে যে সবুজ বাড়ি দীর্ঘদিন ধরে দৃশ্যমান ছিল তা ১৯৮০ সালে ধ্বংসপ্রাপ্ত হয়। বাইরের ঘরটি, যা সুরক্ষিত বাড়িসমূহের মত শ্রেণিবিভাজিত নয়, আধুনিক সময়ে কাঠের তৈরি বাদামী গ্লেজ-দেয়া দরজাসহ চার গ্যারাজ দিয়ে সংস্কারসম্পন্ন হয়।


title: স্খারিনস্কা ভিলান

text: নতুন বাড়ির পরিকল্পনা চলাকালেই অধীক্ষক এজিল উনান্ডার-স্খারিন বিভিন্ন স্থপতির সাথে চুক্তি করে। এদের মধ্যে গুস্তভ হারম্যানসন, (যিনি ১৮৮৮ সালের ভয়াবহ অগ্নিকাণ্ডের পর সুন্দসভল্লের অনেক বাড়ির নকশা করেছিলেন) ও আর্নেস্ট স্টিনহ্যামার (যিনি ১৮৯৪ সালে নির্মিত উমিয়ায় অবস্থিত সুইডীয় হ্যান্ডেলসব্যাঙ্কেনের ব্যাংকের নকশা করেন) উল্লেখযোগ্য। উনান্ডার-স্খারিন তাদে পরামর্শে খুশি হয়ে পারেননি এবং এর পরিবর্তে স্থপই ওস্টবার্গকেই এর দায়িত্ব দেন।


title: স্খারিনস্কা ভিলান

text: ৪ঠা জুলাই, ১৯০৪ সালে উনান্ডার-স্খারিন হার্মোড ব্লকের প্লট ২ ও ৩ এর জন্য বিল্ডিং পারমিট অনুমোদন করেন (প্লট ১ আগে থেকেউ উন্নীত করা হয়েছিল) এবং এর পরের দিনই বাড়ির ফাউন্ডেশনের কাজ শুরু হয়। ১৪ই জুলাই উনান্ডার-স্খারিন উমিয়া শহরের দুটো প্লটে জন্য ৭,৮৯৪.৮৫ খরচ করেন। ১৮৮৯ সাল থেকে শহর পরিকল্পনার ফলে এই প্লট বসানো হয় যেখানে ১৮৮৮ সালের অগ্নিকাণ্ডের ফলে গোটা শহর আক্রান্ত ও ধ্বংসপ্রাপ্ত হয়। উনান্ডার-স্খারিনের দুটো প্লট সেই অগ্নিকাণ্ড থেকেই খালি ছিল। শেষ পর্যন্ত ভিলার খরচ গিয়ে দাঁড়ায় ৯৪,০০০; যার মধ্যে ১২,০০০ গৃহসজ্জার জন্য ৪,০০০ ক্রোনার ওস্টবার্গ-এর স্থাপত্য - সংক্রান্ত অঙ্কনের জন্য ছিল


title: স্খারিনস্কা ভিলান

text: ১৯৫৯ সালে স্খারিন পরিবার উমিয়া মিউনিসিপ্যালিটিকে ভবনটি বিক্রি করে দেয় যারা ভিলাকে পুনঃসংস্কার করেন এবং নানা পরিবর্তন করেন। মিউনিপ্যালিটি ভিলাকে শিক্ষার্থীর পুনর্মিলনীর জন্য ব্যবহারের কথা ভাবছিলেন। তখন থেকে মিউনিসিপ্যালিটি শিক্ষার্থীর পুনর্মিলনীর জন্য ঐ ভবন ব্যবহার করে। একই বছর স্খারিনস্কা (১৯৮১) চিহ্নিত ভবনের একটি হয়ে যায়। ভবনটির ব্যবহার নিয়ে উমিয়া মিউনিসিপ্যালিটি, উমিয়া শিক্ষার্থী সংস্থা ও ইউনিভার্সামের মধ্যে ঐকমত্য হয়। ১৯৯৬ সালে এক টেন্ডার আহবানের পর উমিয়া বিজ্ঞান ও প্রযুক্তি শিক্ষার্থী সংস্থা ঐ বাড়িতে স্থানান্তরিত হয় কিন্তু ২০০৩-২০০৪ সালের দিকে ঐ চুক্তি বাতিল করা হয়। এযাবৎকাল পর্যন্ত অবাণিজ্যিক হিসেবে পরিচালিত একোনোমিস্কা ফরেঙ্গিনেন কালচার ই উমিয়া (ইএফএকে) (বিকল্প সংস্কৃতি অর্থনৈতিক সংস্থা, উমিয়া) ২০০৪ সালের শরতে এই ভিলার উদ্বোধন করেন।


title: স্খারিনস্কা ভিলান

text: ২০০৬-২০১৩ সালের দিকে ভিলার কার্যকলাপ গোপনে স্খারিনস্কা নামক এক রক ক্লাবের মাধ্যমে পরিচালিত হত একটি ভোজন কক্ষ, ভুগর্ভস্থ ভাণ্ডার পাব, একটি সরাই এবং লাইভ সঙ্গীত জন্য একটি পর্যায়ের মাধ্যমে। ২০১৩-২০১৪ সালে এই ব্যবসা ভাসাস্কোলেন-এর নতুন গীটারস - দ্য মিউজিয়াম-এ স্থানান্তরিত হয়।


title: স্খারিনস্কা ভিলান

text: ২০১৩ সালের শরতে একটি বড় ধরণের বাহ্যিক পুনঃসংষ্কার আরম্ভ হয় এবং ৩১শে জানুয়ারি, ২০১৪ সালে অভ্যন্তরীণ সংস্কারও শুরু হয়। এরই মধ্যে ভাড়াটেদের বাড়ি ত্যাগ করে।


title: ডিএনএ তথ্য ভাণ্ডার

text: ডিএনএ তথ্য ভাণ্ডার এর প্রথম প্রয়োগ ছিল কেলভিন ডব্লিউ পি মিলার এবং জন এল ডাসন এর কেমব্রিজ বিশ্ববিদ্যালয় এ মাইটোকন্ড্রিয়াল ডিএনএ একত্রীকরণ (১৯৯৬ - ১৯৯৮)। এই তথ্য মিলার এর PhD থিসিস এর জন্য প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার পরিচালিত। আমেরিকা যুক্তরাষ্ট্র সবচেয়ে বড় ডিএনএ তথ্য ভাণ্ডার টি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত । ইউনাইটেড কিংডম ও একটি একই রকম ডিএনএ তথ্য ভাণ্ডার পরিচালনা করেন যার নাম National DNA Database (NDNAD) ।


title: হেলেন (অভিনেত্রী)

text: হেলেন জেইরাগ রিচার্ডসন হলেন একজন ভারতীয় অভিনেতী এবং এংলো বার্মিজ বংশোদ্ভুত নৃত্যশিল্পি যিনি মুলত হিন্দি ছবিতে কাজ করে থাকেন। তিনি ৫০০টির উপরে চলচ্চিত্রে কাজ করেছেন। তিনি প্রায়ই তার সময়ে আইটেম গানের জন্য জনপ্রিয় একজন নর্তকী হিসেবে পরিচিত ছিলেন। এছাড়াও তিনি তার জনপ্রিয় ৪টি চলচ্চিত্র ও ১টি বইয়ের জন্য অনপ্রাণিত ছিলেন।


title: হেলেন (অভিনেত্রী)

text: হেলেন ১৯৩৯ সালের ২১ ডিসেম্বর তারিখে একটি এংলো ভারতীয় পিতা এবং বর্মী মায়ের ঘরে বার্মায় জন্মগ্রহণ করেন। তার রজার নামের একটি ভাই এবং জেনিফার নামে একটি বোন রয়েছে। তার পিতা দ্বিতীয় বিশ্বযুদ্ধের সময় মৃত্যুবরণ করেন।


title: হেলেন (অভিনেত্রী)

text: হেলেনকে বলিউডে পরিচয় করিয়ে দেন কুকো নামের একজন বন্ধু হিসাবে পরিচিত একজন অভিনেত্রী যিনি তাকে কাজ খুঁজতে সাহায্য করেছিলেন; যাতে করে তিনি "সাবিস্তান" এবং "আওয়ারা" (১৯৫১) চলচ্চিত্রে একজন নর্তকী হিসেবে অভিনয় করার সুযোগ পান। এরপর তিনি খুব শ্রীঘ্রই কাজে নিয়মিত হন এবং "আলিফ লায়লা" (১৯৫৪), "হুর-ই-আরব" (১৯৫৫), এবং জনপ্রিয় গান "মি. জন ও বাবা খান" "বারিশ" ইত্যাদি চলচ্চিত্রে একজন একক শিল্পী হিসাবে দেখা গিয়েছিল।


title: হেলেন (অভিনেত্রী)

text: চিত্র্যনাট্যাকার সেলিম খান জাভেদ আখতার সঙ্গে সহকারী স্ক্রিপ্ট হিসেবে কিছু চলচ্চিত্রে তাকে অভিনয়ের সুযোগ করে দেন। যেমন: "ইমান ধর্ম", "ডন", "দোস্তানা", এবং "শোলে"। এইসব চলচ্চিত্রগুলির ভূমিকা অনুসরণ করে তিনি মহেশ ভাটের চলচ্চিত্র "লাহু কে দো রাঙ (১৯৭৯) তে অসাধারন অভিনয় করেন। যার স্বীকৃতিস্বরুপ তিনি তিনি ফিল্মফেয়ার শ্রেষ্ঠ সহ-তারকার পুরস্কার জিতে নেন। এছাড়াও তিনি ১৯৯৯ সাল থেকে ফিল্মফেয়ার আজীবন সম্মাননা পুরস্কার লাভ করেছেন।


title: হেলেন (অভিনেত্রী)

text: হেলেন আনুষ্ঠানিকভাবে ১৯৮৩ সালে চলচ্চিত্র থেকে অবসর গ্রহণ করেন; কিন্তু এরপর থেকে তিনি "খামোশি: দ্যা মিউজিক্যাল (১৯৯৬) এবং "মোহাব্বাতে (২০০০) চলচ্চিত্রে অতিথি চরিত্রে হাজির হন। এছাড়াও তিনি "হাম দিল দে চুকে সনম" চলচ্চিত্রে বাস্তব জীবনের ধাপে সম-পুত্র সালমান খান এর মায়ের চরিত্রে বিশেষ উপস্থিতি হিসেবে হাজির হন। তিনি ২০০৬ সালের "হামকো দিওয়ানা কার গায়ে" চলচ্চিত্রে অভিনয় করেন। হেলেনকে ঐশ্বরিয়া রাই এবং অক্ষয় কুমার এর সঙ্গে ২০০৯ সালের পদ্মশ্রী পুরস্কারের জন্য নির্বাচন করা হয়েছিল।


title: হেলেন (অভিনেত্রী)

text: এছাড়াও হেলেন লন্ডন, প্যারিস, এবং হংকং এর অসংখ্য স্টেজ শোতে অনুষ্ঠানে অংশগ্রহণ করেন।


title: হেলেন (অভিনেত্রী)

text: ১৯৭৩ সালে হেলেনের "কুইন অব দ্যা নাটস গার্ল", একটি ৩০ মিনিটের মার্চেন্ট আইভরি চলচ্চিত্র থেকে তথ্যচিত্র মুক্তি পায়। চলচ্চিত্রটির নির্দেশনা দেন এ্যান্থনি করনার। হেলেন সম্পর্কে ২০০৬ সালে জেরি পিন্টো কর্তৃক "দ্যা লাইফ এ্যান্ড টাইমস অব এ্যান এইচ-বন্ম" শিরোনামে একটি বই প্রকাশিত হয়েছিল। যেটি ২০০৭ সালের চলচ্চিত্রে শ্রেষ্ঠ বইয়ের জন্য জাতীয় চলচ্চিত্র পুরস্কার জিতে নেন।


title: হেলেন (অভিনেত্রী)

text: হেলেন ২০০৯ সালের "ইন্ডিয়ান ড্যান্সিং কুইন" (নৃত্য প্রতিযোগীতা) এর সেমি ফাইনাল ও ফাইনালে একজন বিচারক হিসেবে কার করেন।


title: হেলেন (অভিনেত্রী)

text: হেলেন ১৯৫৭ সাল থেকে ১৯৭৩ সাল পর্যন্ত ১৬ বছর ধরে তার হিতকারী চলচ্চিত্র পরিচালক পিএন আরোরার সঙ্গে বসবাস করতেন। তার ৩৫তম জন্মদিনের সময়ে তিনি তার থেকে বিচ্ছেদ হয়ে যান। ১৯৮১ সালে হেলেন সেলিম খান এর সাথে বিবাহ বন্ধনে আবদ্ধ হন এবং তার ২য় স্ত্রী হিসেবে মর্যাদা পান। এই দম্পতির অর্পিতা খান নামে একটি মেয়ে রয়েছে। সালমান খান, সোহেল খান এবং আরবাজ খান হলেন তার সম-সন্তান বা সতছেলে। তিনি "হাম দিল দে চুকে সানাম" চলচ্চিত্রে সালমান খান এর মায়ের চরিত্রে অভিনয় করেছেন। এছাড়াও খামোশি: দ্যা মিউজিক্যাল এবং দিল নে জিসে আপনা কাহাতে শ্বাশুড়ীর চরিত্রে এবং "মেরিগোল্ড" চলচ্চিত্রে তার নানীর চরিত্রে অভিনয় করেন। হেলেন এর একটি ভাইঝি নিনা এবং নিখিল নামের ভাতিজা আছে।


title: এক্স-সিটু সংরক্ষণ

text: এক্স-সিটু সংরক্ষণ হল এমন একটি পদ্ধতি যার মাধ্যমে জীবকে তার স্বাভাবিক বাসস্থান থেকে দূরে এক কৃত্রিম জায়গায় নিয়ে এসে পালন করা হয়। এক্স সিটু সংরক্ষণ হল এমন একটি পদ্ধতি যার দ্বারা বিপদগ্রস্ত উদ্ভিদ এবং প্রাণী প্রজাতি তার নিজস্ব বাসস্থান থেকে এনে বিপদমুক্ত ভাবে সংরক্ষণ করা হয়। উদাহরণ হিসাবে বলা যায় আলিপুর চিরিয়াখানায় রয়েল বেঙ্গল টাইগার এর পালন অথবা শিবপুর বোটানিক্যাল গার্ডেন এ বিপদগ্রস্ত উদ্ভিদ পালন। এইসব জায়গায় এই বিপদগ্রস্ত প্রাণীগুলি মানুষের সেবায় বসবাস করে। এক্স-সিটু সংরক্ষণ হল সবচেয়ে প্রাচীনতম এবং উল্লেখযোগ্য সংরক্ষণ পদ্ধতি।


title: এক্স-সিটু সংরক্ষণ

text: চিড়িয়াখানা, বাগান, নার্সারি এবং পরীক্ষাগারে বিপদগ্রস্থ প্রাণী এবং উদ্ভিদ কে রক্ষণাবেক্ষণ ও প্রজনন করানোর পদ্ধতি কে এককথায় এক্স সিটু সংরক্ষণ বলে। এখানে প্রাণীদের বন্য জীবনের মত চলাফেরার সুযোগ নেই কারণ এগুলো কৃত্রিমভাবে সংরক্ষণ করার ফলে খুবই সীমিত এলাকা যুক্ত । বন্য জীবজন্তুদের খাদ্য ও বাসস্থান এর জন্য সারাক্ষণ সতর্ক থাকতে হয়, জলের জন্য হাহাকার করতে হয় এবং রোগ, ক্ষত ও তৃষ্ণার জন্য জীবন দিতে হয়। তারা অনেক সময় প্রজনন করতে ব্যর্থ হয় সঙ্গীর অভাবে। জঙ্গলে বেড়ে ওঠা উদ্ভিদগুলি একইরকম সমস্যা এর মধ্যে পড়ে। তৃণভোজী প্রাণী , রোগ, ও বনের আগুন ও অন্যান্য প্রাকৃতিক বিপর্যয় সম্পূর্ণ জীবনকে ধংস করে দেয় । মানুষের যত্ন এই বিপদ থেকে ওই সব জীবকুলকে বাঁচায় ।


title: এক্স-সিটু সংরক্ষণ

text: ইন-সিটু সংরক্ষণ এর মতই এক্স সিটু সংরক্ষণ ও হল বহু প্রাচীন পদ্ধতি । বহু যুগ আগে থেকে মানুষ উদ্ভিদ এবং প্রাণীকে পালন করে চলেছে যা হল এক্স সিটু সংরক্ষণ এর মুল ভিত্তি। কিন্তু এই বদ্ধভাবে প্রজনন করানো শুধুমাত্র বন্যপ্রাণী সংরক্ষণ এর জন্যই হয়েছে । আজকের দিনে বদ্ধ প্রজনন এবং প্রাণী সংরক্ষণ একটি অতি গুরুত্বপূর্ণ পদ্ধতি । আধুনিক বিজ্ঞান ও প্রযুক্তির প্রয়োগ এই পদ্ধতিকে এক নতুন ধারা দান করেছে । এক্স-সিটু সংরক্ষণ এর পদ্ধতিগুলো হল - ১. প্রজাতির চিহ্নিতকরণ ২. সংরক্ষণর পদ্ধতি অবলম্বন ।


title: এক্স-সিটু সংরক্ষণ

text:
চিড়িয়াখানা ও বোটানিক্যাল গার্ডেন হল সবচেয়ে প্রাচীনতম পদ্ধতি যেখান থেকে দরকার মত উদ্ভিদ ও প্রাণীদের বন্য জীবনে ফিরিয়ে দেওয়া হয়। এর ফলে ওইসব প্রজাতি গুলি সুবিধা পায়, তাই নয়, এর একটি এর একটি শিক্ষাগত মূল্যও আছে। এই সব কেন্দ্র গুলি তে দেশ বিদেশের বহু মানুষ ভ্রমণ করে। ওয়ার্ল্ড জু কন্সারভেশান স্ট্রাটেজি ( World Zoo Conservation Strategy ) এর মতে যেকোনো সঠিক ভাবে পরিচালিত চিড়িয়াখানায় প্রতিবছর ৬০০ মিলিয়ন মানুষ ভ্রমণ করে।
বিপদগ্রস্ত উদ্ভিদ এবং প্রাণী গুলি বীজ ব্যাংক এবং জার্ম প্লাজম ব্যাংক এর মাধ্যমে সংরক্ষণ করা জেতে পারে। বীজ ব্যাংক বা সীড ব্যাংক কথাটি অনেক সময় ক্রায়োজেনিক পরীক্ষা ব্যবস্থা কে নির্দেশ করে, যার মাধ্যমে কোন উদ্ভিদ প্রজাতির বীজ কে প্রজনন ক্ষমতা নষ্ট না করিয়ে কয়েকশ বছর পর্যন্ত সংরক্ষণ করা যেতে পারে। যেসব উদ্ভিদ কে বীজ ব্যাংক এ সংরক্ষণ করা যায় না তাদের জন্য এক মাত্র উপায় হল ইন-ভিট্রো সংরক্ষণ যেখানে উদ্ভিদের কোন অংশ যেমন মূল কাণ্ড বা পাতার কোন অংশ কে কাচের টিউব এ রেখে কালচার মিডিয়াম এর সাহায্যে চাষ করা হয়।
বিপদ গ্রস্ত প্রাণী প্রজাতি দের একইরকম কৌশলে সংরক্ষণ করা হয়। এইসব প্রাণী দের জিন গত তথ্য সংরক্ষণের জন্য জিন ব্যাংকে এদের শুক্রাণু , ডিম্বাণু অথবা ভ্রূণ সংরক্ষণ করা হয়। স্যান ডিয়েগো (San Diego) তে জুওলজিকাল সোসাইটি ফ্রোজেন জু (Frozen Zoo) প্রতিষ্ঠা করেছে যেখানে আধুনিক ক্রায়োজেনিক পদ্ধতির মাধ্যমে ৩৫৫ এর বেশি প্রাণী প্রজাতি সংরক্ষিত আছে। যার মধ্যে স্তন্যপায়ী, সরীসৃপ ও পাখী বর্তমান ।


title: কৃষ্ণমোহন বন্দ্যোপাধ্যায়

text: কৃষ্ণমোহন বন্দ্যোপাধ্যায় (২৪ মে, ১৮১৩-১১ মে, ১৮৮৫) উনিশ শতকের অন্যতম বাঙ্গালী মনীষী। তিনি ছিলেন ইয়ং বেঙ্গল দলের সদস্য, শিক্ষাবিদ, ভাষাতত্ত্ববিদ ও খ্রিষ্টধর্মপ্রচারক। হিন্দুধর্মের বর্ণবৈষম্যের বিরুদ্ধে তিনি কলম ধরেছিলেন।


title: কৃষ্ণমোহন বন্দ্যোপাধ্যায়

text: কৃষ্ণমোহন বন্দ্যোপাধ্যায় ১৮১৩ খ্রিস্টাব্দের ২৪ মে কলকাতার ঝামাপুকুর নামক স্থানে (বর্তমানে বেচু চ্যাটার্জি স্ট্রীট) মাতুলালয়ে জন্মগ্রহণ করেন। তাঁর মাতামহ রামজয় বিদ্যাভূষণ তৎকালপ্রসিদ্ধ কলকাতার জোড়াসাঁকো নিবাসী শান্তিরাম সিংহের (কালীপ্রসন্ন সিংহের পিতামহ) সভাপণ্ডিত ছিলেন। কৃষ্ণমোহনের পিতা জীবনকৃষ্ণ বন্দ্যোপাধ্যায় ২৪ পরগণা জেলার নবগ্রাম নামক গ্রামের বাসিন্দা ছিলেন। বিদ্যাভূষণ মহাশয়ের কন্যা শ্রীমতি দেবীকে বিবাহ করে তিনি শ্বশুরালয়ে বাস করতে থাকেন। উক্ত দম্পতির কৃষ্ণমোহন ব্যতীত আরও দুটি পুত্র ও একটি কন্যা ছিল। তাদের মধ্যে ভুবনমোহন ছিলেন সর্বজ্যেষ্ঠ এবং কালীমোহন কনিষ্ঠপুত্র ছিলেন। পরবর্তীকালে কৃষ্ণমোহনের পদাঙ্ক অনুসরণ করে কালীমোহনও খ্রীষ্টধর্মে দীক্ষা নেন। বংশবৃদ্ধি হওয়াতে জীবনকৃষ্ণ শ্বশুরালয় ত্যাগ করে গুরুপ্রসাদ চৌধুরী লেনে একটি আবাসগৃহে নির্মাণ করে অতি ক্লেশে পরিবার প্রতিপালন করতে থাকেন। এইসময় তাঁর স্ত্রী শ্রীমতী দেবী গৃহকার্যের সাথে সাথে বেতের দড়ি পাকিয়ে, পৈতের সুতো তৈরী করে কিছু কিছু উপার্জন করতেন এবং তার দ্বারা সংসার নির্বাহ করতে সহায়তা করতেন।


title: কৃষ্ণমোহন বন্দ্যোপাধ্যায়

text: ১৮১৯ সালে কৃষ্ণমোহন বন্দ্যোপাধ্যায় কালীতলায় ডেভিড হেয়ার প্রতিষ্ঠিত "স্কুল সোসাইটি ইস্টিটিউশনে" ভর্তি হন। অল্পদিনের মধ্যে তাঁর প্রতিভার পরিচয় পেয়ে ১৮২২ খ্রিষ্টাব্দে হেয়ার তাঁকে নবনির্মিত হেয়ার স্কুলে ভর্তি করে দেন। এরপর ১৮২৪ সালে তিনি স্কুল সোসাইটির অবৈতনিক ছাত্ররূপে হিন্দু কলেজে ভর্তি হন। ডিরোজিও হিন্দু কলেজে শিক্ষক হিসাবে যোগদান করলে অন্যান্য ছাত্রদের মত কৃষ্ণমোহনও তাঁর প্রতি আকৃষ্ট হন এবং নব্যবঙ্গ দলের অগ্রগণ্য সদস্য হয়ে ওঠেন। পরবর্তীকালে "একাডেমিক অ্যাসোসিয়েশন" প্রতিষ্ঠিত হলে তিনি তার যুবক সভ্যদের নেতৃত্ব দিতে থাকেন।


title: কৃষ্ণমোহন বন্দ্যোপাধ্যায়

text: ১৮২৮ খ্রিস্টাব্দে কলেরা রোগে কৃষ্ণমোহনের পিতার মৃত্যু হয়। ১৮২৯ খ্রিস্টাব্দের নভেম্বর মাসে তিনি হিন্দু কলেজ থেকে উত্তীর্ণ হয়ে হেয়ারের স্কুলে দ্বিতীয় শিক্ষকের পদে নিযুক্ত হন। ১৮৩১ খ্রিস্টাব্দে প্রসন্নকুমার ঠাকুর "রিফর্মার" নামে সংবাদপত্র বার করলে তিনি তাঁর প্রতিদ্বন্দ্বিতা করে ওই বছর মে মাসে "ইঙ্কোয়েরার" নামে একটি পত্রিকা বার করেন এবং তাতে হিন্দুধর্ম ও হিন্দুসমাজ সম্পর্কে সমালোচনা করেন। ১৮৫০ খ্রিস্টাব্দে তিনি একটি বিদ্রূপপূর্ণ পুস্তক প্রকাশ করে তাতে রাধাকান্ত দেবকে "গাধাকান্ত দেব" নামে অভিহিত করেন।


title: কৃষ্ণমোহন বন্দ্যোপাধ্যায়

text: কৃষ্ণমোহন বন্দ্যোপাধ্যায়ের বাড়িতে ডিরোজিওর শিষ্যদের আড্ডা ছিল। একদিন তাঁরা মহাবিভ্রাট বাধালেন। কৃষ্ণমোহনের অনুপস্থিতিতে অন্যান্য বন্ধুরা তাঁর বাড়িতে এসে মুসলমানের রুটি ও বাজার থেকে আনা সিদ্ধ মাংস খেয়ে হাড়গুলো প্রতিবেশীর বাড়িতে ফেলে পলায়ন করে। প্রতিবেশীরা এই নিয়ে অত্যন্ত গোলোযোগ করার ফলে সন্ধ্যাবেলায় কৃষ্ণমোহন বাড়ি ফিরলে তিনি সেখান থেকে বিতাড়িত হন। এরপর তিনি দক্ষিণারঞ্জন মুখোপাধ্যায়ের বাড়িতে আশ্রয় নেন; কিন্তু সেখানেও তিনি বেশীদিন থাকতে পারেন নি।


title: কৃষ্ণমোহন বন্দ্যোপাধ্যায়

text: ১৮৩০ খ্রিস্টাব্দে আলেকজান্ডার ডাফ কলকাতায় এসে খ্রীষ্টধর্ম প্রচার করতে শুরু করেন। কৃষ্ণমোহন বন্দ্যোপাধ্যায় বন্ধুদের সঙ্গে তাঁর বক্তৃতা শুনতে যেতেন এবং ডাফ ও ডিয়ালট্রির বাড়িতে গিয়ে ধর্মীয় বিষয় নিয়ে তর্কবিতর্ক করতেন। গৃহ থেকে বিতাড়িত হওয়ার পর এইভাবে এক বছর কাটে। ১৮৩২ খ্রিস্টাব্দে ২৮শে আগষ্ট "ইঙ্কোয়েরার" পত্রিকায় প্রকাশিত হয় যে ডিরোজিওর শিষ্যদলের অন্যতম ও কৃষ্ণমোহনের বন্ধু মহেশচন্দ্র ঘোষ খ্রীষ্ট ধর্মাবলম্বন করেন। এই নিয়ে হিন্দুসমাজে তুমুল আন্দোলন শুরু হয়। ওই বছরেরই ১৭ই আগষ্ট আলেকজান্ডার ডাফের কাছে কৃষ্ণমোহন বন্দ্যোপাধ্যায়ও খ্রীষ্টধর্মে দীক্ষা গ্রহণ করেন। ফলে হেয়ারের স্কুলের চাকুরী থেকে তিনি বিতাড়িত হন এবং "চার্চ মিশনারি সোসাইটি স্কুলে" শিক্ষকতা গ্রহণ করেন। এই সকল কারণবশতঃ কৃষ্ণমোহনের স্ত্রী বিন্দ্যবাসিনী দেবী প্রথমে তাঁর সহচারিণী হতে অস্বীকার করেন। অবশেষে ১৮৩৫ খ্রিস্টাব্দে তিনি এসে কৃষ্ণমোহনের সঙ্গে যোগ দেন।


title: কৃষ্ণমোহন বন্দ্যোপাধ্যায়

text: ১৮৩৭ খ্রিস্টাব্দে তিনি আচার্য্যের পদে উন্নীত হন। আচার্য্য পদে তাঁর প্রথম কাজ মহেশচন্দ্র ঘোষের মৃত্যু উপলক্ষে। ১৮৩৯ খ্রিস্টাব্দে তিনি কনিষ্ঠভ্রাতা কালীমোহনকেও খ্রীষ্টধর্মে দীক্ষিত করেন। ঐ সালেই হেদুয়ার কাছে ভজনালয় তৈরী করে তিনি ধর্ম প্রচার করতে থাকেন। এখানে থাকতেই প্রসন্নকুমার ঠাকুরের একমাত্র পুত্র জ্ঞানেন্দ্রমোহন ঠাকুর খ্রীষ্টধর্মে দীক্ষিত হন এবং কৃষ্ণমোহনের কন্যা কমলমণিকে বিবাহ করেন।


title: কৃষ্ণমোহন বন্দ্যোপাধ্যায়

text: ১৮৫২ খ্রিস্টাব্দে কৃষ্ণমোহন বন্দ্যোপাধ্যায় বিশপস কলেজে শিক্ষক হিসাবে যোগদান করেন। এই কলেজে ১৮৩৬-১৮৩৯ সাল পর্যন্ত তিনি খ্রীষ্টধর্ম সম্পর্কে পড়ালেখাও করেছিলেন। ১৮৬৪ খ্রিস্টাব্দে ঈশ্বরচন্দ্র বিদ্যাসাগরের সঙ্গে তিনি রয়্যাল এশিয়াটিক সোসাইটির সদস্যপদ লাভ করেন। ১৮৬৭-১৮৬৮ সালে তিনি কলকাতা বিশ্ববিদ্যালয়ের ফেলো হন। ১৮৭৬ খ্রিস্টাব্দে কলকাতা বিশ্ববিদ্যালয় তাঁকে ডক্টরেট উপাধি দেন। ১৮৮০ খ্রিস্টাব্দে কলকাতার অধিবাসীরা তাঁকে পুরসভার প্রতিনিধিপদে বরণ করেন। ১৮৮৫ খ্রিস্টাব্দের ১১ মে কৃষ্ণমোহন বন্দ্যোপাধ্যায় পরলোকগমন করেন।


title: কৃষ্ণমোহন বন্দ্যোপাধ্যায়

text: ১৮৪৫ খ্রিস্টাব্দে কৃষ্ণমোহন বন্দ্যোপাধ্যায় গভর্নর জেনারেল লর্ড হার্ডিঞ্জের অনুরোধে "সর্বার্থ সংগ্রহ" নামে মহাকোষ প্রণয়ন শুরু করেন। এটি সম্পূর্ণ হয় ১৮৫১ সালে । তাঁর কাজে খুশি হয়ে হার্ডিঞ্জ তাঁকে এলফিনস্টোন প্রণীত "ভারতবর্ষের ইতিহাস" উপহার দেন। ১৮৪৬ থেকে ১৮৫১ খ্রিষ্টাব্দের মধ্যে তিনি ইংরেজী বিশ্বকোষের অনুকরণে "বিদ্যাকল্পদ্রুম"' নামক তেরো খণ্ডের একটি বাংলা বিশ্বকোষ রচনা করেন। ১৮৩৭ খ্রিষ্টাব্দে তিনি "দ্য পার্সিকিয়টেড" নামক একটি ইংরেজী নাটকও রচনা করেন। ১৮৬১-১৮৬২ খ্রিস্টাব্দে তিনি হিন্দু ষড়দর্শন সম্পর্কে এক গবেষণামূলক গ্রন্থ রচনা করেন। তিনি ১৮৭৫ খ্রিস্টাব্দে "দ্য এরিয়ান উইটনেস, ১৮৬১ খ্রিষ্টাব্দে ডায়লগস অন দ্য হিন্দু ফিলোসফি এবং ১৮৮১ খ্রিষ্টাব্দে "দ্য রিলেশন বিটউইন ক্রিশ্চিয়ানিটি অ্যান্ড হিন্দুইজম" নামক গ্রন্থগুলি রচনা করেন।


title: ক্রিস গার্ডনার

text: ক্রিস্টোফার পল "ক্রিস" গার্ডনার (ইংরেজিতে: Christopher Paul "Chris" Gardner]] (জন্ম ফেব্রুয়ারি ৯, ১৯৫৪) একজন মার্কিন উদ্যোক্তা, বিনিয়োগকারী, স্টকব্রোকার, উদ্বুধ্বকারী বক্তা, লেখক এবং জনহিতৈষী। তিনি ১৯৮০-এর দশকে গৃহহীনতার সম্মুখীন হন এবং এই অবস্থায় তাঁর সন্তান ক্রিস্টোফার জুনিয়রকে লালন করেন। ক্রিস গার্ডনার লিখিত স্মৃতিচারণমূলক গ্রন্থ "পার্স্যুট অফ হ্যাপিনেস" ২০০৬ এর মে মাসে প্রকাশিত হয়। ২০১২ সাল নাগাদ, তিনি তাঁর প্রতিষ্ঠিত স্টকব্রোকারেজ ফার্ম গার্ডনার রিচ এন্ড কোম্পানি-এর প্রধান নির্বাহী। এই ফার্মটি শিকাগোভিত্তিক। তিনি মূলত শিকাগোতে বাস করেন। এছাড়া তিনি টরন্টোতেও মাঝেমধ্যে থাকেন। গার্ডনার এই একাগ্রতা ও সাফল্যের জন্য তাঁর মায়ের অবদান ও অনুপ্রেরণাকে স্বীকৃতি দেন। এছাড়া তাঁর উপর তাঁর সন্তানদের যে উচ্চাকাঙ্খাও তাঁর সাফল্যের অন্যতম কারণ। গৃহহীন অবস্থায় গার্ডনারের সংগ্রাম ও স্বীয় প্রচেষ্টায় নিজেকে একজন স্টকব্রোকারে প্রতিষ্ঠা করা এবং একই সাথে বাবার দায়িত্ব পালন করা নিয়ে ২০০৬ সালে "দ্য পার্স্যুট অফ হ্যাপিনেস" চলচ্চিত্রটি প্রকাশিত হয়। এটির নির্দেশনায় ছিলেন গ্যাব্রিয়েল মুসিনো।


title: আহবাজ

text: আহবাজ (, also romanized as Ahwaz) হল মধ্যপ্রাচ্যের একমাত্র অনারব দেশ ইরানের খুজিস্তান প্রদেশের রাজধানী এবং পৃথিবীর অন্যতম শীর্ষ উষ্ণ তাপমাত্রার শহর। ২৩০ খ্রিস্টাব্দে আরদাশির পারস্যের এই প্রাচীন শহর প্রতিষ্ঠা করেন। কারুন নদীর তীরে অবস্থিত এ মহানগরীর আয়তন ৫২৮ বর্গকিলোমিটার। সমুদ্রপৃষ্ঠ থেকে এর উচ্চতা ১৭ মিটার। ২০০৬ সালে আদমশুমারি অনুসারে জনসংখ্যা হল ১৪ লক্ষ ৩২ হাজার ৯৬৫ জন। যার মধ্যে নারীর সংখ্যা সাত লক্ষ ৬২ হাজার ২৩৯ জন। বিশ্ব স্বাস্থ্য সংস্থার ২০১১ সালে সমীক্ষ অনুসারে আহবাজ হল পৃথিবীর অন্যতম শীর্ষ বায়ুদৃষিত শহর।


title: আহবাজ

text: এখানকার গ্রীষ্ম কালটা বেশ লম্বা হয়। শীত কলে বেশ শীত পড়লেও বরফ পড়ে না। আর বর্ষকালটা হয় খুব ছোট। আহবাজরে বার্ষিক বৃষ্টিপাতের পরিমাণ ২৩০ মিলিমিটার। এখানকার গড় সর্বচ্চো তাপমাত্রা হল ৪৬ দশমিক আট ডিগ্রি সেলসিয়াস। ২০০০ সালের জুলাই মাসটা ছিল আহবাজ ইতিহাসের সবচেয়ে গরম মাস। সেই সময় এই শহরের গড় তাপমাত্রা ছিল ৪৮ দশমিক এক ডিগ্রি সেলসিয়াস।


title: জাজন

text: জাজন ( '),অথবা জিজান সৌদি আরবের দক্ষিণ-পশ্চিম কোনের জাজন অঞ্চলের প্রধান শহর। এ শহরের উত্তরে রয়েছে ইয়েমেন সীমান্ত। লোহিত সাগরের উপকূলের বন্দর নগরীর জাজন, পেতাশ্রয় ও কৃষি খামারে জন্য বিখ্যাত। আম, ডুমুর, এবং পেঁপে মত গ্রীষ্মমন্ডলীয় ফলের জন্য মধ্যপ্রাচ্যে এ শহরের বিশেষ কদর রয়েছে। এ শহরের গড়ে উঠছে সৌদি সলতনতের বৃহৎ বিনিয়োগে বিশেষ অর্থ ও বাণিজ্যকেন্দ্র। সমুদ্রপৃষ্ঠ থেকে জাজন নগরীর উচ্চতা ৪০ মিটার। ২০১২ সালের আদমশুমারি অনুসারে জনসংখ্যা এক লক্ষ পাঁচ হাজার ১৯৩ জন।


title: জাজন

text: প্রায় সার বছরই এখানে প্রচণ্ড গরম থাকে। শীতকাল এখানে খুব অল্প সময় স্থায়ী হয়। এখানে এপ্রিল থেকে অক্টোবর পর্যন্ত এখানে তাপমাত্রা ৩০ ডিগ্রি সেলসিয়াস থেকে ৪০ ডিগ্রি সেলসিয়াস পর্যন্ত থাকে। গড় তাপমাত্রা ৩১ ডিগ্রি সেলসিয়াস। বাতাসের আর্দ্রতার পরিমাণ ৭৫ শতাংশ। ২০১২ সালের ১০ জুলাই এখানে সর্বচ্চো তাপমাত্রা ৪৯ ডিগ্রি সেলসিয়াস রেকর্ড করা হয়। জাজন শহরের সর্ব নিম্ন তাপমাত্র রেকর্ড করা হয় ১৯৮৪ সালের ২৮ ফেব্রুয়ারিতে নয় ডিগ্রি সেলসিয়াস।


title: জাজন

text: Another source with another data.


title: আজিজিয়া

text: আজিজিয়া ( ; '/'/'), বা আল আজিজিয়া, লিবিয়া: ভূমধ্যসাগরের দক্ষিণ তীরে অবস্থিত উত্তর আফ্রিকার দেশ হল লিবিয়া। এটি আফ্রিকার বৃহত্তম রাষ্ট্রগুলির একটি। আকারে বিশাল হলেও প্রচণ্ড গরমের জন্য এখানে জনবসতি খুবই লঘু। দেশটির বেশিরভাগ অংশ জুড়ে রয়েছে পৃথিবীর সবচেয়ে বড় মরুভূমি সাহারা। বিরূপ আবহাওয়া জন্য লিবিয়ার প্রায় সমস্ত লোক উপকূলবর্তী অঞ্চলে বাস করে। উত্তর-পশ্চিম লিবিয়ার ত্রিপলিতানিয়া অঞ্চলের জাফারা জেলার আল আজিজিয়া নগরী পৃথিবীর উষ্ণতম শহর নামে পরিচিত। রাজধানী ত্রিপলির দক্ষিণ-পশ্চিমে ৪১ কিলোমিটার দূরে আল আজিজিয়া শহরের অবস্থান ঠিক সাহারা মরুভূমির মধ্যে। সমুদ্রপৃষ্ঠ থেকে এ শহরের উচ্চতা ১১৯ মিটার। ২০০৪ সালের আদমশুমারির প্রতিবেদন অনুসারে ২ লক্ষ ৮৭ হাজার ৪০৭ জন লোকের বাস এ শহরে।


title: আজিজিয়া

text: ১৯২২ সালের সেপ্টেম্বরের ১৩ তারিখে এ শহরের সর্বোচ্চ তাপমাত্রা রেকর্ড করা হয় ১৩৬ ডিগ্রী ফারেনহাইট বা ৫৮ দশমিক আট ডিগ্রী সেলসিয়াস। বিশ্বের বিভিন্ন দেশের আবহাওয়া বিষায়ক সংস্থান সমীক্ষা অনুসারে এইটি এখন পর্যন্ত এই কোন শহরের সর্বচ্চ রেকর্ডকৃত তাপমাত্রা।